
Diahuebs 19 di Mei 2016 www.bondia.com Email: noticia@bondia.com Tel: 582-7800 Fax: 582-7044 1,50 Florin 


E di tres tayer riba Hende Muhe y Educacion 
a tuma luga na MFA-Noord 

Comision nacional ta trahado duro pa bin cu 
prome maneho integral di Genero na Aruba 



Lesa A3 


Reenforsa siguridad den areanan turistico 

AH&SF ta ricibi 720 mil 


florin anualmente di ATA y ta inverti 
esey den polis y ekipo 



Lesa A2 


Eduard Maduro SADA: 

Nos no lo sinta cu ATIA 
pasobra nos sa unda nan 
stand punt ta 



Lesa A5 


Cabayero cu laser pen 
deteni riba Hooiberg 



HOOIBERG - Diaranson anochi por a mira basta polis 
na pia di Hooiberg. Den careda di 7or polis ta subi Hooi- 
berg pa un persona cu pa varios dia caba ta “hunga” cu un 
laser pen bastante poderoso. E laser pen color berde a wor- 
do mira pa varios hende, pa varios dia caba. E problema ta, 
cu e lo por causa problema pa e avionnan. E cabayero aki 
kisas no sa e peliger of e sa masha bon kico e ta hacien- 
do. Su number a hunga diaranson anochi. Polisnan a pidi 
transport y a transporta e cabayero aki pa warda, e laser pen 
a wordo confisca.Q 



Awo cu 2 florin mas, bo por gana e 

aLOCAL 


Pronostico di tempo 


Tempo: 

Parcialmente nubia y den 
oranan di marduga y mainta 
por spera localmente 
un awasero breve . 
Temperatura maximo 34 
grado Celsius y temperatura 
minimo 28 grado Celsius. 
Solo lo baha awe nochi 


06:59’pm y lo sali mañan 
mainta 06:15’am. 

Biento: 

For di direccion oost te oost 
noordoost y modera te basta 
fuerte; forsa 4 te 5 ( 20 te 39 
km/ora, 11 te 21 nudo) den 
dia de bes en cuando fuerte 


te duro den rafaga; forsa 6 te 
7 (40 te 61 km/ora, 22 te 33 
nudo) 

Situacion general di tempo: 
Extension di un area di pre- 
sion halto riba Atlantico ta 
suprimiendo actividad di 
awasero 

den region local. debi na esaki 


no ta spera yobida di impor- 
tancia den proximo 24 ora. 

Condicion di lama: 

Olanan di lama lo ta for di 
direccion oost cu haltura 
di 5 te 8 pia temperatura di 
superficie di lama 28 grado 
Celsius.Q 



Reenforsa siguridad den areanan turistico 

AH&SF ta ricibi 720 mil florin anualmente di ATA 
y ta inverti esey den polis y ekipo 


ORANJESTAD - “E fun- 
dacion ta un bon ehem- 
pel di con gobierno, sec- 
tor priva, ATA y hotel- 
nan ta traha cu otro den 
transcurso di e añanan”, 
asina CEO di Ahata James 
Hepple a bisa, prome cu 
e duna un bista di con e 
Hospitality and Security 
Foundation ta funciona y 
kico nan ta haciendo cun’e 
actualmente. 

“Basicamente e directiva di 
e fundacion di siguridad, 
Aruba Hospitality & Secu- 
rity Foundation ta consisti di 
Sr. Hepple como presidente, 
Patrick Melchiors di ATA cu 
ta representa ATA den e fun- 
dacion, cual ta haci cu nan 
ta bon informa di loke ta tu- 
mando luga y por contribui 
na discusionnan y planifica- 
cion. 

Tambe tin Andrew Hoo cu 
ta Hefe di polis na Noord y 
responsabel pa e polisnan cu 
ta traha na lama, e tambe na 
mes momento ta representa e 
minister encarga cu husticia. 
Hunto ta traha cu hotelnan 
y minister di Husticia, y via 
ATA cu e minister encarga 
cu turismo. Hunto ta traha 
y coordina tur actividad, Sr. 
Hepple a bisa. 

Mas polis den area 
turistico 

“Obviamente nos ta traha 
hopi di cerca cu comisario 
di polis y su team pa deter- 
mina nan necesidad pasobra e 
prome meta di e fundacion ta 
pa sostene polis. Mi ta corda 
cu mas o menos 2 pa 3 aña 
den e fundacion, e Visibility 
Team a wordo crea. 

Por corda cu na 2012 a dicidi 
cu CEA no tabata mes efec- 
tivo cu e por tabata y acuerdo 
a wordo haci cu comisario di 
polis y minister di husticia cu 
sosten completo di minister 
di turismo tambe, cu polis lo 


provee mas polis uniforma 
completamente entrena den 
areanan turistico principal, 
cual tabata rekeri. Y e funda- 
cion lo sostene nan. Desde e 
dia ey, a mira mas polis uni- 
forma den e area, cual a mus- 
tra di ta hopi exitoso. Mi ta 
contento di bisa cu augustus 
e aña aki 25 polis lo bolbe 
den e area aki despues di en- 
trenamento intensivo, pues 
lo mira mas polis den e area 


tunstico. 

E1 a sigui splica cu e meta di 
e fundacion no ta solamente 
pa sostene e cuerpo policial 
actual, sino tambe pa e cuer- 
po policial crece y mas polis 
bin acerca. E plan cu tin pa 
e aña aki ta mustra cu nos ta 
sostene presencia di cuerpo 
policial den Palm Beach, Ea- 
gle Beach y caya grandi. Pero 
tambe den combersacion cu 
e directiva nos ta reconoce 
cu turismo ta full rond di isla 
y no ta concentra of keda un 
caminda solamente. Tin hopi 


turista cu ta opta pa keda den 
apartamento of condominio 
priva cu no ta necesariamente 
den area di hotel. Pues mes- 
ter sostene polis segun cu 
nan ta adapta y tene esaki den 
consideracion. 

Tambe algo cu Sr. Hepple a 
bisa di ta hopi contento cun’e, 
ta cu lo tin un maneho nobo 
di beach policy cu lo drenta 
na vigor pronto. Claramente 


mester recurso di polis pa 
asisti den monitor y reenforsa 
e regla nobo nan aki. E fun- 
dacion lo yuda pa beach polis 
y polis maritimo tin e recur- 
so. E fundacion dos aña pasa a 
cumpra e boto grandi di polis 
y aña pasa tres wave runner 
cual tambe ta haci gran dife- 
rencia ora di controla e area. 
“Nos lo keda sostene polis 
maritimo cu cualkier recurso 
cu nan ta rekeri”. 

Camara den area di beach 

Un punto cardinal cu ta aten- 


diendo cun’e ta pa wak si tin 
un manera pa haya mas ca- 
mara den areanan turistico, 
banda di e camaranan cu ta 
wordo proponi actualmente. 
Sr. Hepple ta bisa cu tin otro 
solucion y e fundacion ta 
evaluando pa cumpra loke 
nan ta yama “mobile camara 
towers”. Esakinan a wordo 
uza na Corsou y tabata hopi 
efectivo, basicamente nan ta 
un unidad mobil cu ta traha 



a base di energia solar y tin 
un mast hopi largo cu bo por 
hisa te 15 pa 20 meter halto, 
wifi pa manda señal entre 
otro, basicamente nan por 
wordo poni unda cu bo kier 
pone y por move facilmente. 

“Ami cu Andrew a bay mira 
esakinan na Corsou y ta gusta 
locual cu nos a mira, pues 
nos ta spera cu e camaranan 
aki pronto lo por bin aki tam- 
be. Banda di esaki nos lo ta 
cumprando uniform nobo y 
reemplasa algun bicicleta cu 


polisnan ta uza pa haya au- 
mento den nan mobilidad y 
visibilidad.” 

Training di e polisnan y sig- 
uridad di hotel ta hopi im- 
portante, e fundacion lo ta 
pagando pa training di 250 
personal di siguridad pa par- 
ticipa y pa nan haya nan certi- 
ficacion pa deal cu bishitante 
mas miho y mas efectivo. 

“Tourism oriented police”, 
ta algo cu nos a bay ta haci pa 
dos pa tres aña y basicamente, 
polisnan regular ta wordo en- 
trena pa traha cu e necesidad 
di bishitante y ta un sistema 
cu a copia for di Orlando 
unda cu tin poblacion grandi 
di turista. A trece un persona 
aki y a entrena te cu aworaki 
150 polis y lo ta entrenando 
80 mas. Tin banda di tur esaki 
mas ekipo pendiente pa yuda 
e mobilidad di polis entre 
otro ta lease auto y fix seguro 
pa tur esakinan. Segun Sr. 
Hepple, asina por mira cu e 
ta un bon programa, ta gradi- 
ci minister pa sostene esaki y 
ATA pa yuda cu esaki. 

E fundacion 

“E Hospitality and Security 
Foundation a wordo crea na 
2001 pa e hotelnan uzando 
fondo cu a ricibi di impuesto 
di camber y duna polis pa sos- 
tene nan necesidadnan. Ahata 
a bay di acuerdo cu e impues- 
to di camber cu tabata wordo 
colecta ta bay na ATA pa pro- 
move e destinacion, como cu 
a haya cu esey ta e manera 
mas efectivo pa haci’e. 

Durante e discusionnan aki 
minister a bay di acuerdo cu e 
porcion di impuesto di cam- 
ber cu tabata wordo aloca pa 
e fundacion, lo keda wordo 
funda pa ATA. Nos a sostene 
esaki pasobra esaki tabata ki- 
ermen cu e fundacion lo con- 
tinua. A base anual e cantidad 
ta 720 mil florin cual ta un 
suma halto cu ta yuda polis 
hopi.” Q 

E di tres tayer riba Hende Muhe y Educacion a tuma luga na MFA-Noord 

Comision nacional ta trahado duro pa bin cu prome 
maneho integral di Genero na Aruba 




ORANJESTAD - Dia- 
mars mainta, Comision 
Integral Nacional di Gen- 
ero di Aruba a tene su di 
tres tayer, e biaha aki riba 
Hende Muhe y Educacion 
na edificio moderno MFA- 
Noord. E comision aki a 
wordo institui pa Minister 
di Enseñansa y Maneho 
di Famia, sra. Michelle 
Hooyboer-Winklaar pa 
bin cu un maneho integral 
di genero pa Aruba. 

Pa e comision diseña un 
maneho, nan a bin cu un se- 
rie di tayer y grupo di trabou 
pa nan consulta cu tur e part- 
nernan gubernamental y no 
gubernamental y personanan 
cu ta trahando directo of in- 
directamente cu hende muhe 
riba diferente tereno, ya sea 
di labor, enseñansa, salub- 
ridad, violencia contra hende 
muhe, etc... 

Den tur e tayernan cu nan a 
realisa e invitadonan ta mixto 
di ambos sector. Tin biaha 
e comision tambe ta invita 
specialistanan riba diferente 
tereno rond di hende muhe. 
Den e tayer di diamars ultimo 
nan tabatin como invitado 
expertonan di departamento 
di Enseñansa y Inspeccion di 
Enseñansa, pero tambe taba- 
tin fundacionnan entre nan 
WGK, Telefon Pa Hubentud 
(TpH), diferente fundacion 
di scol, etc... Di e forma aki 
nan por haya informacion 
valioso pa traha e plan inte- 
gral riba genero na Aruba. 

Tayernan 


CEDEHM cu ta atende cu 
desaroyo di hende muhe y 
famia ta esun cu ta guia e 
comision aki bou presiden- 
cia di e hurista, sra. Maria 
van der Biezen. E1 a splica cu 
nan tabatin dos tayer prome. 
E prome tayer a trata e top- 
ico “Hende muhe, entrada y 
trabou” y e di dos tabata riba 
“Hende muhe y violencia”. 

Nan lo tin cu evalua cual 
lo ta e perspectiva nobo cu 
nos tin cu wak y atende cu e 
asuntonan aki. “Pa bin cu un 
maneho mas structura ora 
cu ta trata di violencia y con 
pa preveni den famia”, el a 
bisa. E siguiente tayernan tin 
di haber cu “Hende muhe y 
su salud”; e di cinco tayer ta 
“Hende Muhe y Pobresa” y e 
delaster tayer ta “Stimulacion 
di hende muhe pa sigui crece 
den posicionnan clave”. 

Plan integral 

Unabes cu nan ta bin cla cu e 


seis tayernan nan lo compila 
tur informacion cu a wordo 
produci, y nan ta bay hink’e 
den un plan cu nan lo entrega 
na minister Hooyboer-Win- 
klaar. Asina aki e mandatario 
por haya un panorama global 
riba kico gobierno lo mester 
pone mas atencion ariba si ta 
existi desigualdad bou gen- 
eronan. 

Ta na gobierno pa dicidi con 
pa implementa e recomen- 
dacionnan cu e comision aki 
a bin cun’e. Tambe e forma 
con gobierno ta bay imple- 
mente ta otro tarea cu tin cu 
bini den e proceso pa bin cu 
un plan integral riba maneho 
di genero. 

Riba nan agenda e comision 
tin plania pa realisa e ultimo 
tres tayernan prome cu fin di 
juli venidero. Despues nan lo 
tin tres luna di hopi trabou 
den seno di e comision mes 
pa entrega e plan aki tentati- 


vamente pa fin di october y/ 
of cuminsamento di novem- 
ber. Sra. van der Biezen tin 
tur confiansa cu pa e fechan- 
an aki nan lo por tin e con- 
cepto di e plan menciona pa 
entrega na e mandatario. 

“E ta un tarea cu nos a haya 
di minister (sra. Hooyboer- 
Winklaar). Logicamente e tin 
cu bay na minister pa e acor- 
da esey prome cu e ta wordo 
trata of publica”, asina e pres- 
idente di e comision a bisa. 

E comision aki tin represent- 
antenan di departamentonan 
gubernamental di diferente 
ministerio. Tambe ta forma 
parti di e comision aki sra. 
Monique Plasa di CBS; sra. 
Minouche Lopez di Depar- 
tamento di Salubridad, sra. 
Celia Thiel di Departamento 
di Asunto Social; sra. Gwen- 
nan Boekhoudt di Departa- 
mento di Enseñansa, sra. Ol- 
ivia Croes di Departamento 


di Relacion Exterior; Judela 
Briceño di Departamento di 
Labor (DAO) y e secretari- 
ado di e comision aki ta bou 
encargo di sra. Lupita Gil di 
CEDEHM. 

Na final, sra. van der Biezen 
ta pidi e cooperacion di tur 
experto pa aporta den e dis- 
eño di e plan aki, ya cu e ta 
necesario pa Aruba. Aruba 
como pais tin cu raporta na 
organismo internacional, ya 
cu nos pais ta parti di e tratado 
di derecho di hende muhe. 

Na 2013 e rapport di UNI- 
CEF a mustra Aruba riba e 
progreso cu nos pais ta log- 
rando, y e necesidad pa nos 
pais bin cu un politica cla riba 
maneho integral pa trata e 
desigualdad bou genero. 

E recomendacion aki ta uno 
serio y importante pa bin 
cu un maneho structural pa 
genero. □ 


Kimberly Boekhoudt, directora interino diATIA 

Situacion di welga na Barcadera a haci cu comerciantenan 

a sufri retraso cu nan productonan 


ORANJESTAD - E situa- 
cion cu a surgi diahuebs 
y diabierna siman pasa 
na waf di Barcadera, ca- 
minda cu Duaneronan a 
dicidi di blokia entrada 
di e waf, a haci cu com- 
erciantenan a sufri re- 
traso cu nan productonan, 
mirando cu container- 
nan no tabata ni drenta 
of sali for di e tereno. 

Esaki sigur a causa manera un 
panico cerca e miembronan 
di ATIA, caminda cu e gremio 
mester a intermedia pa mira 
ki solucion por a yega na dje. 


Kimberly Boekhoudt direc- 
tora interino di ATIA a splica 
cu nan a reuni cu diferente 
grupo, como tambe cu Astec 
y Departamento Maritimo, 
hunto cu abogado Maura 
Brown. A yega na un acu- 
erdo caminda cu lo a sinta cu 
SADA parti diabierna merdia 
pero esey lo ta condiciona e 
ora pa Duana cuminsa na pia 
di trabao, pa nan reanuda nan 
trabao y esey a sosode. 

A dicidi di atende cierto pun- 
to y asina Duana a cuminsa 
su trabou. Merdia a sinta cu 
directiva di SADA un biaha 
mas, cu ASTEC, APA y tam- 



be Departamento Maritimo. 
Lamentablemente no a yega 
na un solucion na e momen- 
to ey y e ora di parti di ATIA 
a dicidi di cuminsa un caso 
tambe, pa hiba nan corte si no 
yega na un solucion. Diamars 
anochi a tende cu SADA a di- 
cidi cu nan lo stop di welga 
y ATIA a trek in e caso, pa 
e momentonan aki pa wak 
con e situacion lo sigui y pa 
wak si nan ta yega na un so- 
lucion cu e directiva di Astec. 

E situacion aki tabata uno 
hopi incomodo pa e comer- 
ciantenan, mirando cu e si- 
man prome tabata tin algun 


dia di fiesta cu ya caba a haci 
un efecto riba e fluho di pro- 
ductonan paden y pafo di waf 
y a causa retraso riba produc- 
tonan cu mester a sali. Riba 
dje ta pone un dia y mey ex- 
tra. Pa loke ta e companianan, 
no tin producto, en particular 
productonan fresco cu 
mester ta den supermer- 
cado, etc. Den e parti ey 
ATIA sigur esaki a afecta. 

Mientras tanto reunionnan 
lo sigui pa loke ta directiva di 
SADA, Duana y Astec, pero 
sin e participacion di ATIA, 
cu for di un distancia lo mon- 
itor e asunto andando aki. □ 

Conflicto den Citgo pa via di deal cu Aruba 



E ditorial 



Citgo no por bay fia mil miyon dollar mas... 


ORANJESTAD- Nos no a yega ni na un 
siman despues di e anuncio di e acuerdo 
cu Citgo y ya e fiesta di duda y rumor- 
nan a cuminsa. Segun e agencia di noti- 
cia Britanico Argus, e parti Mericano di 
e gerencia di Citgo ta rabia cu e deal cu 
e Venezolanonan a cera pa e compania. 
Nan tin miedo cu e deal ta bay afecta e 
posicion financiero di e compania. Den e 
editorial aki a mustra recientemente caba 
riba e debenan biyonario cu Citgo a acu- 
mula cerando prestamo grandi pa pasa e 
placa pa un gran parti pa PDVSA como 
dividendo. PDVSA mes a pasa e asunto di 
e deal cu Aruba pa Citgo, ya cu nan no 
por maneha esaki financieramente. E aña 
aki so PDVSA tin como 10 mil miyon dol- 
lar di debe riba bono pa paga o refinan- 
cia, riba cual den medionan internacional 
financiero tin duda grandi si PDVSA por 
cumpli cu su pagonan o lo por default 
den e aña aki. 

E acuerdo cu Aruba realmente ta pone 
Citgo como empresa den problema in- 
necesario, pasobra e empresa cu ta refina 
y bende producto petrolero riba mercado 
Mericano, no tin mester di e deal aki pa 
por sobrevivi. Nan no tin mester di e pro- 
duccion di crudo mehora di Aruba ya cu 
nan tin acceso directo na crudo Mericano 
di excelente calidad pa por opera nan re- 
finerianan. Ta e relacion cu Venezuela, na 
nivel di e compania madre y di gobierno, 
ta haci cu e compania tabata na mesa, 
y manera a resulta awor, na un manera 
cuestionabel. 

Den e caso di e deal cu Aruba, e critica di 
den Citgo ta cu e CEO Nelson Martinez, 
hunto cu un abogado ex empleado di Cit- 
go, a tuma na su encargo yega na e acu- 
erdo cu Aruba, sin conocemento di e res- 
to di e directiva di Citgo. E deal ta hinca 
Citgo den problema financiero grave den 
un situacion unda Citgo no por fia mas pa 
PDVSA, ni pa su mes. Segun fuentenan 
Venezolano, tabata papia inicialmente di 
un 450 miyon dollar di inversion, cu di- 
ripiente a bira practicamente un biyon 
di dollar, sin cu e responsabel nan finan- 
ciero y administrativo di e empresa tabata 
involucra. 

E acuerdo cu gobierno di Aruba lo im- 
pone e obligacion riba Citgo pa bay busca 
otro mil miyon dollar riba mercado pa 
financia reapertura di e refineria como 
‘upgrader’. Un di e problemanan ta cu 
den e refinanciamento di debe reciente 
pa logra haya placa pa PDVSA, Citgo 
a compromete su mes cu garantia pa su 


acreedornan di tal forma cu lo no ta facil 
pa simplemente busca mas debe sin cu e 
acreedornan aki ta cay aden. Ta bay de- 
pende di e situacion legal como compa- 
nia Mericano si lo ta posibel pa gobierno 
Venezolano, via PDVSA y e dos compania 
holding na Merca mes cu tin entre Citgo 
y PDVSA, logra obliga Citgo bay fia placa 
grandi asina pa financia algo cu ta contra 
nan interes economico como persona hu- 
ridico Mericano. Asina ta parce anto cu 
e eventual deseo/obligacion di Citgo pa 
lanta tanto capital pa cumpli cu e acuer- 
do cu gobierno di Aruba, no ta necesari- 
amente den nan mes man. 

Di banda Venezolano, e critica a cuminsa 
lanta contra PDVSA y gobierno Vene- 
zolano, pasobra lo a bay di acuerdo sin 
aprobacion previo di Asamblea Nacional, 
unda e oposicion contra Maduro tin un 
mayoria. Sin duda algun, den e dianan 
venidero oposicion, cu awor ta mas ocupa 
cu e accion pa logra destitucion di presi- 
dente Maduro, lo bay atende e asunto aki. 
Cu Venezuela unda gobierno ta na rand di 
abismo, no ta sigur con esaki ta bay keda. 
Tambe tin e interogantenan encuanto e 
construccion di e tubo di gas cu mester 
bin di Punta Cardón te na e refineria na 
Aruba. Esaki, manera nos a comenta an- 
teriormente den e editorial aki, lo mester 
envolvimento di e paisnan na nivel mas 
halto di gobernacion, esta di Reino Hu- 
landes y di Republica di Venezuela. 

Na Aruba, cu tur partido politico den par- 
lamento den completo euforia tocante e 
acuerdo, e aprobacion den parlamento lo 
no ta mas cu un formalidad, a menos cu 
e partidonan lanta for di soño y cuminsa 
realisa cu no ta tur cos ta ‘color de rosa’ 
den e asunto aki. Esey ta conta na prome 
luga pa esnan den oposicion cu durante 
lunanan a laga gobierno dal bay cu ne- 
gociacion sin cuestiona practicamente 
nada, pa awor nan spierta den un situa- 
cion diferente. Na e momento aki ta to- 
talmente irelevante ta ken tin mas merito 
den e asunto di reapertura, gobierno of e 
partidonan den oposicion. Loke ta nec- 
esario awor ta lanta y cuminsa analisa e 
situacion aki cu ta parce di tin hopi as- 
pecto scondi aden. Cuidao cu nos no ta 
bayendo den direccion di un proyecto a 
la “Race Track”, cu por tin yen di conse- 
cuencia financiero desagradabel pa nos 
pais. Atrobe, nos no por haci mucho mas 
cu exigi di gobierno di practica transpar- 
encia y informa comunidad ampliamente 
tocante e asunto aki.Q 

Eduard Maduro SADA: 


Nos no lo sinta cu ATIA pasobra nos sa unda nan stand punt ta 



ORANJESTAD - Despues 
di a bay den accion siman 
pasa sindicato di Duana, 
esta SADA, a reuni hunto 
cu e miembronan y abo- 
gado. Durante e reunion 
e directiva a trece dilanti 
diferente punto cu ta im- 
portante. 


Mas cu claro nan a papia riba 
e accion unda cu nan a mus- 
tra nan mal contento riba e 
asunto cu siguridad di AS- 
TEC a indica cu nan ta con- 
trola e duaneronan. Di otro 
banda duaneronan a indica 
cu esey no por, pasobra nan 


Aruba Heart Foundation ta anuncia 
nanproximo simposio 

Cardiologonan di Baptist 
Miami y Fundacion Cardio- 
vascular lo participa den dje 


ORANJESTAD Directiva 
di Aruba Heart Founda- 
tion kier recorda un y tur 
ariba nan proximo sim- 
posio “Bo Curason ta den 
Bo Man”. Esaki ta di e di 
cuater simposio di Aruba 
Heart Foundation y tur 
tabata masha exitoso. 

E simposio aki lo tuma luga 
diasabra, dia 11 di juni den 
Convention Center di Re- 
naissance Resort & Ca- 
sino, y lo ta di mainta 9.00 
a.m. te atardi 3.00 p.m. 

Atrobe nan ta spera di por 
conta cu presencia hopi dok- 
ter (pa kendenan lo bay tin 
acreditatie) y demas profe- 
sionalnan den e ramo di sa- 
lubridad, pa asina nan haya 
mas informacion pa nan cui- 
do diario di nan pashentnan. 
Tambe nan ta spera di por 
conta cu presencia di publico 
en general cu semper a apoya 
nan fundacion. 

Presidente di Aruba Heart 
Foundation, sra. Velma Daal, 
lo yama tur presente bon bini 
y Minister di Salubridad lo 
t’ey pa tene su speech di bon- 
bini. 


Contenido di e simposio 

E biaha aki, fuera di Dr. Ha- 
kop Hrachian, Cardiologo di 
Baptist Miami, y Dr. Antonio 
Figueredo Moreno, Cardi- 
ologo di Fundacion Cardio- 
vascular di Colombia, kende a 
opera hopi Arubiano. Tambe 
nan lo tin discurso di tur nos 
cuater Cardiologo di Aruba. 
Tambe lo nos tende di Dr. 
Rafael Gonzalez-Redondo, 
Nuerologo, Sr. George Ro- 
driguez y e Suport Team di 
Rehabilitacion di Dr. Hora- 
cio E. Oduber Hospital, cada 
uno experto riba e tereno aki. 

Ticketnan ya ta na benta pa 
balor di 40fls y ta bayendo 
hopi lihe. Nan ta obtenibel 
na Playa na oficina di Dr. 
Dennert y Dr. Angela. Na 
San Nicolas nan ta obtenibel 
na Dr. Boderie, Dr. Giel y Dr. 
Wever. E entrada ta inclui un 
lunch saludabel y koffie. 

E simposio aki lo yuda esun- 
nan presente pa compronde 
cu tur hende tin habilidad y 
poder pa drecha nan salud 
substancialmente: Bo Cu- 
rason Ta Den Bo Man! □ 


tambe tin autoridad manera 
polis. Tur cos a pone cu nan 
mester a yega te cerca min- 
ister pa asina trata e asunto 
aki. Na e reunion di diamars 
anochi, sr. Eduard Maduro 
presidente di SADA a indica 
di a yega na un acuerdo. E 
sindicato no lo sinta cu ATIA 
y nan lo warda riba e plannan 
pa loke ta trata e maneha- 
mento di waf. 

Segun sr. Maduro, e miem- 
bronan di e sindicato a yega 
masal pa e reunion y duran- 
te esaki cosnan a bay bon. E 
miembronan kier a haya sa 
kico tabata e desaroyo di e 
accion cu a tuma luga siman 
pasa na waf di Barcadera. 
“Mi por bisa despues di un 
reunion, e tabata tin un re- 
sultado fructifero pa nos,” el 
a bisa. 


Meta di reunion 

E meta pa cu e reunion di 
diamars anochi tabata pa di- 
rectiva di SADA informa e 
miembronan pa loke ta e 
situacion di ASTEC. E1 a 
sigui indica cu ASTEC kier a 
implementa algun regla riba 
e duaneronan, di cual den 
nan opinion esaki no ta con- 
forme cu nan ehecucionnan 
di trabou. Despues di a sinta 
cu nan abogado dialuna y 
minister Angel Bermudez, e 
directiva a percura pa duna 
e miembronan tur informa- 
cion cu nan a haya durante e 
reunion. “Di akinan mi por 
bisa cu unanimamente nos a 
yega na un decision di kico 
lo ta nos siguiente paso,” sr. 
Maduro a indica. 

No lo sinta cu ATLA 

A puntra sr. Maduro si nan lo 
yega na un forma cerca ATIA 


pa asina no mester bay corte. 
E1 a indica cu e sindicato no 
lo bay sinta cu ATIA. Nan ta 
kere cu despues di diabierna, 
ya caba nan sa kico ta e stand 
punt di ATIA. “Despues cu a 
sinta cu minister y mirando 
cu sin cu nos a tuma contact 
mes siman pasa cu minister, 
mi por bisa cu ya caba nos bos 
a yega unda e mester yega,” e 
sindicalista a indica. 

Tambe e ta kere, prome cu 
nan a sinta cu minister cos- 
nan a cuminsa cana den nan 
fabor. “Mi por bisa despues 
cu a reuni cu e miembronan, 
nos a dicidi cu no ta necesario 
pa sigui cu ningun accion. E 
accionnan no lo bay sigui pa- 
sobra tin plannan y tin acuer- 
donan riba mesa cu minister 
y mas otro minister pa loke ta 
e manehamento di waf,” el a 
bisa.Q 

Denproceso di negociacion diAura Casino 

Mediador di Gobierno a bin cu recomendacion 
pa grupo nobo Canades y FTA 



ORANJESTAD - Diamars 
ultimo, Mediador di Gobi- 
erno sr. Anselmo Pontilius 
a reuni cu representante 
di e grupo Canades inte- 
resa di opera Aura Casino 
den Barceló Hotel (ex Oc- 
cidental Hotel). 

Mientras cu ayera tardi, sr. 
Pontilius a reuni tambe cu 
sindicato FTA cu ta represen- 
ta e 44 trahado cu a keda sin 
trabou, despues cu e casino 
aki a cera su porta luna di de- 
cember ultimo. Un bentaha 
grandi ta cu e grupo aki tin su 
representante na Aruba cu ta 
facilita e proceso di negocia- 
cion. 

Reunion cu grupo 
interesa 

Sr. Pontilius a bisa cu encu- 
anto e desaroyo di e negocia- 
cion aki tabata su deseo pa e 
bay hopi mas lihe; pero esey 
no ta e caso. Na prome luga 
e grupo cu actualmente ta in- 
teresa a informa formalmente 
cu nan a avansa bastante cu e 
hotel y cu nan ta dispuesto pa 
firma un acuerdo. 

E1 a claria cu firma un acuer- 
do no kiermen cu nan tin un 


acuerdo completo, ya cu di 
otro banda tin e trahadonan 
cu ta pendiente di nan tra- 
bou. Den nos ley adapta na 
2013-14 ta para cu esun cu 
ta tuma e operacion di e ca- 
sino, aunke e ta un compania 
nobo, e ta mara na cierto ley- 
nan pa tuma e trahadonan cu 
tur nan condicion di trabou. 

Mescos cu e grupo anterior, 
e grupo nobo Canades a ex- 
presa cu e casino a bira mas 
chikito di loke e tabata ta 
originalmente, ya cu e hotel 
mes a haci uzo di un gran 
parti di e sala. Consecuent- 
emente nan a trece dilanti cu 
nan no por opera cu tur e 44 
trahadonan. 

Sr. Mediador a indica cu nan 
tin un punto serio eynan ya 
cu e pregunta ta cu cuanto 
trahadonan nan kier opera. 
Pero di otro banda, ki lo bay 
pasa cu e otro trahadonan cu 
eventualmente lo bay. 

E pregunta ta si nan lo yega 
un acuerdo si of no pa nan 
bay? 

Sr. Pontilius ta indica cu otro 
punto serio tin di haber cu e 


salario di lunanan cu e traha- 
donan no a cobra fei di e dia 
cu e casino a cera su porta. 
Un bon noticia ta cu e traha- 
donan a cobra nan cesantia cu 
SVb a destina pa nan caba. 

Recomendacion 

Mediador di Gobierno a re- 
comenda cu e puntonan 
anterior no mester bira un 
problema, ya cu e partidonan 
envolvi por negosha nan, 
mientras cu e trahadonan ta 
cuminsa traha. 

“Bo ta reconoce cu abo tin un 
debe y e debe bo por com- 
parti of reparti ariba termino 
largo”, el a bisa. E no ta haya 
cu esaki ta un problema, ya 
cu e grupo cu ta bay opera e 


casmo mester ta pa termmo 
largo. Un contracto di casino 
mayoria di biaha ta minimo 5 
aña pa 10 aña, te hasta 15 aña. 
Ayera tardi, Mediador di Go- 
bierno tabatin plania pa sinta 
cu FTA y su abogado pa trata 
e puntonan aki. Igualmente e 
abogadonan tanto di e grupo 
como di e sindicato tabatin 
contacto telefonico caba cu 
otro, pero ainda e situacion 
no a wordo resolvi. 

Sr. Pontilius a bisa na Bon 
Dia Aruba cu den e proximo 
oranan nan lo tin reunion- 
nan intensivo pa atende cu 
e asunto di Aura Casino. E 
pensamento ta cu despues di 
a reuni apart cu representante 
di e grupo nobo Canades y cu 


FTA, awe nan lo sinta bek cu 
ambos partido pa pone cla e 
puntonan cu e partidonan ta 
di acuerdo cu otro y e pun- 
tonan cu partidonan tin dife- 
rencia grandi, entre nan: e 
cantidad di trahadonan, sala- 
rio retroactivo, condicion 
di trabou estableci den con- 
tracto colectivo (CAO)y ki 
tempo e operado ta calcula cu 
e lo drenta den operacion. 

Un biaha mas e representante 
na Aruba di e grupo Canades 
a inspecciona e condicion ac- 
tual di e casino, y nan a infor- 
ma cu nan lo mester di tempo 
pa renoba e luga, instala eki- 
ponan nobo y reacomoda tur 
cos ya cu e sala ta diferente pa 
motibo cu a bira mas chikito. 

Diamars ultimo Mediador di 
Gobierno a bay wak e situa- 
cion di e sala di e casino y tin 
un parti cu antes tabata ofi- 
cina y cu awor nan ta bay uze 
como sala pa gamble. 

“Tur esaki ta trabounan y nos 
a bisa nan cu ta importante pa 
envolvi e trahadonan”, asina 
sr. Pontilius a bisa na Bon Dia 
Aruba.Q 


Suzy Kock: 

Fiesta di luau ta pa recauda fondo pa asina sigui cu nos 
trabou di yuda yictimanan den dificultad 



ORANJESTAD - Sra. 
Suzy Kock, e presidente 
actual di Fundacion di 
Hende Muhe den Difi- 
cultad, ta desea pa comu- 
nidad di Aruba haya sa 
cu nan lo tene un fiesta di 
luau cu lo tuma luga dia 25 
di mei proximo na Parke 
Arawa. 

Sra. Magaly Maduro reci- 
entemente a join e fundacion 


y e ta e coordinador di e fun- 
dacion di cual e lo ta encarga 
di e oficina y shelter. E meta 
cu nan ta haci e fiesta aki ta pa 
asina nan por recauda fondo 
pa asina por sigui cu nan tra- 
bou di yuda hendenan muhe 
cu ta den dificultad. 

E topico di violencia domes- 
tico ta uno cu hopi hende no 
ta gusta papia di dje aki na 
Aruba. Mas bien e ta uno cu 


aki na Aruba hende ta purba 
di sconde mas tanto cu ta 
posibel, segun Sra. Kock. 
Sinembargo e ta un realidad 
aki na Aruba, di cual e fun- 
dacion ta bringando y ofreci- 
endo guia na su victimanan y 
nan ta haci esaki pa mas cu 20 
aña caba. 

Recauda fondo 

E motibo pakico e Funda- 
cion di Hende Muhe den 
Dificultad ta haci e fiesta aki 
ta pa recauda fondo, segun 
e presidente. Esaki ta pa nan 
por sigui cu e trabou valioso 
cu nan ta haciendo pa e co- 
munidad Arubano. “Manera 
nos tur sa e subsidio na e fun- 
dacionnan no ta na nivel cu e 
mester ta pa por cumpli cu e 
trabou,” segun Sra. Kock. Pa 
e motibo ey fundacionnan ta 
depende di e generosidad di 
e comunidad di Aruba pa por 
sigui cu su trabou. 

Fiesta luau 

Vanessa Quilot secretaria di e 



fundacion a indica cu nan ta 
sumamente contento cu e fi- 
esta di luau. E fiesta lo ta uno 
bailabel, cu e estilo di Ha- 
waiian luau. Loke por wordo 
spera na e fiesta lo bay tin e 


banda Tsunami y lo bay tin 
bailamento te ora fiesta ter- 
mina. 

Desde ora cu e fiesta cuminsa 
lo bay tin un toke tropical 
cuminsando cu e decoracion, 
e vestuario, tambe nan lo tin 
un Tiki bar cu cocktail sabor 
tropical y hopi otro mas cos. 
Pa loke ta encera e cuminda 
eynan mes nan lo ta prepa- 
rando esaki y e lo ta na estilo 
Hawaiano, segun Sra. Quilot. 

Pa e carchinan di luau di dia 
25 di mei esaki lo costa 100 
dollar pa dos persona y ya 
caba ta na benta. Pa e funda- 
cion e prijs ta rasonabel pa 
tur loke lo bay tin e anochi ey. 
Por haya e carchinan cumpra 
cerca cada un di e miembro- 
nan di e directiva y tambe por 
haya esaki na Seroe Blanco 
Services Station. Pa entrega 
special te na cas di hende of 
trabou laga e fundacion sa y 
por yama na 5835400 of Sra. 
Kockna 5930330. □ 
















B NPjft 


LOCALI” 


DIAHUEBS 19 MEI 2016 


Aceleracion den proceso di renobacion di Corte Comun 


WILLEMSTAD - Diaran- 
son 18 di mei Corte Co- 
mun di Husticia di Aruba, 
Corsou, Sint Maarten y di 
Boneiro, Sint Eustatius y 
Saba a presenta su relato 
anual di 2015. 

Presidente di Corte Comun 
mr. Evert Jan van de Poel 
hunto cu vice presidente mr. 
Eunice Saleh y director in- 
terino di ‘bedrijfsvoering’ 
Nadine Calister-Presentacion 
MSc. a presenta e relato anual. 
Tema di e relato ta Acelera- 
cion’. E tema ta accentua pa 
“tandwielen” cu a uza como 
elemento di imagen den e re- 
lato anual y cu tambe ta referi 
na e proceso di desaroyo cu ta 
drenta den otro y cu hunto ta 
forma e renobacion di Corte 
Comun. 

Corte Comun tin localidad 
den cuater pais, cada uno cu 
su propio dinamismo y com- 
plehidad. “Diversidad den un- 
idad ta probablemente e miho 
manera pa describi esey”, 
presidente di Corte Comun 
ta skirbi den su introduccion. 
Corte Comun tin e deber pa 
garantisa union den hurisdic- 
cion den tur e paisnan mas 
miho posibel, aunke cu tin 


mas y mas diferencia den ley 
y regulacion. Den tur e pais- 
nan siguridad huridico, sen- 
tencianan pronostica y di bon 
calidad ta hopi importante. 
Por mira esakinan bek den e 
proyecto- y desaroyonan di 
Corte Comun riba e diferente 
terenonan di hurisdiccion, 
principalmente hurisdiccion 
administrativo y fiscal. 

GEAR 

E programa GEAR, cu ta para 
pa ‘Gerechtshof Algemeen 
Register’ ta den desaroyo 
for di 2015. Obhetivo di e 
programa ta pa registra caso- 
nan cu drenta na un manera 
integral y uniforme. For di 
tempo cu a establece Corte 
Comun tabata tin e intencion 
di sali for di cuater diferente 
sistema y yega na un sistema 
integral y automatisa pa reg- 
istra cartanan di peticion, 
‘bezwaarschriff, cartanan di 
apelacion y casonan penal, y 
pa monitor desaroyo di caso- 
nan. Introduccion di e sistema 
nobo lo forma un bon base pa 
mas modernisacion y digitali- 
sacion di hurisdiccion. 

Hurisdiccion administra- 
tivo 

E cooperacion di Corte Co- 


mun cu e Departamento di 
Hurisdiccion di Raad van 
State ta continua pa por duna 
hurisdiccion administrativo 
(bestuursrechtspraak) na e 
nivel mas halto. Fuera di esey 
ta keda haci esfuerso pa nos 
tin sosten huridico cualitativo 
local. 

Hurisdiccion fiscal 

Aña pasa a introduci huris- 
diccion fiscal den segundo 
instancia na Aruba y na is- 
lanan BES. Esaki ta conta pa 
Corsou y Sint Maarten tambe 
entrante 2016. E cambio aki 
ta trece un manera nobo di 
traha y tambe centralisacion. 
Un parti di e trabou cu prome 
tabata centralisa na Corsou 
a bay Aruba. E localidadnan 
di Corte Comun den e otro 
paisnan ta keda funciona 
como ‘front office’, y ta tene 
casonan fiscal den tur e locali- 
dadnan. Entrante 1 di augus- 
tus 2015 a cuminsa un hues 
fiscal den prome instancia. 
For di e momento ey tin caso- 
nan fiscal cu mas regularidad 
y ta trata e casonan mas lihe. 
Tambe ta garantisa e calidad 
di hurisdiccion fiscal na Corte 
Comun door di cooperacion 
cu huesnan fiscal di Gerecht- 
shoven Hulandes. 


Huesnan local 

Corte Comun ta keda haya e 
asistencia di Huesnan for di 
Hulanda deseabel, pero mes- 
ter bin un bon balansa cu e 
cantidad di huesnan local. Ta 
p’esey ta recruta y ta duna 
preparacion intensamente, ca- 
minda ta contrata huristanan 
hoben pa sosten huridico. 

Cantidad di caso 

E cantidad di caso cu a drenta 
tabata mas halto cu e aña ante- 
rior, 36.188 den 2015 compara 
cu 34.953 den 2014. E crece- 
mento pa gran parti ta debi 
na e casonan ariba tereno di 
derecho penal, en particular e 
categoria infraccion. E canti- 
dad di casonan di infraccion a 
subi na casi tur localidad com- 
para cu aña 2014, esta 18.667 
den 2015 y tabata 16.433 den 
e aña anterior. 

Por constata cu tin fluctuacion 
den e cantidad di casonan cu 
ta drenta tanto den e diferente 
categorianan di caso, como 
entre e localidadnan. No tin 
motibonan particular cu ta 
aclaria esaki y ta dificil tambe 
pa pronostica e cambionan. 
Intercambio di informacion 
cu partnernan den e cadena 
hudicial ta necesario, ya asina 
por planea e capacidad di hu- 


risdiccion mas miho. 

E casonan grandi y esnan cu ta 
exigi hopi trabou, entre otro 
casonan penal, ta tuma hopi 
tempo y capacidad di e Tri- 
bunalnan y di Corte Comun. 
E1 a causa retraso y stanca tra- 
bou den cierto hurisdiccion. 
Cada localidad ta diferente y 
cu yudansa entre nan ta haci 
e tempo di proceso di casonan 
mas cortico. 

Financia 

Corte Comun tabata tin un 
resultado positivo na 2015. 
Causa mayor di e resultado 
positivo aki ta gastonan di per- 
sonal mas abou na tur locali- 
dad. E gastonan menciona ta 
mas abou ya cu no por a yena 
tur vacatura y debi na gas- 
tonan di pensioen cu a baha 
door di cambio den areglo di 
pensioen, cual ta ehecuta pa 
Algemene Pensioenfonds Cu- 
raçao (APC). 

No obstante e resultado 
positivo, e base fmanciero 
di Corte Comun ta keda un 
preocupacion, paso e paisnan 
no ta cumpli cu nan debenan 
fmanciero na tempo. Corte ta 
traha di un manera consciente 
cu su gastonan y ta traha riba 
eficiencia den combinacion 
cu un miho servicio. □ 

Fundacion Genfam y Fundacion Wit Gele Kruis: 

Ta pidi cooperacion di tur hende muhe cu a ricibi e papel ros 


ORANJESTAD - Ta pidi 
tur hende muhe cu a haya 
un invitacion riba papel 
ros encarecidamente 
pa pasa na e oficinanan 


di Wit Gele Kruis pa 
yena e encuesta cu e dos 
fundacionnan menciona 
a organisa pa hende muhe 
entre 15 - 60 aña. 


E dos siman aki ta e ultimo 
simannan. E orario ta di 8 
-12 Or y lo tin hende muhe 
di nos Fundacion pa yuda 
bo. Tambe por pasa na 


Hospital na Eagle y SVB na 
San Nicolas di 8-12 Or. No 
lubida di trece e invitacion 
color ros cu bo. Nos lo tin un 
regalo bunita como danki pa 


bo cooperacion. Si no por bay 
na un di e luganan menciona, 
por fabor yama na 585-7714 
pa un cita of manda un e-mail 
na plrasmar@setarnet.awQ 


SETAR N.V ta lansa su website completamente nobo! www.setar.aw 


ORANJESTAD- SETAR, 
e compania cu ta ofrece 
tur servicio y producto 
den telecomunicacion na 
Aruba a lansa un website 
completamente nobo. 

E website ta den 2 idioma: 
Papiamento y Ingles. E ta bin 
cu un diseño full nobo y ta 
ofrece acceso rapido y facil na 
informacion y tur locual SE- 
TAR tin di ofrece. E ta reparti 
den 3 parti pa facilidad di e 
diferente clientenan: Resi- 


dencial, Business y Visitors. 
(Pa esnan cu ta biba aki na 
Aruba, esnan di Comercio y 
e bishitante y turistanan). 
Den e website nobo di SE- 
TAR e cliente por scoge 
modelo di celular y e pakete 
cu e ta desea mientras por 
calcula e prijsnan di biaha. 
Tambe por mira si SETAR 
tin e modelo di celular den 
stock e momento ey. Tambe 
por haci mescos cu tanto ser- 
vicio di Internet como Cable 
TVOtro aspecto interesante 


pa e cliente cu no tin hopi 
tempo ta e posibilidad di haci 
un cita “online” pa un ora 
specifico acorda pa bishita 
nos Teleshopnan of SETAR 
STORE. 

Di e manera aki ta kita e tem- 
po pa warda pa un beurt. E 
tin e cita na e ora specifico.E 
website tin un diseño mas 
fresco y simpel, cu ta mehora 
e funcionalidad y ta enfoca 
mas riba un contenido mas 
amplio. “Nos ta hopi conten- 


to pa lansa nos website nobo 
y cu ta contene informacion 
pa e cliente, partner y media 
pa asina por compronde e 
filosofia di SETAR “creando 
conexion”.”“Nos ta pensa 
cu e website aki por brinda 
nos clientenan un experencia 
nobo mientras cu nos com- 
pania SETAR ta sigui crece y 
mantene nos presencia riba e 
mercado di Aruba y surpasa 
continuamente expectativa 
di nos clientenan.”, asina Di- 
rector di SETAR Sr. Roland 


Croes a expresa. 

SETAR su website awor tin e 
“look” y “feel” nobo cu SE- 
TAR lo keda “update” riba 
un base regular cu noticia of 
productonan cu lansa, activi- 
dadnan comercial, metanan 
alcansa, eventonan special y 
otro informacion importante. 

Un y tur ta keda cordial- 
mente invita pa bay riba e 
website nobo di SETAR y ex- 
plora kico tur ta nobo y kico 
tur ta posibel.Q 


Subway Aruba: 

Un bes mas ta sostene e Aruba Bank Walk & Run 2016 


ORANJESTAD - Subway 
Aruba ta contento y honra 
di por forma parti di un di 
e actividadnan di move- 
cion y salud mas grandi cu 
tin riba nos isla. 

E aña aki atrobe Subway 
Aruba ta un partner di Aruba 
Bank su ‘Walk & Run’ y su 


miles di participante. Subway 
Aruba y Aruba Bank, como 
dos sostenedo grandi di un 
bida saludabel, ta uni forsa y 
invita bo pa “Eat Fresh” y bay 
“Always Forward” manera e 
slogan di e companianan ta 
bisa. 

E anuncio di e Aruba Bank 


Walk & Run 2016 ta bin pa- 
reu cu inicio di e promocion 
Tresh Fit’ menu di Subway 
Aruba caminda tin un varia- 
cion di 8 sabor, tur cu 6 gram 
of menos di vet. E seleccion 
aki ta obtenibel den pan, 
salada, wrap of flatbread y su 
combo tambe ta saludabel cu 
unboter di Awa di 20 ons y 


FREE BODY SCULPTINO ADVICE 
Are you ready for an unforgettable summer vacation ? 

TUMESCENT LIPOSUCTION IS A SAFE TECHNIQUE TO PERMANENTLY REMOVE UNWANTED 
EXCESS FAT DEPOSITS AND CREATE WITH OR WITHOUT FAT TRANSFER A MORE ATTRACTIVE 

BODY CONTOUR. 


BEFORE 

Power Assisted Liposuction (PAL) the most advanced technology for bodysculpting & 
Kuma Body Shape II, a non-surgical technique for bodyshaping and cellulite removal 

ALSO AVAILABLE. 

Call Kokonasi for confidential evaluation 
Tel: (297) 583- 5993 
Harold Narain M.D., F.A.C.O.G. 

Cumana 92, Oranjestad, Aruba. 
www. kokonasi.com 




un appel. 

E Aruba Bank Walk & Runta 
cuminsa diamars 31 di mei, 
sigui pa diaranson 1 di juni, 
diahuebs 2 di juni y ta cul- 
mina diabierna dia 3 di juni 
2016; cada dia den un dis- 
tricto diferente y cu un ruta 


DIA Dl PAPA 

SALE 15% Plfcuanja 
ROOOCO PLAZA 
Tankl Le«ndert road 4A 
Antique &hops Habri 
Dialuna - DiauiçrnR 
9-4 Sabado 9-1 
Info : Call 741-SG4D 
Nos bsnde Bubblewrap 


diferente. Riba cada dia y 
despues di e careda, Sub- 
way Aruba ta ofrece na tur 
e participantenan cu drenta 
su tiendanan cu e T-shirt di 
e evento bisti, 10% di des- 
cuento riba nan compra. 
Representante di Subway 
Aruba tabata presente pa 
anuncio di e serie na prensa 
y ta gradici Aruba Bank pa e 
oportunidad pa forma parti 
di nan evento. For di awo ta 
desea tur participante hopi 
exito y pa disfruta enorme- 
mente di e experiencia aki 
hunto cu Subway Aruba. 

Keda al tanto di tur e pro- 
mocionnan di Subway traves 
di nos facebook page: SUB- 
WAY ARUBA. Corda cu cu- 
alkier momento ta perfecto 
pa malcria bo mes!Q 

A detene otro sospechoso 
pa posesion ilegal di arma 



ORANJESTAD - Polis ta 
investigando casonan di 
portacion ilegal di arma di 
candela cu hopi prioridad. 
A base diario ta teniendo 
control cu ta produciendo 
detencionnan, pero tam- 
be ta kitando arma for di 
riba caya. 

Relaciona cu un caso reci- 
entemente, unda a haya un 
arma di candela ilegal den 
cas di un comerciante, awe 
mainta a detene un sos- 
pechoso mas. Ta trata aki di e 
homber di inicial D.F., cu a 
keda deteni na su cas, como 
sospechoso di lo a viola e ley 
di “vuurwapenverordering”. 
Mas informacion no por 
suministra na e momentonan 
aki, pero tampoco por des- 
carta cu lo tin mas detencion 
den e caso aki. 

E “Vuurwapenverordering” 


di Aruba ta data 29 december 
1998 pero cu a conoce adap- 
tacion dia 21 october 2013. E 
ta contene 16 articulo cu ta 
regula ken por carga arma, 
ki ora, ken ta duna permiso 
pa haci esey, kico ta e condi- 
cionnan mara na e permiso, 
ta determina castigo pa esun 
cu tin un arma di candela den 
su poder sin e permiso nec- 
esario, etc. Generalmente tin 
un castigo di 4 aña di prizon 
cu por yega te na 6 aña di pri- 
zon pa esun cu tin un arma di 
candela den su poder, sin cu e 
tin e permiso pa esey. 

Ta corda publico cu e control 
di Polis riba posesion di arma 
y droga lo continua. Ministe- 
rio Publico y Cuerpo Policial 
ta determina pa baha cu man 
duro contra esunnan cu ta 
haci nan mes culpabel na e 
delitonan criminal aki. □ 


Corte di Prome Instancia 


Orario 

Sospechoso 

Acto Castigabel 

08.15 

L.J.T. 

Sentencia 

08.30 

H.R.M.O. 

L.E.M. 

Pro forma Kita libertad. 

09.00 

A.E.S. 

S. ta wordo acusa di posesion di cocaina y marihuana riba 16 di mei 
2015, conhuntamente cu un otro of otronan. 

09.30 

B.D. 

D. ta wordo acusa di a menasa un persona cu morto riba 23 di maart 
2015, via di mand’e un mensahenan menasante via telefon, cu 
tabata encera: “Eres una persona muerta, eso te lo digo ” y/of “Bo 
ta **** mortooo! ” y/of “Tu hija tambien se va ****por tu ****’’ 
y/of “Te mato a ti y a K. ” y/of “Te voy a matar! 

E ta wordo acusa ademas di a intencionalmente maltrata e persona 
aki riba 23 di maart 2015, via di dal e cu mokete den cara y/of ranca 
su cabey cu forsa, a consecuencia di cual e persona a resulta herida 
y/of a sufri dolor. 

Mas leu, D. ta wordo acusa di posesion di cocaina y marihuana riba 
5 di april 2015 y di ladronicia di un cartera cu contenido (680 dollar 
y/of 160 florin) riba 14 di mei 2015. 

10.15 

B.R.R. 

R. ta wordo acusa di, conhuntamente cu un otro of otronan, intento 
di kiebro y ladronicia den un cas riba 30 di september 2015. 

10.45 

C.E.R. 

R. ta wordo acusa di a menasa un persona cu morto riba 10 di 
december 2015, via di grit’e na tono menasante: “Mi ta tira bo 
mata. Mi ta bay busca algo pa tira bo mata ”. 

E ta wordo acusa di a ilegalmente drenta y keda den cas di e 
persona aki riba 10 di december 2015. 

11.10 

E.M.G. 

G. ta wordo acusa di a intencionalmente maltrata un persona cu un 
of mas arma (piedranan) riba 2 di december 2015, via di dal e 
varios biaha cu piedra na su frenta y/of cara, dor di cual e persona a 
resulta herida y/of a sufri dolor. 

11.40 

C.J.V.G. 

E.M.L.L. 

V.G. y L.L. ta wordo acusa di, conhuntamente cu un otro of 
otronan, ladronicia di 15 T-shirt den un tienda riba 4 di februari 
2015. 

Presidente Van der Poel: 

Corte Comun kier claridad riba su futuro y tambe 
riba financiamento na tempo 


WILLEMSTAD - Corte 
Comun di Husticia kier 
un claridad riba su futuro. 
Tambe mester bin clari- 
dad riba su financiamento 
pa esey tuma luga na ora. 
Asina presidente Evert- 
jan van der Poel a bisa 
ayera mainta durante un 
encuentro cu prensa den 
cua a presenta e relato an- 
ual 2015. 

Durante e encuentro, van der 


Poel a bisa, cu mesora a re- 
corda 5 aña cu Corte di Hus- 
ticia ta un organisacion inde- 
pendiente cu a nifica 5 aña 
di esfuerso y cambio. A haci 
trabounan di base pa loke ta 
trata e organisacion nobo ca- 
minda a establece structuran- 
an, proceduranan, areglonan 
y reglamentonan. 

“A logra hopi den e ultimo 5 
añanan. Hopi cos a bay lihe 
tambe y ta p’esey a scoge den 
e relato anual pa e palabra 


‘aceleracion”, asina e mag- 
istrado a bisa. Mester tene 
cuenta cu Corte di Husticia 
ta trata den 4 pais diferente, 
cu cada un su mes dinamica y 
complicidad. 

“Nos tin diversidad den 
union”, asina Van der Poel a 
bisa. Awor aki cu e paisnan ta 
autonomo y ta creando por lo 
tanto mas legislacion y regla- 
nan autonomo, tin un tarea 
importante pa Corte pa man- 


tene e union di dictamento di 
husticia. 

Pa tur e paisnan garantia di 
siguridad y husticia di bon 
calidad ta di importancia 
grandi. Esey ta tambe loke a 
bin dilanti den evaluacion di 
leinan di reino pa loke ta trata 
Corte Comun di Husticia. 
Sinembargo tin puntonan 
importante pa atende mane- 
ra kico lo bay haci cu corte 
como instituto comun. Frag- 
mentacion di dictamento di 


husticia no ta un bon cos y lo 
afecta calidad y por cierto lo 
bay Costa mas tanto. 

Corte mester sa kico ta e 
direccion cu lo sigui den e 
proximo añanan. Ademas 
mester bin un base solido 
pa fmanciamento di Corte. 
Tur aña di nobo tin e falta 
di siguridad aki loke tin su 
efecto riba e inversionnan cu 
mester haci e recaudacion di 
personal”, asina Van der Poel 
a bisa.Q 


Pparlamentario Konket: 

Kico ta hustificacion di minister presidente pa mantene 
minister plenipotenciario den funcion 


WILLEMSTAD - E par- 
lamentario Armin Kon- 
ket (PAR) ke sa kico ta e 
hustificacion di minister 
presidente pa mantene 
minister plenipotenciario 
Marvelyne Wiels den fun- 
cion. E ta pidi un claridad 
riba e punto aki den un 
carta pa prome minister 
Bernard Whiteman. Sra. 
Wiels ta resorta bou di e 
Ministerio di Asuntonan 
General cu ta responsabi- 
lidad di Whiteman. 

Konket ta bisa, cu e inves- 
tigacion ‘independiente’ riba 
funcionamento di Cas di 
Corsou y cu minister pleni- 
potenciario mes a laga haci 
ta duna espacio pa yega na 
e conclusion cu e minister 
plenipotenciario actual no ta 
apto pa e funcion. 


“Realidad di e structura di 
gobernacion di Corsou ta cu 
ta minister presidente ta esun 
cu ta carga responsabilidad 
politico pa funcionamento di 
Cas di Corsou. 

Ta nifica cu ta minister presi- 
dente ta esun mandatario cu 
mester duna cuenta y rason 
na Parlamento y no e minis- 
ter plenipotenciario. Si e mo- 
tibo di e mal funcionamento 
di Cas di Corsou ta sinta den 
e inhabilidad/incapacidad di e 
minister plenipotenciario pa 
duna guia na e organisacion, 
anto esun cu mester duna 
cuenta y rason na Parlamento 
ta minister Presidente. 

Ta p’esey fraccion di PAR, ya 
for di 18 di januari ultimo, a 
pidi minister Presidente pa 
informa Parlamento ta cua ta 


su opinion tocante di e rap- 
port”. 

Mas aleu Konket ta bisa, cu 
fraccion di PAR ta constata cu 
indignacion cu entre tanto a 
pasa 16 siman sin cu minister 
Presidente a contesta e carta 
aki di 18 di januari 2016. Ta- 
bata intencion di fraccion di 
PAR pa, durante di e prome 
tanda di e reunion publico 
di diahuebs tras di lomba, 
recorda minister Presidente 
riba e carta aki di 18 di janu- 
ari ultimo. 

Sinembargo, debi na un 
omision di parti di nos frac- 
cion, nos no a alcansa pa in- 
scribi na tempo pa por a papia 
durante di e reunion. Frac- 
cion di PAR, na e ocasion aki, 
ta recorda minister Presiden- 
te riba e carta di 18 di janu- 
ari ariba referi na e y ta haci 


e apelacion na minister Presi- 
dente pa por fabor contesta e 
carta di 18 di januari ultimo 
mas pronto posibel. 

En todo caso, prome cu e 
reunion di diahuebs ultimo 
keda reanuda y minister 
Presidente duna contesta riba 
e preguntanan haci durante 
di e prome tanda di e reunion 
e Y- 

Tambe fraccion di PAR ta 
pidi minister Presidente pa 
inclui den su contesta un 
evaluacion di implementa- 
cion di e recomendacionnan 
cu e investigadonan a haci. 
E investigadonan ta duna un 
total di 27 recomendacion 
pa drecha funcionamento di 
Cas di Corsou. Binti (20) di 
e 27 recomendacionnan aki 
lo mester a keda implementa 
pa mas tarda na luna di maart 
ultimo. 


Igualmente e peticion pa 
minister Presidente den su 
evaluacion indica ta cua ta 
e hustificacion pa minister 
Presidente, no obstante con- 
tenido di e di tres investiga- 
cion ‘independiente’ aki cu 
ta duna espacio pa yega na 
e conclusion cu e señora no 
ta apto pa e funcion di min- 
ister plenipotenciario, sigui 
mantene e minister plenipo- 
tenciario actual den funcion, 
asina e carta ta bisa. 

Partido PAR a keda di duna 
un conferencia di prensa awe 
den cua e minister plenipo- 
tenciario suplente Anthony 
Begina a keda di duna in- 
formacion tocante “progreso 
di su actividadnan”. Begina 
a keda nombra na e puesto 
despues di restructuracion di 
e gobierno actual. Q 


Exito conferencia di pesca internacional 


WILLEMSTAD - Reci- 
entemente a tene den Wil- 
lemstad Room di Hilton e 
Conferencia Internacio- 
nal di Pesca (CIFC) 2016 
cu participacion di e com- 
panianan di Pesca y Trans- 
porte Internacional, nan 
representantenan local y 
e diferente ministerionan 
envolvi y algun observa- 
dor. 

A parti di a consolida e rela- 
cionnan cu Corsou a yega 
na diferente acuerdo pa cu 
distribucion di quota di Big 
Eye Tuna asigna na Corsou y 
e diferente montantenan cu e 
companianan tin cu paga pa e 
servicio cu nan ta ricibi. 


Na fmal di e Conferencia In- 
ternacional di Pesca (CIFC) 
2016, minister Rhuggenaath 
a firma un acuerdo cu tur 
e dos companianan di pesca 
internacional cu nan lo tuma 
den nan servicio un total di 
26 trahado pa e funcionnan 
di matros, coki y mashinista. 
Banda di determina con lo 
sigui desaroya y expande e 
industria di pesca interna- 
cional a discuti tambe con pa 
halsa e capacidad local pa por 
maneha e sector aki cu ta op- 
era den awanan gancho anto 
na un distancia. 

Claramente e companianan 
Albacora y Nicra 7 a duna nan 
‘commitment’ pa engrandece 


mas ainda e relacion entre 
nan operacion y desaroyo di 
Corsou en general. 

Corsou di su parti lo haci su 
maximo pa acorda e inicia- 
tiva di ley cu tin na Conseho 
di Minister, na moda cu fi- 
nalmente por elimina e car- 
chi geel cu Corsou a ricibi 
den 2013. Esaki despues cu 
Ministerio pa Desaroyo Eco- 
nomico a cumpli cu tur sobra 
exigencianan di Union Eu- 
ropeo, primeramente pa pre- 
veni y combati pesca ilegal y 
no regula. 

Corsou actualmente por 
monitornan tur barco y locu- 
al nan captura na un distancia 
via di sistemanan sofistica. 


Union Europeo ta satisfecho 
tambe cu e maneho y su ehe- 
cucion pa cu certificado di 
captura otorga pa Corsou. 

Corsou tambe a duna un pre- 
sentacion di su ambicion pa 
expande su miembresia pa 
mas Organisacion Regional 
encarga cu Maneho di Pesca 
den e area concerni (RFMO). 
Banda di ya ta miembro di 
ICCAT (Ocean Atlantico), 
Corsou ta haciendo tra- 
mitenan pa bira miembro di 
IOTC, SPRFMO y CRFM, 
pa por pisca y haci transporte 
den respectivamente Ocean 
Indico, esun di Pacifico Sur 
y e Mecanismo di Pesca den 
Caribe. 


Aparte di esaki, Corsou ke 
halsa un mas e servicio cu e ta 
y por provee na e sector aki. 
Pronto minister Rhugge- 
naath lo firma un acuerdo 
separa cu Dammers/Seatrade, 
caminda nan tambe lo tuma 
mas yiu di tera (22 hende) 
na trabou riba nan barconan. 
Pero combersacion tambe ta 
wordo hiba pa lanta un scol 
naviera aki na Corsou pa por 
duna e trainingnan cualifica 
den cooperacion cu institu- 
tonan local, considerando cu 
ya Seatrade tin un scol simi- 
lar na Groningen. Por cierto, 
Seatrade cu ya tin representa- 
cion na Corsou via di Dam- 
mers ta moviendo su ‘head- 
quarter’ pa Corsou. Q 

WILLEMSTAD - Global 
Big Day, e conteo mundial 
di para cu Cornell Orni- 
thology Lab a organisa 
recientemente a bira un 
exito rotundo. Corsou a 
participa pa prome biaha 
e aña aki y riba nos isla 
tambe a conta un gran 
cantidad di parha. 

Rond mundo un cantidad di 
casi 13.000 persona a partici- 
pa na Global Big Day. Hunto 
tur participante a conta un 
diversidad di casi 5.700 tipo 
di parha pa medio di 34.000 
checklist cu a keda entrega. 
Corsou a participa cu un to- 
tal di mas o menos 40 hende 
cu a conta parha na diferente 
luga riba nos isla, y henter dia 
14 di mei. A conta den area 
manera Ascencion, Daaibooi, 
zoutpan di Jan Kok, Jan Thiel 
y Boka, Sint Jorisbaai, Playa 
Kanoa y diferente cura riba 
nos isla, cu a resulta den al- 
gun observacion unico. 

“Ta pa prome biaha cu nos a 
pone atencion pa conta e can- 
tidad di sorto di prikichi, lora 
y wacamaya cu originalmente 
no tabata biba na Corsou. 
Nos sa cu e cantidad di cada 

A registra den careda di 70 tipo di parha na Corsou 




sorto ta creciendo, pero no 
tin un idea con lihe e crece- 
mento aki ta bay y unda pre- 
cies e animalnan ta biba. 

Cu un grupito nos a cuminsa 
cu e monitor di esaki”, segun 
Michelle da Costa Gomez di 
Curaçao Footprint Founda- 
tion (CFF). 

CFF ta e organisado local di 
e evento aki y ta pone enfasis 
riba e hecho cu e evento no ta 
solamente pa haya cifra, sino 
principalmente a organisa es- 
aki pa haci Corsou consciente 
di e diversidad grandi di para 
cu nos tin riba nos isla y tam- 
be cuanto diversidad por wak 
den cada ken su propio cura. 
Banda di e gran cantidad di 
lora y prikichi tambe a conta 
un variedad di para cu ta riba 
nan ruta pa regresa Norte 
Amerika, pero cu ta uza Cor- 
sou pa yena nan reserva di vet 
pa por continua nan biahe. 
Ademas tambe tin un tiki 
mas bista riba diferente sorto 
di para local y para di lama cu 


ta den nan periodo di broei. 
”Hunto nos a conta mas o 


menos un 70 sorto di para. 
No ta tur para tabata registra 




caba. Un cos nos sa sigur ta 
cu tur hende cu a participa a 
pasa un dia hopi placentero y 
hopi positivo. E entusiasmo 
tabata grandi. Otro aña nos ta 
spera di haci e grupo di hende 
cu ta participa dos biaha mas 
grandi”. 

Tur e resultado por mira riba 
e website http://ebird.org/ 
ebird/globalbigday. Yena Cu- 
raçao pa haya e resultadonan 
local. A conta e grupo di Pri- 
kichi Cabes Blauw pa prome 
biaha e aña aki. Na un di e lu- 
ganan caminda nan ta drumi 
a conta 132 individuo. Tambe 
a conta diferente para di awa 
manera e Wilson’s Plover, un 
para cu ta di bishita durante 
su biahe migratorio. Q 


Parlamentario Leeflang kier claridad riba integridad 
di abogadonan menciona den Panama Papers 


WILLEMSTAD - Parla- 
mentario Independiente 
Omayra Leeflang kier 
claridad riba integridad 
di dos abogado local men- 
ciona den Panama Papers. 
Un di nan ta miembro di 
Conseho Consultativo, e 
organo di consulta mas 
halto di Corsou. 

Den un carta pa minister di 
Financia Jose Jardim, Sra. 
Leeflang ta referi na un pub- 
licacion cu a sali den e cor- 
ant AD di e siman aki cu e 
cabes: “Niets Ilegaals aan off- 
schore”. Den e articulo e ofi- 
cina di abogadonan Flocker y 
Camelia, ta indica cu no tin 
nada ilegal cu e sector di off- 
shore di Corsou. 

“A surgi algun pregunta riba 


integridad di e abogadonan. 
E preguntanan relaciona cu 
integridad di abogadonan 
Flocker y Camelia tin di 
haber cu nan mansion den 
Panama Papers. Ta di vital 
importancia pa clarifica pre- 
guntanan riba integridad di 
personanan cu tin puesto 
den Conseho Consultativo 
manera locker y cu e buffet di 
abogado na cua tanto Flocker 
como Camelia ta afilia cu tin 
varios contract di retainer cu 
ministerionan di gobierno. 

E pregunta cardinal ta si e ofi- 
cinanan di Camelia y Flocker 
cu ta ricibi pago di algun shen 
mil di placa di belasting di 
pueblo, ta haci uzo di e struc- 
tura di Panama pa nan mes. 
Tambe ta importante pa sa si 



un persona cu ta menciona 
den affaire pa keda sin paga 
belasting, por ta den Con- 
seho Consultativo. Como 
representante di pueblo cu ta 
mira cuanto peso di belast- 
ing y prima, ultimo añanan a 
baha riba e ciudadano comun 
y coriente, mi ta hopi preocu- 
pa pa e miyones di belasting 
cu Corsou ta perde for di es- 
unnan prudente, pero ta haci 
uzo di structuranan huridico 
pa keda sin paga belasting. 


Placa di belasting ta loke Cor- 
sou tin mester pa por paga pa 
enseñansa, construccion di 
cas, cuido medico, onder- 
stand etc.”, asina e parlamen- 
tario ta bisa. 

Relaciona cu e publicacion, e 
parlamentario a dirigi un se- 
rie di pregunta na e minister. 
E siman aki abogado Flocker 
tabata normalmente na Pala- 
cio di Gobernador relaciona 
cu despedida di Sra. Beat- 
riz Doran-Scoop como vice 
presidente di Conseho Con- 
sultativo. E despedida a tuma 
luga durante di un almuerso 
na palacio di Gobernador 
di Corsou, Lucille George- 
Wout. 

Beatriz Doran-Scoop for di 
december 2005 tabata miem- 


bro di Conseho Consultativo 
di Antia. Despues di e des- 
mantelacion di Pais Antia, a 
nombra Sra. Doran-Scoop 
como miembro di Conseho 
Consultativo di Corsou. For 
di 1 di november 2012, Sra. 
Doran-Scoop tabata vice 
presidente di e Conseho 
aki. En total e tabata 10 aña 
miembro di e organisacion di 
conseho di tur dos pais. 

E tarea principal di Conse- 
ho Consultativo ta, conseha 
tocante asuntonan Legal y 
maneho. 

Gobierno ta obliga pa tende 
opinion di Conseho Con- 
sultativo s, tocante entre otro 
proposicion di ley cu parla- 
mento ke presenta. Lizanne 
Dindial actualmente ta fungi 
como vice presidente.Q 

Fundacion Museo Arubano: 

Na Aruba cada dia tin mas interes pa bishita nos museonan 



ORANJESTAD - Mundo 
henter ta celebra dia in- 
ternacional di museo di- 
aranson 18 di mei 2016, 
reflexionando e aña aki 
riba e tema “Museonan y 
paisahenan cultural”. Aña 
pasa mas di 35.000 museo 
den 145 pais a celebra e 
fecha aki, cu e obhetivo 
pa conscientisa comuni- 
dadnan cu museonan ta 
importante pa intercam- 
bio cultural, pa enrikece 
di culturanan y desaroyo 
di comprension mutuo, 
cooperacion y paz entre 
hendenan. 

A cuminsa cu e celebracion 
aki, esta Dia Internacional di 
Museo, desde aña 1977, pues 
39 aña pasa. Cu e tema di e 
aña aki ta enfoca riba unda 
nos ta biba, cu ta rondona nos 
cu imagennan y simbolonan 
cu ta identifica y caracter- 
isa nos pais. Di acuerdo cu 
e vision aki, e paisahenan ta 
considera como e contexto, 
geograficamente, historica- 
mente, economicamente, 

Minister Oduber: 


socialmente y culturalmente, 
den cual museonan ta existi y 
opera. 

E iniciativa aki a resulta ma- 
sha exitoso y ta dunando 
su frutanan rond mundo. 
“Bishitantenan di museo 
mester siña tocante nos pas- 
ado y disfruta e diversidad y 
culturanan”, asina Anky Vro- 
lijk, Director di Fundacion 
Museo Arubano a duna di 
conoce. “Aki na Aruba tambe 
nos ta notando mas interes 
den nos museonan y nan col- 
eccionnan y exposicionnan. 
Hende ta mas pendiente di 
nos pasado pa por compro- 
nde nos presente miho y 
eventualmente ta prepara pa 
un miho futuro”. 

Aki na Aruba, Museo Arkeo- 
logico lo ofrece Diadomingo 
awor di 12:00’pm pa liOO’pm 
e presentacion tocante e 
santananan historico na Santa 
Cruz 35. Bishita Museo Ar- 
keologico entre 10:00’am pa 
2:00’pm y haci uzo di e opor- 
tunidad pa presencia e charla 


y haci tur bo preguntanan na 
e arkeologo mes. Bishitan- 
tenan cu participa na e pre- 
sentacion por haya e publica- 
cion nobo di Museo ‘In situ’ 
nr. 1, cu ta contene informa- 
cion di e resultado di inves- 
tigacion preliminar di e sitio 
arkeologico Santa Cruz 35. E 
publicacion aki ta e prome di 
e serie ‘In situ’ nobo aki y ta 
limita, pues ‘op is op’. 

A funda Fundacion Museo 
Arubano na aña 1992, pero 


na 2015 a haci cambionan 
structural pa pone 5 museo 
hunto bao di un organisa- 
cion. Ta trata aki di e Museo 
Historico (Fort Zoutman, 
Oranjestad), Museo Arkeo- 
logico (Ecury Complex, 
Oranjestad), Museo di Co- 
munidad (Nicolas Store, San 
Nicolas), Museo Industrial 
(Watertoren, San Nicolas) 
y Museo di Carnaval (San 
Nicolas). Museo di Comu- 
nidad y Museo Industrial 
ta programa pa habri na aña 


2016 y Museo di Carnaval lo 
habri na 2017. 

E idea general ta pa trece 
museonan mas cerca di co- 
munidad y ta trahando pa 
reenforsa tur museo pa hisa 
e calidad y logra pa nan yega 
na e nivel di Museo Arkeo- 
logico, cual ta reconoci como 
un di e miho museonan di 
Caribe. 

E siguiente museo pa hab- 
ri, den e prome mita di aña 
2016, ta Museo Industrial. 
Ta trahando caba riba plan- 
nan pa haci e museonan mas 
atractivo pa comunidad y 
subraya e importancia di his- 
toria y cultura. 

Fundacion Museo Arubano 
tin su oficina principal situa 
na Zoutmanstraat # 1. E 
fundacion ta conta cu sosten 
fmanciero di varios instancia, 
entre otro di Aruba Ports Au- 
thority cu ta cobra cada pasa- 
hero riba crucero un “fee” 
special cu ta bay entre otro pa 
promove nos museonan. □ 


ATIA satisfecho cu contestanan ricibi durante reunion di All-inclusive 



ORANJESTAD - Den Par- 
lamento di Aruba dentro 
di poco tin tratamento di 
un ley cu lo conoce cam- 
bionan specialmente pa 
locual ta trata All-inclu- 
sive y esaki sigur a genera 
hopi discusion. Hunta di 
directiva di ATIA y entre 
su miembronan tambe 
genera diferente pregunta 
pa cual e organisacion a 
pidi un reunion cu Minis- 
ter Otmar Oduber. 

Minister Oduber a invita tur 
tres instancia huridico cu a 
traha riba e ley, esta Depar- 
tamento di Legislacion, mr. 
Allan F. Kuster di oficina di 
abogado Kuster, y for di Cor- 
sou oficina di abogado van 
Eps Kunneman van Doorne. 


Tambe oficina di turismo ta- 
bata presente den e reunion. 
Tur pa sigura cu tin contesta 
pa tur pregunta of inkietud 
cu por tin pa cu e cambio di 
ley aki. 

Desde aña pasa e organisacion 
cu ta representa gran parti di 
e sector comercial riba nos 
isla, ATIA, a vocifera nan mes 
contra e fenomeno creciente 
di All-inclusive. 

ATIA ta di opinion cu esaki 
tin un efecto negativo directa- 
mente riba e negoshinan cu 
tin pafo di e hotelnan. Ta trata 
aki di tanto restaurantnan of 
tiendanan cu tambe ta miem- 
bro di ATIA. E presidente di 
ATIA Sr. Michel Henriquez 
ta satisfecho cu e contestanan 
ricibi y awor ta bay bek den 
nan seno pa comparti e infor- 


macion ricibi. 

Sra. Ronella Tjin Asjoe- 
Croes di ATA cu tambe a 
forma parti di e reunion ta 
kere cu mester tuma accion 
contrario na no haci nada. 
Sra. Tjin Asjoe-Croes ta kere 
den plataformanan manera e 
reunion aki ta di suma im- 
portancia pa por comparti 
resultado di varios investiga- 
cionnan haci y treciendo asi- 
na tambe nan punto di bista 
dilanti. E directora di oficina 
di turismo ta mira cu den un 
termino basta corto, conside- 
rando e tendencia nan, lo por 
tin aki un par di aña riba e 
strip di Palm Beach acomo- 
dacionnan exclusivamente 
All-inclusive por ehempel. 
P’esey ta asina importante pa 
tuma accion y discuti e topi- 


conan di preocupacion cu ta 
bin dilanti cu e tendencia di 
All-inclusive. For di e dialogo 
hiba Minister Otmar Oduber 
ta mira cu tabata tin hopi in- 
formacion cu berdad no ta- 
bata conoci pa ATIA. 

A mustra e organisacion 
di comercio riba e proceso 
cu a wordo hiba unda cu a 
sinta entre otro cu AHATA. 
Minister Oduber ta mira cu 
AHATA tin dos diferente 
grupo dividi cu ta e opera- 
dornan di e hotelnan y di 
otro banda tin e doñonan di 
e propiedad unda cada un tin 
nan propio interes. E manda- 
tario ta indica cu e ley di All- 
inclusive ta na interes general 
di Pais Aruba. Mientras cu a 
reuni cu ATIA mester bisa cu 
Minister a ricibi hopi carta 


di diferente organisacionnan 
manera taxistanan, wholesal- 
ers, AGA, otro restaurantnan, 
companianan di importacion 
y asina por sigui menciona, 
tur cu e preocupacion pa e 
posibel aumento di acomo- 
dacionnan All-inclusive na 
Aruba y lo kier mira esaki re- 
gula den un ley. 

E mandatario ta comenta 
cu e ta un discusion cu no 
a inicia awor pero cu a haya 
mas atencion na momento 
di benta di Westin. Minister 
Oduber ta referi na e ultimo 
3 di e 4 transaccionnan cu a 
tuma luga a cumpra un per- 
miso existente. 

“No ta facilmente por bisa 
ban pone reglanan nobo pa 
hotelnan nobo siendo cu e 
ehempel cu nos tin di e ul- 
timo 3 propiedadnan, casi 4 
propiedadnan, tabata di ho- 
telnan existente cu permiso- 
nan existente, cu a wordo 
cumpra pa operadornan di 
acomodacionnan All-inclu- 
sive.” Minister Oduber ta 
termina bisando cu e tambe 
ta mira atras na un bon re- 
union y ta sigur cu e tipo di 
dialogonan aki lo continua 
den e dianan nos dilanti pa 
formula e discusion cu lo 
conclui den Parlamento di 
Aruba. E mandatario ta spera 
cu lo pasa e ley aki mas pron- 
to cu ta posibel. Q 

Dobel celebracion cu Nelmirsa como empleado di luna na HOH 



ORANJESTAD - Dr. 
Horacio E. Oduber Hos- 
pital a scoge Dia di En- 
fermeria pa anuncia su 
Empleado di Luna di mei 
2016 cu alabes ta un ‘ver- 
pleegkundige’. Sr. Andie 
Phillip, kende ta zorg- 
manager di e departa- 
mento “Snijdend 4” a ex- 
presa cu su team ta orguy- 
oso cu a nombra un di nan 
coleganan, esta Nelmirsa 
Oduber, como Empleado 
di Luna y cu esaki ta do- 
bel celebracion pa nan ya 
cu ta sosode riba nan dia 
special. 

Hustamente riba e dia cu ta 
celebra e establecimento di e 
profesion di enfermeria y ta 
conmemora e bida di e prome 
nurse, esta Florence Night- 
ingale a scoge un enfermero 
moderno, kende tambe ta 
esun cu ta vigila e calidad den 
su departamento y ta e motor 
tras di introduccion di varios 
elemento di innovacion riba 
e seccion aki como empleado 
di luna, Sr. Phillip a expresa. 
Nelmirsa sigur ta tipifica e 


imagen di “Florence Night- 
ingale”; no tabatin miho per- 
sona pa scoge pa e titulo aki, 
el a agrega, esaki ta un em- 
puhe tambe pa otronan sigui 
desaroya nan mes mas. 

Nelmirsa Oduber ta tipifica e 
sorto di persona cu Florence 
Nightingale tabata, door di ta 
accesibel pa su pashentnan, 
cariñoso, y hopi dedica na 
su pashentnan. Sr. Phillip a 
fmalisa bisando cu Nelmirsa 
ta un persona serio den su 
trabao, y nunca el a wak e 
bin trabao rabia. E ta briya 
un positivismo cu ta contagia 
colega y hasta pashent. 

Nelmirsa Oduber tin seis aña 
trahando na Dr. Horacio E. 
Oduber Hospitaal y a traha 
den diferente departamento. 
E1 a keda hopi sorprendi y 
emociona cu e honor cu e ta- 
bata nomina y a gana. E1 a re- 
marca cu riba e departamento 
cu e ta trahando actualmente 
e ta mira diferente operacion 
tur dia y ta gusta cu e ta siña 
hopi cos. E experiencia ta 
diferente tur dia. Sra. Odu- 

ber ta conta cu tin cosnan 
bon y menos bon ta pasa tur 
dia y e ta keda mas satisfecho 
y contento di mira e pashent- 
nan contento y ora nan ta bira 
y sinti miho y por bay cas. 



E1 a comenta cu e no a spera e 
reconocimento, cu ta mues- 
tra cu su coleganan ta balora 
e trabao cu e ta haci hunto cu 
nan; un reconocimento asina 
ta dun’e mas gana di sigui 
traha, sigui siña hunto cu su 


coleganan, y na bienestar di 
nan pashentnan. 

Pashentnan ta delicado y 
dedicacion y profesionalismo 
mester ta semper primordial. 
Pabien Nelmirsa OduberQ 

Cjovernment of Aruha 

Ministry of Tuurism, Tranportatum, 

Primary Sector and Culture 

MINISTER 



CLARIFICA CUALKIER DUDA OF PREOCUPACION, 
OTMAR ODUBER TA CONTESTA PONENCIANAN Dl 


AHATA 



Ta papia cu gobierno kier cambia net e formula cu a hasi Aruba exitoso den pasado, pero netamente e mix aki nos kier preserva. Ta importante pa tin un balans saludabel entre e 

diferente tipo di hotelnan. E balans aki entre timeshare, propiedadnan EP y all-inclusive ta logra cu nos por mantene e formula exitoso di Aruba. 


Gobierno kier cambia totalmente e forma cu hoteinan existente ta opera 

Gobierno su obhetivo principal ta e bienestar di Aruba en general y e interes di tur participante den e sector turistico economico di Aruba. Gobierno no kier cambia 
e forma cu hotelnan ta opera, gobierno simplemente ta mira necesario pa tin un balans husto entre e diferente tipo di acomodacionnan. Un balans lo salvaguardia tur 
industria y negoshi cu ta depende di turismo aki na Aruba. Tin un mocion di parlamento di luna mei di aña pasa, aproba door di 21 miembro di parlamento cu ta urgi 
gobierno pa bin c’un sistema di permiso pa opera hotelnan all-inclusive. Ta importante pa clarifica cu na ningun momento no ta trata aki di ta contra 
propiedadnan all-inclusive, mas bien kier un oferta di acomodacion diversifica, y no un balans desproporcional na fabor di all-inclusive. E ley aki ta respeta e 
operacion actual di tur hotel. Netamente gobierno a base di dialogo cu hotelnan y riba proposicion a fiha e cap di 20%, mirando cu esey ta e porcentahe cu ta cubri e 
operacion existente. 

E exito di Aruba tin como fundeshi fuerte e forma rapido di reacciona riba e necesidadnan di nos clientenan y con ta satisface nan 

E exito di Aruba ta debi entre otro na e balans di acomodacionnan. Den pasado den momentonan di crisis ta netamente e balans entre propiedadnan EP (tradicional) 
y timeshare a laga nos sobrepasa momentonan di crisis. Ta reconoce cu tin demanda di ambos, e consumidor y e inversionista, pa e producto all-inclusive, mescos cu 
ta e caso pa otro tipo di acomodacion. Cu e cambio di ley ainda tin e espacio pa adicion di hotelnan all-inclusive y pa hotelnan EP ofrece y incrementa e cantidad di 
paketenan all-inclusive si tin necesidad di esaki, den cierto periodo. Importante ta cu banda di e 20% tambe propiedadnan EP por hasi uzo di paketenan 
all-inclusive pa e mercado di gruponan y incentivo (MICE) ilimita. 


Restringiendo e pakete all-inclusive lo no resulta den mas bishitante tradicional, esey lo resulla den cambernan di hotel bashi’’ 

Durante e ultimo añanan Aruba su industria turistico a mustra un resultado fuerte a base di un oferta di acomodacion balansa. Aruba cu un total di 5,500 camber 
‘transient’ ta dirigi su mes ariba calidad y ta selectivo den e bishitantenan cu e ta atrae, enfocando nos mes riba e cliente afluente cu un poder di compra mas grandi 
cu consecuentemente por laga mas atras. Esaki den liña cu e strategia escohi pa ATA cu aprobacion di AHATA pa atrae netamente e bishitante afluente y super 
afluente. Na ningun momento e strategia ta pa atrae mas bishitante all-inclusive, 

Nos kier diversifica nos mercadonan di origen, e problema ta cu e mcrcadonan ey kier pakete all-inclusive” 

Maneho di turismo ta basa entre otro ariba diversificacion di mercadonan. Si tira un bista ariba e ultimo 5 añanan: E mercado Norte americano a representa 
69% di e total di bishitante na aña 2009 y na 2015 a representa 54%. E mercado Sur americano a representa 18% di e total di bishitante na 2009 y na 2015 a 
representa 32% y Europa a keda rond di un 8% di representacion di e total di bishitante durante e periodo di 2009 pa 2015. Promocion, oferta y demanda pa e 
producto all-inclusive ta presente den tur mercado. Esaki ta mescos pa tur otro tipo di acomodacion, incluyendo e segmento creciente di acomodacion alternativo. 
Aruba su strategia lo keda dirigi su mes ariba e atraccion di e cliente cu ta en busca di y cu ta cuadra cu e oferta di acomodacion ariba nos isla. Aruba a demostra 
hopi bon cu door di a posiciona su mes como producto di calidad por nota un crecemento den e mercado afluente procediente di merca. Tin mas ehempel 
manera JetBlue cu a cuminsa cu su servicio di Mint pa Aruba. Tambe den Europa por ehempel KLM a incrementa e cantidad di vuelonan y asientonan pa Aruba pues 
ta demostra cu nos esfuerzonan ta dunando fruta. 

E berdadero punto di discusion ta cu asina hopi poder lo keda concentra den man di un Ministro’ 

E responsabilidad legislativo di Minister di turismo ancra den e landsverordening instelling Ministeries ta pa salvaguardia e industria turistico den su totalidad y 
bienestar general di tur e 120000 habitantenan riba nos isla. Den cuadro di e ley nobo, hotelnan lo mantene nan habilidad di opera y mercadea nan mes 
conforme nan strategia. Manera ta e caso pa cualkier nacion esaki mester wordo hasi conforme e cuadro legal di e pais. Gobierno su responsabilidad ta di percura pa 
e leynan aki na tur momento sirbi interes general di Aruba. Bisando esaki ya caba un hotel tin cu cumpli cu diferente rekisito y e ley aki ta regula algun mas. 
Permiso pa ofrece paketenan all-inclusive ta mara na un averahe di 20% di ‘room nights’ disponibel pa aña, cu excepcion di e segmento MICE. Ley ta duna espacio 
pa desvia na momento cu condicion den mercadonan ta rekeri oferta di mas all-inclusive. 

Si pasa e ley aki, algun holel lo mester cera nan restaurantnan” 

Ya caba tin interes di varios hotel all-inclusive cu lo kier drenta nos mercado pa tuma hotelnan existente over. Hecho ta cu e demanda di hotelnan all-inclusive pa hasi 
nan entrada na Aruba pa medio di un entre compra di hotelnan existente ta sumamente grandi. Prueba di esaki ta cu 3 di e 4 hotelnan all-inclusive existente a 
tuma un permiso existente over y ya caba tin 3 mas negoshando compra di otro permisonan existente. Si e ley aki no pasa e sobrevivencia di restaurantnan pafor 
di hotel, e tiendanan, tours, taxi y otro negoshinan cu ta beneficia di turismo lo ta na peliger. Principalmente considerando cu Aruba y nos tur ta depende di un 
industria cu ta Turismo. 

Kiko yobierno lo kier controla siguientemenle? 

A expresa cu gobierno lo ta atachando e “free enterprise” cu introduccion di e e ley aki. Sin embargo no ta trata di controla sino mas bien di reglamenta y 
percura pa un balans den e oferta di acomodacion y den e contribucion pa medio di turismo na nos economia y na e bienestar di un y tur. Esaki conforme e 
realidad actual di e operacionnan existente na unda e aspecto di free enterprise ta wordo respeta conforme reglanan y leynan cu ta na bienestar di un y tur y no 
un free enterprise cu ta na interes di un grupo so. 


Na unda e evidencia ta cu resort all-inclusive ta malo pa economia?” 

Estudionan rond mundo ta multiple. Por referi na e raport di PWC pa diferente desventahanan. Por conclui cu estudionan ta indica cu entre otro e patronchi di gasto 
di un bishitante all-inclusvie riba nos isla ta diferencia for di e bishitante tradicional. Mescos cu e beneficio pa otro sectornan, como tambe ingreso pa medio di 
turismo pa nos pais. Investigacion cu a wordo haci naTurkia a indica cu solamente 10% di e gasto di e bishitante All-lnclusive a toca economia regional (fuente: 
BBC Fast Track). Segun United Nations Environment Program (UNEP) ‘Den mayoria di paketenan All-lnclusive, mas o menos 80% di gasto di e bishitante 
All-lnclusive ta bay na pago na aerolinea, hotel y companianan internacional, y no na companianan estableci / esnan emplea localmente. Prueba di esaki ta e 
gran cantidad di cartanan cu gobierno a bin ta ricibi ultimo simannan for di diferente sector manera, taxi, restaurant, retail, compania di importacion y 
tambe propio doño di hotel na Aruba kende ta expresa nan desacuerdo cu aumento di all-inclusive. 

Mustra nos e rapport di PWC cu supuestamente ta sostene e ley proponi” 

E rapport di PWC cu ta sostene e wordo comparti den februari cu henter e board di ATA, den cual delegadonan di AHATA tambe ta presente. Por cierto e rapport 
aki a wordo distribui pa diferente instancia y gremionan cu a hasi un peticion pa esaki 

Nos no ta Punta Cana, nos no ta Jamaica" 

Nos no ta Punta Cana, nos no ta Jamaica, nos no ta mane mayoria di destinacionnan den Caribe. Importante pa sigi ta diferente y pa tene na cuenta cu 
aproximadamente 70% di e oferta di acomodacion den Caribe ta all-inclusive. Den mercadonan manera Jamaica, Cuba y Republica Dominicana esaki ta surpasa 
90%. E destinacionnan aki cu no ta depende economicamente ni 40% riba turismo, tin hopi mas volumen di camber pa yena cu ta hasi necesario cu e 
enfoke di cantidad di bishitante ta un prioridad. Aruba cu un total di 5,500 camber ‘transient’ y cu espacio limita pa anadi mas camber mester sigui 
diferencia su mes di un Punta Cana of un Jamaica. 

E ouestion aki ta rekeri mas estudio ' 

A hasi diferente evaluacion. Ultimo 2 añanan a bin ta reuni cu diferente instancia incluyendo AHATA y Parlamento. Tambe ta referi na 13 diferente publicacion 

cu a analisa e impacto di dominacion di all-inclusive na diferente pais/region. A categorisa resultadonan ilustrando bentaha y desbentaha di e modelo all-inclusive. E 

informacion aki ta disponibel den e rapport di PWC. 

“E doñonan di hotel lo reduci inversion substancialmente 

Gobierno su obhetivo principal ta e bienestar di Aruba en general. Conforme desaroyo duradero mester tuma accion y elimina e risico di converti nos mes den 
un isla all-inclusive. Mi deseo ta di sigi traha estrechamente cu socionan den sector hotelero reconociendo cu nos trabou conhunto mester resulta den 
beneficio mutuo. Den e contexto aki mester remarca e introduccion di incentivo pa inversion nan hasi door di hotelnan. E incentivonan aki ta e IPC regime 
nobo, reserva pa reinverti di timeshare resorts, y rebaho den invoerrechten. 

Ministro di Turismo por kita un permit despues cu un hotel tabata den operacion pa 20 aña ’ 

No ta trata di kita permiso, e intencion di reaplica ta pa sigur cu tur hende ta actua conforme cu regla. E propio free enterprise ta determina regla y leynan 

cu ta hasi e industria competibel. A base di jurisprudentie den europese hof a dicta cu permisonan schaars (limita) mester wordo regula pa un periodo defini. 
Esaki semper y cuando respetando e invercionnan, clima di seguridad y interes general. 

Aruba su berdadero problema ta e aumento dramatico den e canlidad di bishitante cu ta hospeda den apartamento, cas particular y 
condominio’’ 

E aspecto aki en berdad ta di impacto grandi riba e destinación. Ta pesey a percura pa e ley inclui e reglamentacion di cas, apartamento y condominio tambe 
cu ta hasi posibel cu e sector aki tambe mester contribui cu nan obligacion fiscal. 

Con por ta posibel cu un resort all-inclusive ta OK na San Nicolas, pero no ta OK otro caminda na Aruba? 

E ley ta brinda espacio pa expancion di e producto all-inclusive te na un 40%. Considerando e echo cu San Nicolas ta un area cu desaroyo limita di turismo, 

na e momento cu e anuncio di un proyecto all-inclusive a wordo hasi, a presenta esaki como un manera pa amplia e desaroyo turistico na San Nicolas. Un 
proyecto all-inclusive den e area aki lo a crea e ‘spin off’ pa mas desaroyo turistico. 

Nos no tin ningun problema cu e idea di limita e cantidad di pakete all-inclusive cu hotel nubo lo por ofrece, pero, por favor, no 
intcrferi den e operacionnan diario di e hotelnan exislente” 

Cambio di ley cu lo ta balido solamente pa hotelnan nobo lo no acapara e realidad actual debidamente y no lo limita e menasa di aumento den cantidad di 
camber all-inclusive. Esaki considerando cu tur adicion di hotel all-inclusive den ultimo añan a tuma luga pa medio di compra di hotelnan existente. Aki por 
pensa ariba compra di Americana hotel pa medio di benta na Allegro/ Occidental, como tambe compra di Sheraton/Aruba Grand door di RIU Palace y recientemente 
compra di Westin door di RIU Antillas. Pesey ta importante pa e ley di all-inclusive inclui hotelnan existente tambe. Tambe ta fresco den nos memoria e 
menasa di benta di Radisson di aña pasa ainda na un propiedad all-inclusive. 

AMF: Progreso grandi tumando luga na Palo Marga 


PALO MARGA- Durante 
ultimo lunanan e comis- 
ion AMF (Aruba Motor- 
sports Foundation), ta 
realisando progreso nan 
grandi na Aruba su pista 
di drag race, Palo Marga. 

For di aña pasa miembro 
nan di AMF a cuminsa cu 


organisa caredanan di drag 
na Palo Marga y eventual- 
mente a forma un comision 
(AMF) pa sigui cu e respon- 
sabilidad nan aki den 2016. 


Apesar di a cuminsa e aña cu 
algun evento di street legal y 
drifting, cual a bay sumamente 
positivo, mester bisa cu e ‘do- 


lor di cabes’ mas grandi tabata 
e timing system di Palo Marga. 
Esaki ta e sistema cu ta record 
e tempo y velocidad cu e auto 
nan di careda ta marca durante 
careda. E timing system tabata 
riba su ultimo rosea nan y e 
grupo di AMF a eligi di pone 
un pauze na caredanan na Palo 
Marga pa asina elimina e tim- 
ing system bieu y busca moda 
di yega na un sistema nobo. 

Den fin di siman cu a pasa 
e meta aki a wordo realisa. 
Despues di hopi lucha pa crea 
fondo organisando eventonan 
di drift y grudge race, hunto 
cu fondo nan crea durante 
evenemento nan di careda di 
fin di 2015 a logra di yega na e 
fondo nan necesario pa inverti 
den un timing system comple- 
tamente nobo pa Palo Marga. 

Durante ultimo siman nan, tur 
e material y ekipo nan di e tim- 
ing system nobo a yega Aruba 

y siman pasa Bob Brockmeyer 
di Compulink a biaha pa Aruba 
pa bin haci e instalacion final. 

Antes di por a realisa e meta 
aki, e grupo di AMF a haci tur 
e trabao nan di preparacion na 
Palo Marga, cual tabata consis- 
ti di varios siman largo di coba 
vloer pa pasa tuberia di PVC 
nobo pa cual tur waya di sen- 
sor lo core aden. Unabes cu 
AMF a haci e parti preparato- 
rio, e momento a yega pa Bob 
Brockmeyer di Compulinkbin 
Aruba y completa e parti di su 
experticio. Esaki a tuma alred- 
edor di un siman pa completa. 

E timing system aki di COM- 
PULINKta un di e sistemanan 
di mas renombra den e mundo 
di drag racing. Cu e sistema aki 
instala na Palo Marga ta pone 
Aruba su pista di drag mas cer- 
ca atrobe na un nivel di profe- 
sionalismo cu e grupo di AMF 
tin como meta pa Palo Marga. 

Sinembargo, esaki no ta e uni- 
co mehoracion cu Palo Marga 
ta mirando. Ya caba durante 
ultimo luna nan Palo Marga ta 
ricibiendo mantenciony tambe 
varios otro tipo di mehoracion. 

• Pafo di e porta di Palo 
Marga por mira cu e 
caminda nan di en- 
trada y salida a wordo 
mas miho distingui y 
tambe cu rosamen- 
to di hubada cual a 
crece riba caminda 
y na muraya nan. 

• Despues di e rosa 
parti di hubada nan 
cu e tapa e muraya 
completo a logra di 
pinta e nomber di 
Palo Marga comple- 
tamente di nobo. 

• Paden di Palo Marga 
tambe a tuma luga 
y limpieza masha 
grandi cu e gran asis- 


tencia di Serlimar. 

• E cuminsa lanta mura- 
ya nan cu split blocks 
colorido unda antes 
tabata tin hekinan cu a 
frustia y cuminsa cay. 

• A baha e scoreboard 
nan cu tambe ta- 
bata den un situa- 
cion critico pa via di 
e biento di salpeter. 
Esaki nan a wordo 
drecha y waya nobo 
instala cu luz nobo 
y a wordo lanta bek. 

Proximamente lo sigui cu 
mas mehoracion y manten- 
cion di e facilidad. Siguiente 
trabaonan lo consisti di cum- 
insa planta mata den e tereno 
di Palo Marga y tambe verf 
muraya nan y kolomnan cu 
ta den necesidad di esaki. 

Lo cuminsa prepara e mu- 
raya nan unda ta conoci cu e 
logo nan di compania nan cu 
ta asisti Palo Marga cu spon- 
sor of trabao nan por wordo 
bon promovi y propaganda. 

E palo di luznan tambe lo 
cuminsa haya e atencion nec- 
esario pa asina por sigura 
cu esaki nan por keda den 
funcion pa varios aña mas. 

Tur esaki cual a tuma luga y 
lo mester tuma luga ainda ta 
biniendo di e gran esfuerso 
di e grupo di AMF y bolun- 
tarionan cu ta bin yuda. Un 
danki ta bay na e persona 
nan aki y tambe na e compa- 
nia nan cu asisti pa asina haci 
e trabao nan aki mas facil. 

Awor cu Palo Marga tin su 
timing system nobo, lo bay 
over na organisa un weekend 
di testing na unda tur partici- 
pante por bin test y registra 
nan mes den e sistema nobo. 

E detaye di e evento aki 
lo wordo anuncia pronto. 

Residencia 

Ta bende un trailer di 2 cam- 
ber, sala, cushina. Intere- 
sadonan serio por yama of 
wasap 5683046 pa mas infor- 
maciony pa haci afspraak. Pri- 
js ta 18500A. Prijs ta discuti- 
bel. | O.b.o. | Tel. 5683046 
| Quick Code: 019153 | 

Huur apartamento sin borg 
na Paradera | 2 baño , 2 cam- 
ber , sala, comedo entrada 
priva. Hopi bunita mes. Pa 
mas info: 5948787. | Quick 
Code: 018271 | 

Ta Huur un cas di 2 cam- 
ber, 1 baño y sala, patio 
grandi y un cura grandi, full 
muebla. Incl. Cable y In- 
ternet. Situa na Noord. 
Afl. 1600.00 | Tel. 564 0654 
| Quick Code: 019147 | 

Auto & Acesorio 
Ta bender un trail- 
er pa carga sushi | Afl. 
2700.00 | Tel. 7447854 

| Quick Code: 014035 | 

Vacacion & Turismo 

Ta Huur un bunita aparta- 
mento na Noord, di 1 cam- 
ber, 1 baño, y cushina. Incl. 
Awa, coriente, cable y Inter- 
net, gas. Full muebla. desde 


27 mei 2016. | Afl. 1150.00 | 
Tel. 564 0654 | Quick Code: 
019146 | 

Ta huur apartamento na 
Cali Colombia zona sur na 
e miho alocacion di e ciu- 
dad, den Condominio cu 
Pool, Gym, Zonas Verdes y 
Security. E apartamento full 
muebla, tin 2 camber cu TvL 
cd, airco, cushina y laundry 
e ta na 5 minuut di Clinica 
Valle del Lili y Jardin Plaza. 
Prijs 100.F1 pa dia What- 
sapp 7486805 | USD 60.00 
| Quick Code: 019107 | 

Paña & Moda 

Tas | Pa informacion por bel 
anoushka na 7479934 N.t.a. 

| QuickCode: 019154 | 

Shimis pa ricibimento | Ta 
bende un shimis pa ricibi- 
mento . E ta traha cu tela di 
bruid . Su prijs original ta 
fls: 2000 Unique design. | 
Afl. 1000.00 | Tel. 5922108 
| Quick Code: 019092 | 

Bestia & Acesorio 

Ta Bende Lora | Ta bende un 
lora barbadens. E ta hand fed y 
ta casi cla pa come su so. Esnan 
interesa por yama 5933168 
/ 5938851 | Afl. 850.00 

| Quick Code: 019141 | 


Computer &Telecomuni- 
cacion 

Mi ta bende 20+ wega di ps3 
y ps3 2 remote ta y ps3 ta 500 
g | Mi ta bende mi ps3 y ta 
traha super perfecto nada no 
ta pase y ta 500gb y ta bin cu 
mas of menos 20+ wega cu 
bo ta wak na pic cu 2 remote 
pa solamente 600 of 550 of 
trade pa un camara canon of 
cu microphone cu flash si 
ken ta interesa yama of text 
message no contesta ningun 
otro app nan | Afl. 600.00 | 
Tel. 7451133 | Quick Code: 
019150 | 

Construccion & Hardin 
Bouwlift, mobil cu trekhaak, 
220volts, 9 meter halto, 
cashi coriente up to date. 
Pa huur 135 florin pa dia | 
Afl. 7800.00 | Tel. 7447854 
| Quick Code: 017787 | 

Auto & Acesorio 
Bende of deal un mazda den 
bon condicion auto ta core tur 
dia, macreem 17 computer di 
careda App Pa mas informa- 
cion | Bid | Tel. 5926634 | 
Quick Code: 019137 

Nos tin servicio di pie- 
sa pa auto yama pa nos 
duna bo e tipo y prijs 


Afl. 75.00 | Tel. 6000959 
| Quick Code: 019073 | 

Motor yaris aña 2005 | Ta cla 
pa bende por yama na e num- 
beraki 5933757 | Afl. 1250.00 
| Quick Code: 019058 | 

Bende Ford escape 2013, 
4WD | Ford escape 
2013, 4WD. Bon condi- 
cion. Inf: 564 4854 | Af. 
43000.00 | Tel. 5661746 
Quick Code: 019104 

Boto & Deporte Acuatico 
Seadoogtil55 | Colorblauw 
cu preto, seadoo tambe tin 
luz, pa 3 persona, largura 
ta 2,4 meter. inclui trailer. 
tambe ta inclui 3 seater tube 
di e marca airhead cu cabuya, 
y inclui ski pa principiante 
Tambe inclui tur cos pa e 
permiso. | Afl. 18000.00 
bas.willemsen@gmail.com 
Quick Code: 018247 | 

Computer &Telecomuni- 
cacion 

Ta bende microsoft office 
2016 + curso di excel esen- 
cial training. Esaki ta e con- 
tenido di e software. word, 
excel, powerpoint, one note, 
outlook, publisher, proyect 
professional, vision. what- 
sapp: 7486805 | Afl. 50.00 | 


QuickCode: 015455 | 

Ta bende e version mas nobo 
di adobe lightroom 6 cc pa dig- 
ital photo procesing and edit- 
ing whatsapp 7486805 | afl. 
50.00 | quick code: 014049 | 

Anuncio& Aviso 

Cu un simpel “Share Loca- 
tion” bo por yuda na trece un 
cambio den manera cu nos ta 
wak supermercadonan riba 
nos pais. Nos di Prijsnan. 
com ta purba di trece riba 
carta tur 407 (of mas) su- 
permercado cu tini na Aruba. 
Tur esaki ta pa por haci’e mas 
facil pa pueblo wak cua su- 
permercadonan ta mas cerca, 
na unda bo mes por dicidi 
si bo ta bay haci compras na 
esun di mas caro of na esun 
di mas barata. Solamente cu 
aportacion di pueblo nos por 
yega na logra tur esaki y hopi 
mas! | Gratis | Tel. 745-1603 
| Quick Code: 019086 | 

Bestia & Acesorio 

Filla Brasileiro | Ta bende 
Filla Brasileiro Full breed . E 
tin 2 vacuna caba y ta sin bi- 
chi . E tin 9 siman . Pa mas 
informacion yama 5922108 
Afl. 900.00 | Tel. 5922108 
Quick Code: 019110 


Richard Arends: 

E negociacion tabata uno compleho unda hopi asunto mester a wordo atendi 



ORANJESTAD- Lider 
general di e team nego- 
ciado entre e partidonan 
cu a yega na un acuerdo 
cu Citgo Petroleum Cor- 
poration, mr. drs. Richard 
Arends, pa lunanan largo 
tabata envolvi den e nego- 
ciacionnan unda tabatin 
un bay bin di discusion y 
proposicion, riba dianan 
liber, den weekend y den 
oranan laat di anochi. 

E grupo di Aruba tabata kier 
a logra e miho deal posibel 
pa Aruba. A logra yega na un 
bon deal y awor e ultimo de- 
tayenan ta wordo poni den 
nan luga pa e acuerdo por bay 
Parlamento y despues cana 
su caminda na e departamen- 
tonan concerni pa e leynan 
nobo pa loke ta operacion di 
Citgo keda cla pa e facilidad 
por cuminsa draai dia 1 di au- 
gustus. 

Arends a splica cu loke a 
tuma hopi tempo ta e echo 


cu aki ta trata di un transicion 
comercial. “Loke nos a yega 
na dje ta un situacion cu am- 
bos partido a saca lo miho di 
dje. Mi ta kere cu riba tur e 
puntonan y sigur esnan im- 
portante manera di labor, e 
parti di e balor agrega pa nos 


economia, pero tambe e parti 
‘berde’ di uzo di gas (LNG) 
etc. a yega na un acuerdo. E 
tabata un asunto como com- 
pleho, tabatin hopi asunto cu 
mester a keda regla pa por a 
yega na un acuerdo final.” 

Un di e condicionnan cu 


gobierno a pone ta cu for di 
prome dia di operacion ta 
start cu gas. 

“E prome bari di petroleo cu 
ta bay wordo refma na e fac- 
ilidad di Aruba lo sosode pa 
medio di gas natural”. Mi- 
rando e situacion rond mun- 


do unda prijsnan di petroleo 
ta bahando e pregunta cu ta 
surgi ta con Citgo ta bay haci 
ganashi si e tendencia aki 
sigui asina. 

Di henter e cadena Citgo- 
PDVSA e facilidad na Aruba 
ta bay bira un ‘upgrader’ unda 
cu Aruba lo refma crudo ex- 
tra pisa di Venezuela. E re- 
fmeria di Aruba den pasado a 
wordo construi specialmente 
pa refma e tipo di crudo aki. 
Loke cu e upgrader na Aruba 
ta bay haci ta refma e crudo 
ey y haci di dje un crudo sin- 
tetico y e ultimo ey ta wordo 
bendi na otro refinerianan na 
un prijs entre 11 pa 14 dollar, 
mas abou cu e prijs di crudo 
cu ta awor na mas o menos 
26 dollar. Obviamente ta asi- 
na cu mas e prijs di petroleo 
subi, mas ganashi e facilidad 
na Aruba lo haci. Pero asina 
mes cu awor tin un prijs 
mundial di petroleo bastante 
abou, e deal ta bon pa e ca- 
dena aki.” 

Union Patriotico Progresista: 

E acuerdo pa un eventual reapertura, ta motibo pa exigi 

transparencia y claridad 


ORANJESTAD - Partido 
UPP den fin di siman a 
tuma nota con Gobierno 
di Aruba, den un forma 
triunfante y yen di beheit, 
cu abraso y batimento di 
lomba, a haci e anuncio di 
e acuerdo cu lo tin na ca- 
minda. 

Despues nos por a tuma nota 
di e euforia grandi cu tabata 
tin y tin ainda, unda cu atrobe 
nos politico y parlamentari- 
onan ta purba busca e credito 
necesario pa loke lo ta e even- 
tual reapertura di e refmeria. 

Medio december 2015, UPP 
a haci un apelacion fuerte riba 
e.o. nos Parlamento pa trata e 
asunto di e posibel reapertura 
di e refmeria cu mas seriedad 
y diligencia. Esaki pasobra 
nos a tuma nota e tempo ey 
cu tur partido den Parlamen- 
to, y Parlamentario, y Minis- 
ternan, tabata purba di claim 
e corona, y haya e merito pa e 
logro di e reapertura cu tabata 
vislumbra fm di 2015. 

Nos a haci un apelacion pa 
no cuminsa bende e cuero 
prome cu mata e baca, miran- 
do cu ta trata di algo impor- 
tante pa Aruba, tanto pa su 
aspectonan socio economico, 
laboral, fmanciero di Aru- 
ba, como tambe aspectonan 
manera salubridad, ambien- 
tal, huridico, y interes general 
di pais. 

Atrobe nos ta mira cu e 
rancamento di siboyo fey, 
mientras cu no tin ningun 
claridad riba hopi aspectonan 
pa cua nos a pidi atencion 


di Parlamento fin di 2015. 

Nos kier bolbe enfatisa, 
manera poni den e programa 
di partido UPP pa eleccion 
2013, cu e.o. puntonan im- 
portante di salida di UPP ta, 
cu na momento cu ta stimula 
economia, esaki mester ta 
basa riba un desaroyo du- 
radero, pero cu respet pa na- 
turaleza. 

UPP ta respeta y ta na fabor 
pa stimula iniciativanan par- 
ticular cu ta contribui na e 
crecemento economico, so- 
cial y spiritual di nos pueb- 
lo, y cu ta desemboca den e 
prosperidad y bienestar pa 
nos pueblo. 

Pues UPP ta kere cu mester 
duna na e inversionista, tanto 
local como stranhero, e espa- 
cio pa haci negoshi y ganashi, 
pero poniendo nos hendenan 
y nos mama tera central, basa 
riba e concepto di People, 
Planet & Profit. 


Tambe nos tin cu bisa, cu 
UPP su opinion ta - y esaki 
tambe ta poni den nos pro- 
grama - cu mirando e “settle- 
ment agreement” entre gobi- 
erno y Valero, cu Parlamento 
na 2010 a aproba den su 
mayoria absoluto, cu na 2013 
a scoge pa un Aruba sin re- 
fmeria. Esaki mirando e desa- 
royo stanca na San Nicolas en 
particular. P’esey UPP tabata 
faborece un desaroyo nobo 
y duradero riba e tereno, cu 
e.o. industria limpi y high 
tech, cu lo a stimula econo- 
mia, percura pa un medio 


ambiente mas protegi, y un 
salubridad publico balansa pa 
e pueblo di San Nicolas. 
Tambe e desaroyo aki lo mes- 
ter a percura pa oportunidad 
pa nos yiunan di tera cu estu- 
dio avansa, practica nan ofi- 
shi y conocemento como un 
centro di tecnologia moderno 

UPP a admiti tambe na fin di 
2015, cu ya caba desde e “cri- 
sis constitucional di ensure” 
y e binimento di Cft (awo 
CAft) na 2014, a adapta su 
punto di bista riba un Aruba 
sin refmeria, pero mas bien 
como un “malo” bon, un 
necesidad, pa yuda enfren- 
ta e situacion cu Gabinete 
Mike Eman a hinca Aruba 
aden. Esta di un malgasta- 
mento di placa, y aumento di 
nos debe nacional, cu a con- 
duci na protocolnan cu Hu- 
landa, cu al fmal ta e Pueblo 
ta wordo castiga cu medida. 
Un eventual reapertura di re- 
fmeria ta wordo mira desde 
e tempo ey como un nece- 
sidad pa riba termino rapido 
enfrenta e situacion di nos 
crisis economico y finan- 
ciero di pais. Cu na su turno 
tin efecto riba nos situa- 
cion socio economico, na 
nivel nacional, pero tambe 
na nivel di nos famianan, 
cu ya no tin entrada mas. 

Tambe nos a mustra e tempo 
ey cu motibonan di desman- 
telacion tanto den Camara 
di Comercio, ATIA y seno 
di Gobierno y partido AVP, 
tabata mas bien basa riba e 
beneficio cu esaki por a trece 


pa tanto cierto companianan, 
como personanan liga na e 
partido berde. 

Mescos Valero mes, cu a haya 
e transhipment facility di e 
refmeria. Pues aki nos por 
mira cu e maneho tabata di- 
rigi riba e otro “P”-nan, cu 
no ta esun di People, Planet & 
Profit. Mas bien tabata dirigi 
riba e concepto Placa, Pro- 
becho y Poder. 

Nos a mustra tambe cu e po- 
sibel reapertura tabata tin di 
haber cu e posicion di Hulan- 
da. Unda via di CFt a manda 
e mensahe cu ta tempo pa 
haci algo na e situacion fman- 
ciero di pais Aruba, y cu reap- 
ertura di refmeria riba ter- 
mino corto lo ta e unico solu- 
cion. Algo a trece e “dilema” 
di Mike Eman dilanti y pone 
bay te Hulanda pa negosha. 
Aki ta unda cu interesnan 
Hulandes tambe a bay hunga 
un rol, particularmente pa 
loke ta asunto di uzo di gas pa 
e refmeria. Y esaki nos por a 
mira ora cu Minister Bermu- 
dez a admiti cu ta wanta e in- 
troduccion di ABB, pa duna 
oportunidad na un reapertura 
di e refmeria. 

Si esaki bira posibel, anto e 
ABB por bay den diepvries. 
Ban wak si esaki lo ta e caso 
awor. 

UPP sigur lo no tin problema 
pa duna credito na su debido 
momento na tur esunnan cu 
lo por tabata tin un of otro 
aportacion den realisacion di 
e eventual reapertura. Pero 
nos no ta kere cu ainda ta 
oportuno pa nos bay den e 


discusion ey. 

Mescos cu na fmal di 2015 
UPP ta exigi, kisas ta laat 
caba, pa atende e “acuerdo” 
na un forma mas diligente, 
y no presenta na Parlamento 
un “acuerdo” cu ta un hecho, 
un “fait a compli”. Nos a pidi 
nos Parlamentarionan pa for 
di un fase tempran, urgi na 
gobierno pa wak ki sorto di 
“settlement agreement” ta 
bay bin cun’e atrobe. Mira pa 
e interes di pais wordo sirbi 
na prome luga, riba e pun- 
tonan cu nos a menciona, esta 
esun socio economico, fman- 
ciero, legal, laboral, ecologico 
y salubridad. 

Tambe wak pa haya e.o. e 
transhipment facility di nos 
refmeria bek, mescos cu esun 
di distribucion, y pa nan bin 
den man di Pueblo. Y for di 
unda e ganashinan por wordo 
aloca den un fondo pa Ense- 
ñanza. Tambe riba e aspecto 
laboral, con nos lo bay na 
garantisa proteccion di nos 
forsa laboral local. 

Tin hopi aspectonan cu mes- 
ter di claridad prome cu nos 
por bay bira eufurico y yega 
te na bay bringa cu otro caba 
di awor ta ken a logra e reap- 
ertura. Si esaki ta bay bira e 
tono di e discusion, anto ya 
caba nos ta premira cu con- 
tenido di e “acuerdo cu CIT- 
GO/PDVSA” lo tin menos 
importancia ora cu e reunion 
di Parlamento bini. Mas bien 
lo e bolbe bira e custumber 
debate di acusacion y exi- 
giendo merito, mientras cu e 
interes general mes lo ta esun 
cu lo sali perdi. 


Fraccion MEP: 


Preocupacion di taxistanan mester haya prioridad 


STA CRUZ - Fraccion di 
MEP a reuni cu vocero di 
taxistanan Sra. Shamila 
Loefstok. Presente na e 
reunion tabata Dangui 
Oduber, Guillfred Besaril, 
Xiomara Ruiz-Maduro y 
Evelyn Wever-Croes. 

Di parti di e taxistanan Sra. 
Loefstok a comparti e preo- 
cupacionnan principal. Pa 
MEP e bienestar di taxistan- 
an ta primordial en bista cu 
e taxista ta e prome cara cu 
e turista ta mira na Aruba y 
tambe e ultimo. E prome im- 
presion cu e turista ta haya 
ta hopi importante y p’esey 
ta den interes general pa 
scucha e preocupacionnan. 


Durante e reunion a toca 
varios tema, entre otro all- 
inclusive. Tambe e prob- 
lematica di taxi pirata, 
competencia inhusto pa 
operadonan di tour, y ahus- 
tacion di e lista di tarifa. 

“Nos ta aprecia cu e vocero 
di taxistanan a comparti e 
preocupacionnan cu nos. Pa 
nos ta importante pa haya 
un bista general di turismo y 
tur esunnan cu ta traha den e 
sector aki. Y specialmente ta 
importante pa conoce e preo- 
cupacionnan. 

Turismo no ta bayendo 
manera nos kier, e turista cu 
ta bin Aruba actualmente no 
ta gasta mes hopi cu antes 

mas. Turismo ta nos unico sponsabilidad pa atende cu segun lider di MEP Evelyn 
pilar economico y ta nos re- e areanan di preocupacion” Wever-Croes. 

Dangui OcLuber (MEP): 

Otmar Oduber y su gobierno a compromete pais Aruba na un 

expansion di 1250 camber di hotel! 



ORANJESTAD - Otmar 
Oduber por wordo con- 
sidera un contradiccion 
andante. No solamente el 
a gaña muri 2 biaha caba, 
sino tambe el a gaña hiba 
un periodista corte pero 
tur su decisionnan cu e ta 
tuma ta contradeci loke e 
mes ta bisa. 

Mientras minister Oduber ta 
bisa cu su vision ta pa atrae 
turistanan di calidad y tur- 
istanan cu ta gasta hopi placa 
den nos economia y turistan- 
an cu ta dispuesto pa paga 
mas cu $300 pa anochi pa 
camber di hotel ,su decision- 
nan y accionnan ta contradeci 
su mesun ‘’supuesto vision”. 

E mesun Otmar Oduber aki 
na mas cu un ocasion a bisa 
cu e ta contra di expansion 
di mas camber di hotel. Na 
aña 2010 fraccion di AVP a 
presenta y aproba un mocion 
pa para tur construccion di 
mas camber di hotel pasobra 
no tin espacio mas na Aruba 
pa mas camber di hotel. Den 
e mocion a urgi gobierno 
pa bin cu un moratorio riba 
construccion di mas camber 
di hotel y pone un stop na 


esaki pa e proximo 10 añanan. 

Logicamente gobierno no ta 
duna oido y mucho menos 
tene cuenta cu e mocion di e 
fraccion cu ta sostene e gobi- 
erno aki. Pa hopi aña partido 
AVP a papia y a bisa na mas cu 
un ocasion cu nan ta contra di 
construccion di mas camber 
di hotel. 

Nan a protesta contra bin- 
imento di e unico hotel di 
5 strea na Aruba cu ta Ritz 
Carlton. Continuamente 
tawata haci uzo di e rapport 
Sam Cole cu a wordo traha 


cu yama Carrying Capacity. 
Den e rapport aki a bay ex- 
tensamente cuanto camber di 
hotel mas Aruba por carga y 
tambe kico ta e consecuenci- 
anan di construccion di mas 
camber di hotel pa nos pais. 

Diripiente awor cu AVP ta 
den gobiernonan ta cambia 
completamente di pensam- 
ento. Mescos cu nan a prim- 
inti pueblo cu nan lo elimina 
BBO, reduci tarifa di corien- 
te desde prome dia cu 25%, 
elimina pobreza, reduci e 
costo di bida, baha criminali- 


dad nan a priminti pueblo cu 
no lo bin construccion di mas 
camber di hotel. 

Na e momentonan aki Otmar 
Oduber y Benny Sevinger 
a bay di acuerdo pa expande 
e cantidad di cambernan di 
hotel cu 1250 camber. Ora 
bo kere ta hotelnan di calidad 
nan lo trece ta hotelnan di en- 
tre 1,2 y 3 strea. E hotelnan cu 
ta den planificacion y palabra 
di compromiso a wordo duna 
caba na nan ta mas bien ho- 
telnan cu lo trece turistanan 
cu no ta gasta placa. E expan- 
sion di cambernan di hotel 
tambe ta bay liña recta contra 
pensamento di ATA. 

E profesionalnan di ATA ta 
traha sumamente duro pa por 
atrae turistanan cu ta gasta 
placa. Na luga di cu Otmar 
Oduber ta tene cuenta cu esa- 
ki y ta duna nan oido y dialoga 
cu nan ta haci net contrario. 
Tur e cambernan adicional di 
hotelnan cu ta biniendo no ta 
carga sosten y aprobacion di 
ATA. ATA tin diferente her- 
ment cu por yuda gobierno 
na momento cu kier expande 
e cantidad di cambernan di 
hotel. Un di e hermentnan 


cu por wordo uza ta esun cu 
por midi e efecto di cierto ca- 
dena di hotel riba e REV PAR 
y riba economia di Aruba. 
Na ningun momento gobi- 
erno ni minister di turismo a 
acerca ATA pa haci e calcula- 
cionnan necesario pa midi e 
efecto di tur e hotelnan cu ta 
den planificacion. 

Ta hopi lamentabel cu ATA ta 
wordo exclui di esaki miran- 
do cu nan por a duna un gran 
aportacion den e seleccion di 
hotelnan cu ta fit den e vision 
di atrae turistanan cu ta gasta 
placa den nos economia. Cu 
e expansion di cambernan di 
hotel a lo loco asina por con- 
clui cu Otmar Oduber no tin 
un maneho, no tin un vision, 
no tin un plan y mas bien ta 
tuma decisionnan basa riba 
Amistad y AD HOC na luga 
di decisionnan cu ta na biene- 
star di nos pueblo! E pregun- 
tanan principal ta, tin luga pa 
mas camber di hotel, kende 
ta bay traha na e hotelnan 
aki, ki impacto e tin riba nos 
fondonan social y medico, ki 
impacto e tin riba vivienda, ki 
impacto e tin riba nos infra- 
structura? Ta preguntanan cu 
gobierno mester contesta! 


Paul Croes : 


Ban Traha un proyecto cu ta sigui exitoso 



ORANJESTAD - Desde 
2014 Minister Paul Croes 
a inicia cu un proyecto 
unda ta integra perso- 
nanan riba onderstand , 
hendenan cu por y kier 
traha, bek den e mercado 
laboral. Un proyecto cu a 
keda yama Ban Traha. 

Minister Croes ta duna di 
conoce cu te na e momen- 
tonan aki, desde aña 2014 a 
logra integra alrededor di 250 
persona bek den e mercado 
laboral, cual ta personanan cu 
na e momentonan ey tabata 
ricibiendo un onderstand di 
alrededor di 400 florin y awe 
por gosa di un salario di alre- 
dedor di 2000 florin. 

E meta principal tras di e 
proyecto aki ta participacion. 
Minister di labor kier pa mas 
persona participa riba e mer- 
cado laboral di cual te na e 
momentonan aki por bisa cu 
ya caba ta yegando 400 per- 
sona cu ta menos den onder- 
stand. E desaroyo aki sin 
duda algun tin diferente sig- 


nificativo, pa loke ta trata e 
presupuesto , ta conta cu un 
gasto menos pa onderstand di 
alrededor di 4 miyon florin, 
como cu e personanan awor 
ta laborando. 

Banda di esaki, e entrada cu 
e personanan aki ta ricibi 


tambe ta circula bek den nos 
economia cu ta beneficioso 
e ora no solamente pa cada 
persona pero tambe pa e pais. 
Mirando posibilidadnan am- 
plio cu tin pa personanan cu 
kier traha, a invita un y tur 
recientemente na e exitoso 


Expo labor pa asina tur per- 
sona riba onderstand sondea 
posibilidad riba e mercado 
laboral, di cual awor ta en es- 
pera pa mira cual ta esunnan 
cu lo por a haya un empleo. 

Mientrastanto Minister Paul 


Croes ta kere cu mester sigui 
stimula balentia, bay traha, 
crea stabilidad fmanciero 
etc. cu tan a bienestar di cada 
un. Un otro aspecto cu Ban 
Traha tambe ta concentra riba 
dje ta e desempleo bou ho- 
bennan. Cifra di desempleo 
bou hobennan normalmente 
ta mas halto cu esun di adul- 
tonan conforme standard nan 
internacional, pa cual ta pone 
extra enfoke pa e hoben- 
nan aki por yega mañan na 
un empleo. Sinembargo, ta 
stimula hobennan pa studia 
mas largo como cu bo lo haya 
mas oportunidad mañan pa 
por tin un trabou fiho , pero 
por medio di Ban Traha, es- 
unnan cu no a logra esaki nos 
ta trata di yuda nan. 
Finalmente, ta premira cu e 
anuncio di e refineria nos lo 
tin un impulso mas grandi 
y positivo riba e mercado 
laboral. Asina, ta sigui kere 
den e proyecto Ban Traha y 
ta continua cu e proyecto pa 
por yuda integra personanan 
cu kier y por traha bek den e 
mercado laboral. □ 

Xiomara Maduro(MEP): 

No lubida cu Eman a bende e cuero di e baca caba desde 2013 



ORANJESTAD - Awor cu 
tin bon noticia pa trece 
pa Pueblo riba e deal cu 
CITGO pa e refmeria, 
diripiente nos Minister 
President ta na Aruba pa 
haci anuncio di e noticia 
positivo aki. Pero ni un 
dia despues ata informa- 
cion ta circula cu ta trece 
duda si di berdad a yega 
na un deal cu CITGO. 
Con cu sea, Pueblo no 
mester lubida cu Minister 
Eman a bende e cuero di e 
baca caba na 2013 na mo- 
mento cu a cera un MOU 
entre Gobierno di Aruba, 
Utilities, GasUnie, Shell 
y Anthony Veder pa esta- 
blece na Aruba un trans- 
shipment di LNG na e waf 
di Valero. Pues Pueblo 
mester tene na cuenta cu 
Eman su intencion no ta e 
reapertura di e refmeria, 
pero mas bien lo kier re- 
emplasa e refineria pa 
pone un planta di LNG na 
su luga. 

E cuero a wordo bendi na 
2013 

Cu masha tamtam Minister 
Eman a anuncia na mei 2013, 
cu Pais Aruba y Utilities Aru- 


ba N.V. a firma un MOU 
cu Shell, Gasunie y Anthony 
Veder pa institui na Aruba un 
centro di excelencia pa elimi- 
na uzo di fuel oil como com- 
bustibel pa produccion di 
awa y electricidad y reempla- 
sa esaki cu LNG, gas natural 
likido. Segun e mandatario a 
informa e tempo ey, Aruba lo 
haya un transshipment y un 
hub pa loke ta trata provision 
di LNG tanto pa necesidad di 
Aruba mes como tambe pa 
e region Caribense. Minis- 
ter Eman a indica cu e posi- 
bilidad t’ey cu na Aruba nos 
por haya un establecimento 
caminda ta bay tin un gran 
cantidad di LNG. Esaki ta sea 
den un tankero cu ta wordo 
mara na e piernan na Valero 
of un tanki riba tera. Pues cu 
otro palabra, ya na 2013 Min- 
ister Eman a cera deal cu en- 
tre otro Shell pa locual ta bira 
e destino di e tereno y e fac- 
ilidad di e refmeria. 

E cuero di e baca a wordo 
bendi y p’esey Minister Eman 
desde comienso no tabata in- 
teresa pa yuda busca un cum- 
prado pa e refmeria. Ta bisto 
cu e mandatario cu a bende 
e cuero di e baca caba, tabata 
mas interesa den ki beneficio 


e y su hendenan cerca lo por 
saca di un deal asina hunto cu 
Shell y Gas Unie. Pa no pa- 
pia mes di e negoshi rondo 
cu lo mester tin cu e desm- 
antelacion y e terenonan di e 
refmeria cu lo mester cay den 
man di e famia cu ta hayando 
casi tur tereno comercial na 
Aruba. 

Dilema di Eman 

Ta esaki ta e dilema cu Min- 
ister Eman a papia di dje na 
momento cu e negociacion 
nan cu CITGO a bira mas 
serio y cu e mandatario mes- 
ter a core bay reuni na Hu- 
landa cu Minister Koenders. 
E dilema di Eman no ta entre 
haya un inyeccion di entrada 
pa Pais Aruba si e refmeria 
habri of busca un solucion 
mas duradero pa San Nico- 
las manera e mandatario a 
indica. E dilema real ta e deal 
cu na 2013 ya a wordo cera 
cu Shell y GasUnie. Ta esaki 
ta e motibo Pa kico Minister 
Eman tabata asina desinteresa 
den e apertura di e refmeria. 
Si ta pa Minister Eman e re- 
fmeria no ta habri mas y na 
su luga mester bin un planta 
di LNG conforme e deal cera 
na 2013. 


Mas sinceridad 

Como Minister President 
di Aruba, Minister Eman 
mester ta mas sincero cu 
nos Pueblo riba e topico di 
e refmeria. Minister Eman 
desde cu a anuncia e MOU 
cu Shell y GasUnie nunca 


mas a duna informacion riba 
esaki. Ni ora cu no sa haci e 
preguntanan oficial riba esaki 
for di Parlamento. E tempo 
nos dilanti lo mustra Pueblo 
e intencion real di Minister 
Eman y lo corda nos pa no lu- 
bida cu Eman a bende e cuero 
di e baca caba desde 2013. □ 


Minister Mike de Meza: 

Inversion di Citgo Petroleum Corporation na 
Aruba ta entre 700 miyon y 1 biyon dollar 


Alan Howell(AVP): 

Aruba ta contento 
cu e refineria lo habri bek 



ORANJESTAD - 700 mi- 
yon dollar ta e inversion 
minimo cu Citgo Petro- 
leum Corporation ta bay 
realisa riba e facilidadnan 
na San Nicolas pa conver- 
ti esaki den un ’upgrader' 
di crudo. Asina Minister 
di Energia, Ing. Mike de 
Meza a splica miembro- 
nan di prensa. E cifra ex- 
acto ta dificil pa bisa mi- 
rando cu ta despues cu 
e trabounan cuminsa y 
avansa, lo tin un idea mas 
detaya. 

Un parti di e inversion aki ta 
un sistema di suministro di 
gas cu ta core for di tereno 
enorme na Venezuela y lo 
yega Aruba bou di lama. E 
proyecto aki ta forma parti di 
e exigencia di parti di Gobi- 
erno di Aruba pa e planta ta 
uno mas ‘green’ den su for- 
ma di opera. 

Minister de Meza ta admiti 
cu “e inversion ta uno basta 
cuantioso.” Riba papel e ta 
casi un biyon dollar, pero ta 
na momento cu bay aden y 


haci un inspeccion hopi mas 
detaya y cuminsa traha riba 
paketenan cu ta bay ehecuta, 
e ora ta haya e cifra fmal cu ta 
mas specifico. “E lo ta mini- 
mo 700 miyon dollar,” asina 
e titular di energia a indica. 

Tambe a splica cu e gas ta 
bin for di e tereno grandi cu 
yama ‘Perla 4 Cardon’ y ta 
ubica den e awanan teritorial 
di Venezuela. For di eynan ta 
core un liña di gas bou awa 
dirigi pa e area di Cardon 
den Peninsula di Paraguana. 
Di eynan e ta drenta lama 
bek direccion Aruba y ta subi 


banda di e refmeria. 

Manera anuncia anterior- 
mente, un di exigencianan 
estableci dor di Gobierno di 
Aruba na CITGO, ta pa e 
planta opera di e manera mas 
ecologico cu por. E uzo di 
gas ta acopla na un proyecto 
di ‘Carbon Capture’ caminda 
ta coy e emision di carbon 
cu normalmente ta bay den 
atmosfera. Den e caso aki ta 
uza e material emiti pa cul- 
tivo di alga cu, na su turno ta 
wordo uza como un recurso 
sostenibel den fabricacion di 
otro productonan; por ehem- 
pel, cosmetica y habon.Q 


ORANJESTAD - Recientemente nos tur por a presen- 
cia cu Minister de Meza a anuncia cu hopi emocion cu 
nos Refineria lo habri bek. Unda cu bo bay por a scu- 
cha cu pueblo ta sumamente contento cu e noticia aki. 
Pero na San Nicolas e celebracion tabata sumamente 
grandi. Cu e logro di habri e refineria San Nicolas lo 
haya un bida bek sigur. 

Hopi tata di famianan a keda sumamente contento cu e noti- 
cia aki. Sin papia di e tatanan cu ta trahando den exterior, cu 
tin posibilidad nan grandi pa bolbe bek cas cerca nan famia. 
Ta un deber di un gobierno pa zorg y crea di tur manera cu ta 
posibel, posibilidad di trabou na su pais cu e ta gobernando. 
Pa motibo aki gobierno a cumpli grandemente cu un di su 
debernan. Un pabien y tur elogio pa Gobierno, Minister de 
Meza y su team. 

Alan ta contento sigur, sigur pa Aruba y mas ainda pa nos di 
San Nicolas. Cu un poco pasenshi Alan ta convenci cu habi- 
tantenan di San Nicolas lo haya y tin tur cos cu nan merece 
di tin. Alan a termina manera e hobennan ta bisa “Awo tin 
cos”. □ 



Pa AVISO den nos Corant 

aviso@bondia.com 

Minister Mike de Meza: 


Tin bon comprondemento cu Valero pa caba di atende asuntonan pendiente 



ORANJESTAD - E mane- 
ra profesional con Gabi- 
nete Mike Eman II y su del- 
egacion a atende henter e 
proyecto di reapertura di 
refineria na San Nicolas 
ta keda demostra no sola- 
mente den e acuerdo cu a 
anuncia diabierna ultimo 
y ta bay firma proxima- 
mente, pero tambe den e 
manera con ta atende cu 
e operador anterior, esta 
Valero. 

Minister di Energia, Ing. 
Mike de Meza a confirma na 
prensa cu comunicacion cu 
e operador anterior di e re- 
fmeria na San Nicolas a bay 


den bon ambiente. Pronto 
Parlamento di Aruba lo haya 
debidamente tur pakete cu 
detayenan di e manera con 
ta clausura tur asunto pen- 
diente. Ta trata aki di impu- 
estonan, limpieza y traspaso 
di facilidad, entre otro. 

Minister Ing. de Meza a 
splica na miembronan di 
prensa durante e conferencia 
di siman pasa cu ta existi un 
bon comprondemento entre 
Valero y Gobierno di Aruba. 
Siman pasa, Prome Minister 
Mike Eman y su persona a 
sinta cu CEO di Valero, Jo- 
seph Gorder, ademas di otro 
Vice President ehecutivo pa 


discuti e pakete total. Esaki ta 
e mesun pakete cu ya caba e 
delegacion di Aruba ta nego- 
ciando. 

E mandatario no kier a revela 
detayenan ainda, ya cu segun 
nos sistema legislativo, Par- 
lamento ta e prome yama pa 
haya e pakete oficial pa bay 
over na duna su aprobacion. 
Loke si Minister de Meza a re 
afirma ta cu esaki ta un stap 
cu lo tuma luga pronto, den 
cuestion di algun siman. 

Adicionalmente e titular di 
Energia a duna di conoce cu 
ta hopi loke Valero ta laga 
atras, cuminsando na e facili- 


dadnan. Tin otro aspectonan 
importante cu e compania 
Mericano lo mester cumpli 
cu nan manera su obliga- 
cionnan cu e 'Environmen- 


tal Fund’, como tambe otro 
ahustacionnan di caracter 
fiscal, di limpieza; tur conoci 
caba.Q 


Minister Michelle Hooyboer-Winklaar: 

Nos tabatin tremendo encuentronan na varios universidadnan na Canada 



ORANJESTAD - Final- 
isando e bishita na dife- 
rente universidadnan na 
Canada, Minister Mi- 
chelle Hooyboer-Wink- 
laar a reuni cu e Provost y 
varios Decanonan di Uni- 
versity of Guelph na On- 
tario, Canada. 

“Nos tabatin tremendo en- 
cuentronan na varios univer- 
sidadnan na Ontario, Canada 
pero sin duda e bishita na 
University of Guelph a laga 
un impresion sumamente 
positivo cu nos”, asina Min- 
ister Michelle Hooyboer- 
Winklaar a declara despues di 
su reunion na e Universidad 
renombra na Guelph, On- 
tario. 


Conoci pa excelencia den 
ciencia, ambos general y spe- 
cialisa, University of Guelph 
tin como meta pa desaroya 
studiantenan cu ta pensado y 


comprometi cu nan comuni- 
dad. 

Actualmente tin alrededor di 
28,000 studiante na 3 dife- 
rente campus: Guelph, To- 


ronto y Ridgetwon. Un total 
di 1200 studiante internacio- 
nal ta forma parti di e Uni- 
versidad procedente di mas 
cu 100 pais. 

Estableci 150 aña pasa, mas 
cu 120,000 graduado di Uni- 
versity of Guelph ta biba na 
Canada y na 150 diferente 
pais rond mundo. University 
of Guelph tin rango number 
#5 den universidadnan na 
Ontario, Canada segun Ma- 
clean’s magazine su lista di 
2016. 

“Nos tin un oportunidad y 
responsabilidad pa mehora 
bida di individuonan, comu- 
nidadnan y henter mundo. 
Esey ta importante. Nos kier 


tuma loke ta miho na Uni- 
versity of Guelph y comparti 
esey rond mundo”, asina e 
Presidente di University of 
Guelph, Franco Vaccarino a 
enfatisa. 

“Mi ta convenci cu nos lo 
mira studiantenan Arubiano 
forma parti di e Universidad 
aki muy pronto. Loke nan ta 
ofrece, y e forma con nan ta 
ofrece, esta den un ambiente 
idilico cu un calidad halto lo 
ta hopi beneficioso pa nos 
studiante. 

E meta awor ta pa yega na 
un acuerdo cu nan pa habri e 
porta hancho pa nos studian- 
tenan”, Minister Hooyboer- 
Winklaar a splica. 

□ 


Minister Otmar Oduber: 

All-inclusive y su impactonan negativo pa cu economia 
ta un topico cu tur rond di mundo a discuti 


ORANJESTAD - E 
fenomeno di All-inclusive 
y su impactonan negativo 
pa cu economia di e pais 
ta un topico cu tur rond 
di mundo a discuti. Den- 
tro di poco Aruba lo ta 
tratando un regulacion pa 
locual ta trata acomoda- 
cionnan All-inclusive den 
un forma di ley den Parla- 
mento. 

Gobierno di Aruba ta para pa 
bienestar di Aruba, y ta kere 
cu regulacion di e fenomeno 
aki lo por frena un ’spinoff 
negativo pa economia di nos 
Pais. 

Den un articulo di Hosteltur, 
comerciantenan di Mallorca 


a vocifera cu All-inclusive ta 
'pan pa awe y hamber pa ma- 
ñan'. 

Presidente di e asociacion di 
comerciantenan y empre- 
sanan di servicionan turistico 
di Mallorca, Acotur, José Ti- 
rado, a señala den e articulo 
cu ofertanan All-inclusive 
por ta zona un bon entrada 
na inicio pero tin su efec- 
tonan negativo despues. Sec- 
retario General di PSM-EN, 
Biel Barceló ta mustra riba e 
necesidad pa traha un regu- 
lacion pa frena e paketenan 
All-inclusive, mirando cu e ta 
genera un turismo di calidad 
abou y cu no tin adkisicion. 

Manera ta conoci Turistanan 


cu ta scoge pa cumpra pake- 
tenan di All-inclusive, ta paga 
adelanta pa nan acomodacion 
cu ta inclui cuminda y bebida 
y den cierto ocasion te hasta 
entretenimento. Bisando 
esaki ta obvio cu e turista no 
tin necesidad di sali for di e 
propiedad pa explora e des- 
tinacion contribuyendo na 
economia di e pais. 

Ta bin acerca e hecho cu 
turistanan di All-inclusive ta 
probecha di e posibilidad di 
consumi e cantidad di alco- 
hol desea creando asina tam- 
be tur situacionnan no desea 
specialmente pa e emplead- 
onan di e hotel. 

Na Mallorca a haci un en- 


cuesta entre empresanan di 
cual 68% a considera cu e 
fenomeno di All-inclusive ta 
destruyendo e forsa laboral 
den e sector turistico. Fuera 
di e condicionnan cu mas 
stress pa e empleadonan, nan 
ta keda restringi pa acepta tip. 

E articulo di Hosteltur ta 
referi tambe na e hecho cu 
operadornan di biahe pa nan 
por gana nan comision ta 
bende e paketenan aki lo mas 
tanto posibel y e hecho ta cu 
e ta crea un mal imagen tur- 
istico pa Mallorca. 

Aruba a traha duro pa me- 
horacion di nos producto ha- 
ciendo inversionnan miyo- 
nario den nos infrastructura. 


Hotelnan tambe a haci nan 
debido inversion. Tur esaki 
pa atrae netamente e turista 
mas afluente, e turista cu por 
gasta mas y contribui na nos 
economia. 

Asina mes Gobierno di Aru- 
ba no kier isola e mercado aki 
pero mas bien ta kere den un 
balansa saludabel cu a sa di 
traha pa e sector turistico di 
Aruba te cu awor. Un balansa 
saludabel di acomodacionnan 
cu ta inclui EP, Timeshare, 
All-inclusive y otro acomo- 
dacionnan. 

Tur opcion pa nos bishitan- 
tenan, pero principalmente 
un balansa cu tin e interes 
general di nos comunidad. 

Dos temblor a bolbe sacudi Ecuador 



QUITO, Ecuador - Diaranson 
mainta trempan, un temblor cu 
magnitud 6.7, ta sacudi un area 
di Ecuador cu ainda ta recuper- 
ando di e ultimo temblor desas- 
troso luna pasa. 

E1 a wordo sigui pa un otro temblor 


cu magnitud di 6.8, den oranan di 
merdia. E temblornan fuerte a cobra 
bida di un persona y laga algun dozijn 
otro hende herida. 

Te ainda no tin ningun alerta di Tsu- 
nami segun Presidente Rafael Cor- 
rea y tampoco tin informacion di 
mucho daño, e temblor a sosode 3or 


di mainta na nan ora local. Tambe e 
president a menciona e victima cu a 
fayece na provincia Manabi, kende 
a fayece bou circunstancianan con- 
fuso cu ainda ta bou di investigacion. 

E temblor a laga hopi hende spanta, 
y el a dal e mesun area cu a haya e 


temblor di 7.8 magnitud luna pasa, 
cual tabata Ecuador su pio desas- 
ter den casi 7 decada. E temblor ey 
a mata 661 persona y a herida rond 
di 16600. Shete mil edificio a keda 
destrui y consecuentemente mas cu 
25 mil persona awo ta bibando den 
shelter.Q 


Homber cu a hinca mucha homber di 11 aña mata, aresta 




HOUSTON, (AP) - Un 
homber sospecha di e hin- 
ca un mucha homber di 11 
aña di Houston mata, ora 
cu e tabata cana bay cas 
despues di scol, a wordo 
aresta diaranson, pero e 
motibo pa e asesinato no 
ta conoci, autoridadnan a 
bisa. 

Polisnan federal a detene 
Che Lajuan Calhoun na e 
parti zuidoost di e ciudad y a 
entreg’e na investigadonan di 
homicidio di polis di Hous- 
ton, diputado di US Marshal 
Alfredo Perez a bisa. 

“Mi ta kere cu comunidad 
tabata hororisa y a yuda cu e 
tipnan”, Perez a bisa, nengan- 
do di duna mas comentario di 
con autoridadnan a gara Cal- 
houn. 

Polis di Houston no a bisa 
con nan a conecta Calhoun 
di 31 aña, di Houston, cu e 
atake fatal riba Josue Flores, 
un alumno di seis klas na 
Marshall Middle School. 
“Nos lo no bay den detaye 
specifico di ki evidencia cu 


ta conecfe”, vocero di polis 
Victor Senties a bisa. 
Documentonan di acusacion 
di Harris County District At- 
torney su oficina, no tabata 
disponibel di biaha. 

E mucha homber tabata 
canando riba acera diamars 
atardi, cerca di su cas, ora cu 
un homber a acerc’e y a hinc’e 
varios biaha, den un atake 
sin provocacion, sargento di 
polis Tommy Ruland a bisa. 
Josue no tabatin niun celular, 
laptop ni niun otro aparato 
electronico cu ne ora cu el a 
wordo hinca, famianan a bisa. 
Varios testigo a bisa agentenan 
cu nan a scucha gritamento 
duro y a mira Josue ta lu- 
cha cu un homber. E mucha 
homber a kita cay riba yerba 
cerca di e acera y e homber a 
core bay. Un testigo a alerta 
polis cu e mucha homber ta- 
bata herida. 

E1 a wordo transporta pa hos- 
pital cu varios hinca y a fayece 
poco despues. 

Miembronan di famia a bisa 
cu el a keda scol laat pa par- 


ticipa na su club di ciencia. 

“E kier a bira dokter, e kier 
a yuda hende”, su ruman 
muhe, Sofia Flores di 16 aña 
a bisa. 

Un otro ruman muhe, Gua- 
dalupe Flores, a bisa cu e 
famia ta tristo y confundi. 


“Mi ta purba compronde”, el 
a bisa. “Mi ta spera cu e dolor 
di mi mayornan por alivia un 
tiki cu bishita di famia y ami- 
gonan.” 

Houston Independent 

School District a asigna extra 
polis pa e area. 

“Esaki ta un tempo increible- 
mente tristo pa e scol”, e dis- 
tricto a bisa den un declara- 
cion. “Nos ta extende nos 
sosten y condolencia na famia 
y amigonan di e alumno, 
como tambe na e comunidad 
di scol.” 

Recordnan di corte ta mustra 
cu Calhoun a nace na Michi- 
gan y cu e tin varios caso 
criminal na Harris County, 
cual ta unda Houston ta situa, 
ta bay atras te 2012, ora cu el 


a declara su mes culpabel na 
un acusacion reduci di haci 
menasa terorista pa “stalk” y 
ataca un hende. E1 a wordo 
sentencia na 150 dia di pri- 
zon. 

Den un caso na 2013, un 
muhe cu a identifica su mes 
como Calhoun su compa- 
ñe di bida, a acus’e di dal e 
varios biaha den su cara y di 
mord’e na su cabes 2 biaha. 
E1 a declara su mes culpabel 
y a acepta un castigo di 2 aña 
condicional. 

Su condena mas recien na 
Harris County tabata na oc- 
tober 2015, ora cu el a declara 
su mes culpabel atrobe di un 
otro acusacion di haci menasa 
terorista y a wordo sentencia 
na 15 dia di prizon.Q 

Recipiente di penis ta contento di por ta un homber completo 




BOSTON (AP) - E recipi- 
ente di Merca su prome 
transplante di penis a bisa 
cu e ta contento di por 
sali di hospital como un 
homber completo. 

“No tin duda den mi mente 
cu tur cos ta bay funciona. Y 
mi kiermen tur cos”, Thomas 
Manning di 64 aña a bisa di- 
aranson, cu un sonrisa na su 
cara. E ta den Massachusetts 
General Hospital ta recupera. 
Tambe el a bisa, “Bo por in- 
terpreta esey con cu bo kier.” 
Sinta dilanti un bentana cu 
bista pa Riu Charles, Man- 
ning tabata di bon animo y cu 
gana di combersa, despues di 
su operacion di 15 ora di si- 
man pasa. 

E ex courier di banco na Hal- 
ifax, Massachusetts, kende 
su organo a wordo amputa 
despues di a haya cancer na 
penis na 2012, ta canando 
rond den su camber cu un 
looprek, y a bisa cu e no tin 
niun dolor. 

E1 a tira algun bista bou di 
e gasa cu ta cubri su penis 
nobo, cual a wordo tuma di 
un donante morto, y cu su 
hincha y blousa ta parce di ta 
birando menos. E1 a bisa cu e 
ta kere cu hasta e nervionan 
ta cuminsa reconecta. 


“Mi por sinti movecion y 
bida den dje caba”, Manning 
a bisa. “Mi ta sinti manera 
nos ta pertenece cu otro.” 
Manning ta solamente e di 
3 homber pa ricibi un penis 
nobo, sigui pa transplantenan 
na Zuid Africa na 2014 y na 
China na 2005. 

E pashent Zuid Africano 
ta sigui saludabel y hasta a 
traha un yiu, pero e baby a 
nace morto. Pero, e homber 
Chines, a laga kita e penis 
nobo algun siman, pasobra el 
a bisa cu e tabata haci e y su 
casa incomodo. 

E procedura revolucionario 
lo por duna sobrevivientenan 


di cancer y victimanan di ac- 
cident speransa. E lo por ben- 
eficia hendenan transgenero. 
Manning su dokternan a bisa 
den un anuncio di e opera- 
cion dialuna, cu nan ta spera 
cu e por sali di hospital e si- 
man aki. Pero Manning a bisa 
cu e lo keda pa haci cirugia 
cosmetico pa mehora apari- 


encia di e organo. 

“No tin pura, mi no tin niun 
pura”, Manning a bisa. “Laga 
nos hacie manera e mester 
ta.” E1 a priminti: “Mi ta bay 
sali di akiden completo.” 
Dokternan a bisa cu e lo dura 
algun siman prome cu Man- 
ning por orina normal y cu 
e por tin funcion sexual den 
futuro. Pero reproduccion lo 
no ta posibel, como cu Man- 
ning no a ricibi testiculonan 
nobo. 

Relaciona cu e posibilidad di 
un bida sexual atrobe, Man- 
ning, kende ta soltero, nunca 
a casa y no tin niun yiu, a bisa: 
“Ora cu e pasa, e lo pasa. Mi 
no tin cu pura. Mi ta spera di 
biba pa 20 of 30 aña mas. Lo 
e traha pa e tempo ey? Mi ta 
spera cu si.” 

Manning su cancer na penis 
a wordo descubri despues di 
un accident na su trabou, ora 
cu el a slip riba ijs. Dokternan 
a bis’e cu nan mester tuma 


accion agresivo pa salba su 
bida. 

“Parti di mi tabata emociona- 
lmente destrui”, Manning a 
bisa. “Mi no tabata sinti me- 
nos homber, pero mi a pasa 
den mi mesun version di fi- 
erno.” 

E1 a bisa cu e tabata puntra su 
dokter di cuminsamento pa 
pon’e riba e lista pa un trans- 
plante. 

“Lo mi a bay luna bin bek pa 
esaki”, Manning a bisa. “Mi 
kiermen, pakico no? Nan a 
corta mi penis afo, y mi tabata 
kier e bek. E no ta dje com- 
plica ey.” 

Pero Manning a bisa cu nun- 
ca el a duda di bay publico. 

“E punto ta cu bo no por 
worry tocante kico otro hen- 
de lo pensa. Bo mester sigui 
cu bo bida”, el a bisa. “Ami ta 
djis e prome persona na Mer- 
ca pa ricibi un transplante di 
penis. Kico ta asina particular 
na esey?”Q 


Reporte di NU: Pa 2030 dos tercera parti di 
mundo lo ta biba den ciudadnan 

NEW YORK (AP) - Un 
reporte nobo di NU ta 
premira cu pa 2030, dos 
tercera parti di poblacion 
di mundo lo ta bibando 
den ciudadnan, e popu- 
lacion urbano na paisnan 
den desaroyo lo redobla, y 
e area cu ciudadnan ta cu- 
bri lo bira tripel. 

E reporte cu a wordo lansa 
diaranson pa NU-Habitat 
tambe ta bisa cu den 15 aña 
ciudadnan lo produci te cu 80 
porciento di e GDP global. 




Den e ultimo 20 añanan cu 
tabatin e ultimo conferencia 
di NU tocante ciudadnan, e 
reporte ta bisa cu e centro di 
gravedad pa megaciudadnan a 
hala pa regionnan den desar- 
oyo. 

Na 1995, tabatin 22 ciudad 


grandi di entre 5 cu 10 mi- 
yon habitante, y 14 mega- 
ciudad cu mas di 10 miyon 
habitante, e reporte a bisa. Pa 
2015, e cantidad aki a bira do- 
bel cu 44 ciudad grandi y 29 
megaciudad, mayoria situa na 
mundo den desaroyo.Q 

Sorteo # 5273 


2482 


1308 


3186 


Sorteo #4917 


6115 



Sorteo # 3676 


7727 


Aries 



Sorteo #1362 


8500 


7990 


4805 





Bo cadena 
di numbernan 
di suerte ta duna 
e number di awe 



e *mbiaT^° 




Sorteo # 1505 


1871 


5103 


0562 



Sorteo # 1505 


5107 




Sorteo # 1505 


7328 


Leo 



Sorteo # 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 18 Mei 2016 Anochi 





Sorteo #1692 


11-13-24-26-33 


Joker 14 Letter D 


0 

x Jackpot 

0 

x Match 4+ 

5 

x Match 4 

104 

x Afl. 12,00 


Aries 


Bo tawata traha hopi duro y pa hopi tempo 
largo a yega tempo pa bo duna bo curpa un 
descanso, amor suerte y placa ta batiendo 
na bo porta ta tempo pa bo inverti y dem- 
ostra bo capacidad fmanciero bo number di 
suerte pa awe ta : 7, 29, 18, 10, 45, 15 


230 . 000 ,- 





araaAgims 


Afl. 100.000,- 


DIARIO 4322 ’ 9405 ’ 1012 DIARIO 




GOLAZZO 

GOLAZZO 


2982, 0434, 2551 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 18 Mei 2016 Merdia 


Cbno. 


Sorteo # 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


220 . 000 ,- 






Sorteo # 

0 

x Jackpot 

0 

x Match 4 

0 

x Afl. 8,00 


Proximo Jackpot 


62 . 000 ,- 


t 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 


Proximo Jackpot 


350 . 000 ,- 



Afl. 100.000,- 


á'cs a \pjq& 



09-12-16-19-20 

Sorteo # 3703 

Proximo Jackpot 

0 

x Jackpot 

63 . 000 ,- 

1 

x Match 4 

105 

x Afl. 8,00 






Sorteo # 

Mega Ball 

0 

x Jackpot 

Proximo Jackpot 

0 

x match 4 

350 . 000 ,- 

0 

x Afl. 500,00 

0 

x Afl 50.00 

0 

x Afl.15,00 


Bo ta bay tin un hende hopi importante 
cu ta bin bishita bo, e por ta un socio of 
un persona cu ta prepara pa pone pasonan 
firme den bo bida fmanciero. Bo number di 
suerte pa awe ta: 16, 30, 19, 11, 46, 8 

Tauro 

E temporada aki mester ta un temporada di 
alegria den bo bario y ta tempo pa bo pordona y 
lubida pasado y cuminsa un epoca nobo y limpi 
i esaki ta pa habri bo caminda cu ta yena di e flor 
di abundancia y amor. Bo number di suerte pa 
aweta: 11,31,20, 12, 1,9 

Geminis 




Cancer 


Esaki ta un bon dia pa bo medita of haci es- 
tudio spiritual pa drecha bo aura mirando cu 
e aña aki cos nan no a bay di e bon pa bo 
Cancer pero e aña aki tin un cambio grandi 
pa bo cancer. Bo number di suerte pa awe ta: 
31,32,21, 13,2, 10 


Awe e relacion cu bo tin cu bo amigo amiga 
casa yiu of bisiña of estrenonan mester ta di 
un manera hopi alegre y positivo mirando 
cu bo suerte ta cambiando sea cauteloso den 
e dianan aki bo number di suerte pa awe ta: 
46, 33,22, 14,3, 11 



Leo 


Ta temporada di reflexion y di duna pas pa 
esey ta e temporada pa abo Virgo duna por- 
don pa asina habri bo luna exitoso y yena cu 
abundancia, bo number di suerte pa awe ta: 8, 
34, 23, 15, 4, 12 



Virgq 



Libra 



Scorpio 


Bon noticia pa bo libra despues di basta tempo 
ta bay yega na bo un persona di otro pais y 
trece e cos cu tanto bo ta desea sea honesto 
cu bo mes y habri bo wowo pa asina e amor 
y luz cu e strea ta trece pa bo na abundancia. 
Bo number di suerte pa awe ta: 16, 35, 24, 19, 
5, 13 

Un aumento di salario ta trece hopi felicidad 
pa bo y por haci pa bo sinti bo mes bon den 
bo cas. Bo energia por causa un poco can- 
sancio awe pero sea trankilo esaki ta algo cu 
ta pasa normal bo number di suerte pa awe 
ta: 25, 36, 30, 17, 6, 14 



Sagitario 


Pasenshi semper a brinda cu exito y pa esey 
den e dianan aki bo mester tin hopi pas- 
enshi mirando cu bo ta drentando den un 
epoca di cambio pa bo bida esaki ta trece 
e inkietud y instabilidad den bo pero sea 
trankilo esaki ta temporal. Bo number di 
suerte pa awe ta:41, 37, 26, 18, 7, 15 


Un raspando di colornan ta briya den bo 
caminda esey ta e anuncio di positivista 
y suerte na abundancia controla bo emo- 
cionnan y tene cuidou cu cartera preto 
hasa e colo cora cu ta e yabi di bo suerte. 
_ _ Bo number di suerte pa awe ta: 43, 38, 27, 

Capricornio) s k 




Aquario 


E exitonan den bo careda ta exitonan cu ta in- 
spira bo sigui lucha pa un careda miho y e exi- 
tonan ta habri ful nan porta pa exito di entrada 
pa 2014 esaki ta trece un positivismo exitoso 
pa bo Acuario; bo number di suerte pa awe ta: 
12, 39, 28, 20, 9, 17 


E personanan cu ta rond di bo e temporada aki 
ta pa duna bo e sosten y e amor pa asina du- 
nado e positivismo cu bo tin mester, sea trankil 
Piscis mirando cu bo tin un cambio den bo 
bida. Bo number di suerte pa awe ta :21, 40, 
29, 24, 10, 18 



Pisces 

Formacion Social: 



A eligl Drs. Frank Hoevertsz den 
Hunta di Directiva di CARILEC 


ORANJESTAD- Desde 
diadomingo ultimo a ini- 
cia e "CEO's & Finance 
Conference" di Caribbean 
Electric Utility Services 
Corporation (CARILEC) 
na Cayman Island. Ey tur 
CEO y CFO di e compa- 
nianan di utilidad di e 
region Caribense ta topa 
pa discuti oportunidad- 
nan, retonan, metodologia 
nobo y miho practicanan 
cu ta empordera partici- 
pantenan pa sirbi nan pais 
miho. Pa Aruba ta pre- 
sente e director di Utili- 
ties Aruba N.V., director 
di N.V. Elmar y director di 
W.E.B. Aruba N.V. 

Tema di e conferencia e aña 
aki ta "Power. People. Part- 
nership", den cual a enfoca 
riba aspectonan di liderazgo, 
maneho fmanciero, leynan y 
reforma di maneho riba en- 
ergia y sin lubida maneho di 
cambio. 


Mester bisa cu diamars a tuma 
luga e Reunion di Directiva 
di CARILEC den cual a haci 
un apelacion riba Drs. Frank 
Hoevertsz, e director di Util- 
ities Aruba N.V. pa e asumi 
un posicion como miembro 
di e hunta di directiva. Pa 
Aruba claro esaki ta un honor 
grandi, specialmente pa mo- 
tibo cu ta considera e adelan- 
tonan di nos isla den e forma 
con ta procesa y distribui awa 
y coriente, pero tambe e vi- 
sion "green" cu henter Caribe 
ta admirando di nos. 

Ta bon pa menciona cu du- 
rante e reunion anual a anun- 
cia creacion di CAREC, cu 
ta para pa “Carilec Renewal 
Energy Community”, un 
comision lanta pa pusha de- 
saroyonan di energia renoba 
den henter Caribe. Claro cu 
eynan a elogia e adelantonan 
di Aruba y a haci un apelacion 
riba Drs. Frank Hoevertsz pa 
e encabesa e comision y com- 
parti cu otro companianan di 


Caribe e miho practicanan 
y e logronan di Aruba den e 
cuadro aki. 

A establece CARILEC desde 
aña 1989 cu 9 miembro como 
parti di un proyecto di mod- 
ernisacion electrico, cu fondo 
di USAID y implementa dor 
di NRECA den un "Co-op- 
erative Agreement" pa 5 aña. 
Awendia CARILEC ta conta 
cu no menos di 92 miembro 
cu ta inclui 34 miembro com- 
pleto cu ta companianan di 
coriente y 53 miembro asocia 
cu ta companianan envolvi 
den algun servicio di utilidad 
y 5 miembro afilia. 

E Hunta di Directiva ta conta 
cu no mas di 15 miembro, 
cu mester ta den funcion di 
CEO na e compania unda e 
ta traha. Ta eligi e miembro- 
nan durante e reunion anual 
pa un temporada di 3 aña. 
Secretariado di CARILEC ta 
situa na Saint Lucia.Q 


Giovanni Franken a slaag pa su UEFA A 

diploma (TCl) 


Mamanan orguyoso 
di e programa y loke 
cu e ta haci pa nan yiunan 

ORANJESTAD - Mamanan sigur ta contento cu loke e 
programa di (SVT) Trayecto di Formacion Social a haci 
pa nan yiunan. Den tur e combersacionnan por scucha 
e diferencia of e cambionan cu e programa ta trece 
cerca e hobennan participante. E ceremonia di entrega 
di baret ta señal cu nan a finalisa e prome parti di nan 
formacion cu exito. Pa e ocasion aki famianan a wordo 
invita pa presencia e evento den Marinierskazerne. 

Sra. Angela ta un di e mamanan cu un cara feliz y yena di or- 
guyo na momento cu el a mira su yiu, Edilio Angela, ricibi su 
baret for di Prome Minister Eman, e motor tras di e programa. 
E mama orguyoso ta corda ainda cu el a lesa di SVT den corant 
y “mi a hay'e algo fantastico pa mi yiu debi cu e no a caba su 
scol.” Sra. Angela awe ta sinti cu e tabata un bon decision, “ya 
cu e programa ta yuda mi yiu sinti su mes bon, cu futuro y pa 
ami ta sinti mi mes orguyoso di dje”. Sra. Angela na fmal di e 
ceremonia a conta con tin biaha e tabata haya duel’e di mira 
con cansa su yiu ta yega cas. “P’esey mi ta contento cu el a 
fmalisa e parti aki,” e mama a bisa cu hopi emocion. 

Mayornan por inscribi nan yiunan pa forma parti di For- 
macion Social, pero e hoben mester duna di su parti tambe. 
P’esey e team di SVT encabesa pa Jessy Ras y su ayudantenan 
ta guia e hobennan den Marinierskazerne, ora cu nan bay cas 
y hasta despues di fmalisa e curso. “E ta algo cu nos ta apre- 
cia masha hopi. Na tur momento nan tabata cla pa duna nan 
apoyo. Nan ta sostene nos pa nos duna nos yiu tur apoyo pa 
sigui den e programa,” sra. Angela a reacciona riba e trabou di 
esnan cu ta dirigi e programa. 

E mama aki tabata hopi agradecido na Prome Minister. Opin- 
ion di sra. Angela riba e programa Formacion Social ta algo cu 
mas mama, manera Sulaika Bareño, ta comparti. Sra. Bareño a 
splica cu nan a tende di e programa aki via di amigonan y dos 
biaha su yiu Edmar Lampe a inscribi y haci e test pa drenta e 
programa y februari ultimo fmalmente el a logra drenta. “Mi 
tabata kier pa e haci algo diferente". Den e caso aki, e hoben 
mes ta esun cu a dicidi cu e kier un cambio den su bida y a 
busca pa haya sa contenido di e programa y despues a inscribi. 
E perseverancia di Edmar pa fmalisa e programa ta demostra 
den e hecho cu el a busca un bicicleta como su transporte pa 
yega Kazerne for di su cas na Cashero. Esaki ta nifica cu e ta 
lanta 5’or di madruga, traha su desayuno pa yega na tempo 
kazerne. "E mester por haci su cosnan su mes, pasobra mañan 
mi no t’ey,” e mama a expresa. "E proyecto aki pa mi tabata un 
bendicion." 

Tur interesa den participa den e programa SVT, por pasa bus- 
ca formularionan di inscripcion cu ta obtenibel na Óficina di 
Gobernacion of na edificio di MFA Noord. Hunto cu e for- 
mulario ta pidi pa entrega un copia di ID valido. Tambe por 
yama e numbernan 522-5353 of592-6160 of manda un e-mail 
na info.formacionsocial@gmail.com. 



HULANDA - Nos orguyo 
Arubano Giovanni Franken a 
slaag na Hulanda pa su curso 
di trainer UEFA A. Franken e 
competencia aki un dado mo- 
mento no tawata mag di coach 
su team RWH mas den Top- 
klasse pasobra e tawata falta e 
diploma aki. Awor e mag di 
train y coach te division dos 
na Hulanda. Tambe e por ta 
assistent trainer pa clubnan 
cu ta hunga den e division- 
nan profesional mas halto na 
Hulanda. For di Aruba un 
palabra di pabien pa e gran 
logro di nos ex bondscoach di 
Aruba. Nos ta orguyoso.Q 


E proceso di inscripcion y registracion ta inclui datonan di e 
hoben, un examinacion medico y un entrevista personal.Q 

CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 

PASA LAGA BO AVISO NA OFICINA Dl BON DIA ARUBA WESTRAAT #22 


TA HUUR 


Se alquila 

Habitacion na Playa 
tur cos inclui, airco 

Tel. 564-1979 


SERVICIO PUBLICO 

Nos ta haci tur sorto di 
trabao di construction e.o. 
pleister, pega tegels, traha 
cura, verf y trabao di 
remodelacion y renobacion 
di edificio. 

Tel. 660-7997 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


un cas plus 1 apto na 
Caya Magasina, Brazil 
Afls. 190.000 yama 

Tel. 592-9966 


TA BENDE 

Cashi di cushina di plywood 
3/4, top graniet, un cashi 
ariba di plywood 3/4 den 
bon condicion prijs pa nan 2 
Awg.1.250 
Tel. 661-2081 


SERVICIO PUBLICO 


un señora responsable 
ta busca trabou di cas 
ta strica, laba, cushina, wak 
pa hende grandi y mucha 

Tel. 641-2615 


TA HUUR 

un cas di 3 camber 
a partir di 1 di juni, 2016 
na Sta. Cruz. FI.300 p/l + 
FI.1000 di borg 
awa, luz, gas, excl. 
Tel. 736-1687 


FOR SALE 

House Esmeralda 
780 mts2 3 bdr, 3 baths, 
kitchen, living room, dinning 
room, marmol floor. By 
owner $350.000 
Awg 630.000 
Tel. 600-5393 


TA HUUR 


1 di juni cas na Savaneta 
ariba caminda grandi, 2 
camber, 2 airco, 2 baño, 
cushina, lugar pa parkeer, 
cura cu mata dilanti. Ideal 
pa pareha of pa oficina. 

Afls. 975 p.l. Dep Fls. 1.450 
Interesadonan serio yama 
Tel. 585-1582 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


SERVICIO PUBLICO 


Ta busca trabou pa traha na 
cas den tur ramo. Un 
señora serio y responsabel. 
Por ta part time of full time. 
Pa cuida mucha of hende 
grandi. Pa info. 

Tel. 567-7663/641-2615 


SERVICIO PUBLICO 

Pa tur tipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA BENDE 

Gordura pa mata 
ora di cumpra 3 saco pa 
Fl.9.00 pa uno bo ta haña 
un gratis. Ta bende pa 
yarda tambe na Santa 
Martha 112 
Tel. 564-4456 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


TA BENDE 

un auto NISSAN ALMERA 
Aña 2000, std cu airco 
A1 condicion 

Tel. 749-8878/ 594-8528 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


SERVICIO PUBLICO 

Professional 

Photographers 

Photo shoot in Aruba 
weddings, couple, corporate 
event, senior, new born and 
more call us: 

Tel. 749-2533 
730-5695 


LOOKING FOR 


persons to work on a 
marketing project doing 
survey. Need persons that 
can speak Spanish or 
English. Applicants must be 
available all day, be 
responsible & outgoing. 
Company will train.Please 
send resumes to 
cportella@hoperesearcharoup. 

com 


SERVICIO PUBLICO 


Ta busca trabou pa 
cuida mucha of hende 
grandi y tambe ta haci 
trabou di cas 

Tel. 748-2588 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 

Tel.660-7997 
whatsapp+297-660-7997 
+58424-6628183 


SERVICIO PUBLICO 

Construction 
ta pega blokkie, pleister, 
plafond, mosaico, azulejo, 
vloer dak, cura, plafond bow 
dak, cas completo, nos ta 
arubiano y cu bon prijs 
Tel. 661-2081 


SERVICIO PUBLICO 


Promocion di Santo 
pa pleister y pega bloki 
Turtipo di graniet. 
Corta mata chiquito y grandi 
y tira sushi afo 
Tel. 562-2532 


FOR RENT 

Timeshares pa siman na 
hotelnan na Orlando y 
Aruba na Mei y prome 
siman di September. 

Y na Aruba Paradise Beach 
Villas, di 28 di Mei pa 5 di 
Juni 2016 US$650-800 
dependiendo di sleeps 4 of 
6 disponibel. Interesadonan 
serio contact 585-1582 
prome cu fin di Maart 


TA BUSCA 

Trabou di cas of oficina- 
Restaurant 

Tel:641-9217 of 
600-1491 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


SERVICIO PUBLICO 

Ta duna bijles di ajedrez 
Tambe ta yuda muchanan 
di basis school secundario 
cu huisjwerk den 
materianan cu ta dificil 
Tel: 568-9748 / 600-0678 

Fundacion CINEAfflJBA: 

Ta pidi comunidad di Aruba apoyo pa por ehecuta proyecto pa hobennan 


ORANJESTAD- For di 
2015 fundacion CINEA- 
RUBA ta trahando riba un 
proyecto unico pa Aruba, 
un produccion audiovisu- 
al di ficcion den forma di 
un teleserie hubenil titula 
Ciudad Oraño. 

Ciudad Oraño ta e proyecto 
mas ambicioso di fundacion 
CINEARUBA y esun mas 
complica pa ehecuta. Tele- 
serie di ficcion local no ta 
algo comun na Aruba. Esaki 
ta haci e proyecto di Ciudad 
Oraño atractivo pero alabes 
un reto. E reto mas bien ta e 
parti fmanciero. 

Na Merca un serie di televi- 
sion di ficcion ta costa mini- 
mo tres miyon pa episodio. 
Na Aruba practicamente no 



tin presupuesto y esaki lo tin 
un efecto riba e calidad di e 
producto final. Fundacion 
CINEARUBA ta trahando 
cu un micro presupuesto pa 
garantisa cu e calidad ta adec- 
uado pa television. 

Na e momentonan aki 
CINEARUBA a logra ricibi 


apoyo fmanciero for di Un- 
oca y VNO, pero esaki no ta 
suficiente. Pa por start e pro- 
duccion fundacion CINEA- 
RUBA tin mester di AWG. 
15,000.00. CINEARUBA 
kier haci un yamada na co- 
munidad y comerciantenan 
pa yuda e fundacion realisa e 


proyecto aki pa e hobennan 
di Aruba. Por haci un dona- 
cion na cuentanan di CMB 
600646600 y Aruba Bank 
2585730190. Tur ayudo ta 
bon bini. 

Ciudad Oraño ta un proyecto 
di hobennan pa hobennan, 


un teleserie na Papiamento 
cu sigur lo inspira hobennan 
y e lo brinda na hobennan e 
oportunidad pa nan por de- 
saroya nan talento. Pa mas 
informacion tocante e telese- 
rie por ‘like’ e facebook page: 
facebook.com/ciudadorano. 



Sargento Kelly: 

Programa Formacion Social ta hopi bon pa comunidad 



ORANJESTAD - Cada 
grupo di hoben cu par- 
ticipa den e programa di 
trayecto Formacion Social 
den cooperacion cu Min- 
isterio di Defensa di Re- 
ino Hulandes, ta pasa den 
diferente fase importante. 

Fasenan caminda cu e enfoke 
principal ta den disciplina, 
entrenamento fisico y traha 
den team. Tin bes pa algun 
siman nan no por wak nan 



famia, otro periodo nan por 
bay cas fin di siman. E train- 
ing cu ta cay bou di respon- 
sabilidad di Arumil, ta duro 
y practicamente identico na 
loke cualke ‘marinier’ ta haya 
su prome aña. Na fmal di e 
fase duro aki, e hobennan 
cu fmalisa e trayecto exitosa- 
mente, por sinti hopi orguy- 
oso cu nan por sigui dilanti 
den nan bida cu e disciplina y 
etica di trabou cu nan a adkiri 
for di e programa aki. Na fi- 


nal, pa simbolisa nan exito, ta 
entrega nan, nan propio Baret 
y despues nan certificado. 

Di Grupo 9 tabatin un ho- 
ben cu a resalta, y ta trata aki 
di Rodereck Hoevertsz di 24 
aña, kende a scoge pa drenta 
e programa despues di a pasa 
un temporada largo na cas. 
“E ta un decision cu mi mes a 
tuma, pero cu apoyo di famia. 

E1 a resulta algo duro, mas 
duro cu mi a spera,” Hoe- 
vertsz a expresa. Pero apesar 
di tur esaki, principalmente 
despues di e prome dia, el a 
dicidi di persevera. “Esaki ta- 
bata e prome paso, pero mi a 
dicidi di sigui.” 

Awo cu a fmalisa e prome 
parti, Roderick Hoevertsz 
a keda hopi contento. ”Mi a 
bin aki pa ta un miho persona 
y nan a percura pa ta asina.” 


Segun Hoevertsz, e experi- 
encia tabata algo unico y ta 
un experiencia cu e por conta 
su yiunan den futuro. E ta 
masha agradecido na henter 
ekipo militar cu a yuda nan, 
pero tambe e team di oficina 
di SVT, kendenan semper ta- 



batin pasenshi y dedicacion 
pa scucha y yuda. 

Hoevertsz su experencia den 
Formacion Social ta algo cu 
e lo conseha cualkier hoben. 
“Bin proba bo mes aki den 
cu bo ta tof. Si bo pase, bo ta 
tof.” 

Durante henter e programa 
cu tin un duracion di un aña, 
e hobennan ta wordo guia 
den e parti emocional door 
di e team di Jessy Ras, con- 
sistiendo tambe di Lurenne 
Flanegien-Tromp y Nicole 
Godett. E hobennan, ta wor- 
do guia pa e team di Sargento 
Maurits Kelly, instructor di 
deporte di Arumil. “Mi ta 
sinti mi hopi orguyoso di por 
a mira progreso di e hoben- 
nan, orguyoso di a nifica algo 
pa e hobennan,” Kelly, kende 
a pasa den 7 grupo caba, a ex- 
presa. 


Kelly a recorda cu e parti dis- 
ciplina tabata hopi mas pisa 
cu e ehercicionan fisico. Pero 
ta percura pa guia e hoben- 
nan di tal forma cu ta wanta 
nan tur den e Programa. Esa- 
ki ta wordo logra door di hopi 
comunicacion directo cu e 
participante y famia. Tambe 
ta importante pa e hobennan 
mira con Prome Minister 
Mike Eman ta acudi person- 
almente pa entrega nan di- 
ploma. “E ta algo cu ta pone 



nan sinti hopi orguyoso, 
ricibi nan diploma di Prome 
Minister y cu Comandante di 
Marinierskazerne presente. 
No tur hende ta topa cu un 
Prome Minister of un Co- 
mandante.” 

E programa Formacion Social 
ta hopi bon pa comunidad, 
Sargento Kelly a bisa, pasobra 
ta combina e aspecto di teoria 
y practica cu otro. E hoben- 
nan ta haya chens pa destaca y 
demostra loke nan por. 

COA: 


Gobernante, dirigente y atletanan a cera conoci cu e antorcha 

Olimpico di Rio 2016 



ORANJESTAD- Falta 
menos cu tres luna pa nos 
celebra e fiesta deportivo 
mas grandi na mundo cu ta 
e Weganan Olimpico 2016 
e aña aki teni pa prome bi- 
aha na Sur America, esaki 
na e ciudad di samba esta 
Rio de Janeiro, Brazil. 

Cu hopi entusiasmo chikito 
y grandi ta spera riba e dia 
tan anhela. Algun dia atras, 
presidente di COA, sr. Ed- 
win Roos hunto cu secretario 
general y alabes miembro di 
IOC, sra. Nicole Hoevertsz 




tabata di bishita na Brasilia na 
momento cu e candela Olim- 
pico a yega Brasil, procedente 
for di Grecia. 

Durante nan estadia na 
Brasilia e delegacion di Aruba 
a ricibi un replica di e antor- 
cha Olimpico cu lo wordo 
uza pa cende e candela Olim- 
pico. 

Den e dianan tras di lomba 
diferente persona cu ta traha 
hopi di cerca cu e deporte di 
Aruba a haya e oportunidad 
di admira e replica di e antor- 



cha Olimpico. 

Nos por a mira entre otro 
Minister di Finanzas, sr. An- 
gel Bermudez, Minister di 
Husticia, sr. Arthur Dowers, 
sr. Rene Sommer di Comis- 
ion di Subsidio, miembronan 
di Comision Tecnico di COA 
y miembronan di Comision 
di Subsidio. 

Tambe e antorcha a bishita e 
studio di ATV y e programa 
Time Out di Claret Lo- 
pez. E hoben futbolistanan 
di Aruba Legends Soccer 
Academy hunto cu trainer- 




nan Ale Aparicio y Ronald 
Gomez tambe a haya e opor- 
tunidad di tuma un bunita 
potret cu e antorcha Olim- 
pico aki. Por ultimo em- 
pleadonan di Gobierno den 
e edificio di Cocolishi tambe 
a haya e oportunidad di ad- 
mira e antorcha historico aki. 

E Weganan Olimpico lo ini- 
cia dia 5 di augustus cu buni- 
ta y mahestuoso Ceremonia 
di Apertura den e historico 
stadion di Maracana na Rio 
de Janeiro, Brazil.Q 

RBC Royal Bank: 

Ta duna bek na comunidad cu su “RBC Cares About You Project!” 


ORANJESTAD - Reci- 
entemente RBC Royal 
Bank a bin cu un proyecto 
comunitario conoci como: 
“RBC Cares About you 
Project”. 

Empleadonan di RBC a uni 
y conhuntamente a contribui 


financieramente pa recauda 
fondo pa asina cumpra varios 
articulonan di cuido personal 
pa personanan/ fundacionnan 
cu tin necesidad den nos co- 
munidad. 

E articulonan di cuido cu nan 
a ricibi ta manera entre otro 


serbete, shampoo, condition- 
er, pasta di djente, skeiro di 
djente, productonan special 
pa cabey, habon y produc- 
tonan special pa baby. 

E biaha aki a scoge Imelda- 
hof, Casa Cuna y Orthoped- 
agogisch Centrum Aruba pa 


ricibi e donacion aki. 

Ademas di contribucion fi- 
nanciero di parti e emplead- 
onan di RBC, tambe a con- 
ta cu algun empleado cu a 
tuma tempo extra pa colecta 
e suma, cumpra y busca e 
articulonan aki y fmalmente 


entrega esakinan na e funda- 
cionnan. 

Akibou por admira algun 
potret na momento cu e ar- 
ticulonan a wordo entrega 
ne fundacionnan cu a keda 
sumamente contento cu e 
donacion aki di parti RBC. Q 



Ateliers ‘89: 


Dos siman di historia di arte contemporaneo di Caribe y Internacional 


ORANJESTAD- Un char- 
la parti den 8 dia pa e gran 
artista maestro escritor 
y curador procedente di 
Trinidad Christopher Co- 


A pasa atrobe añanan cu ta 
purba di trece e artista aki 
Ateliers ‘89 pa un Charla y 
residencia. Sinembargo door 
di su tanto compromisonan 



zier. Di 6 pa 15 di juni. 

Pa Ateliers ‘89 Fundacion ta 
un gran honor di por trece 
e famoso artista, escritor y 
curador Christopher Cozier 
di Trinidad y Tobago Aruba. 
Ta hopi aña pasa cu Chris a 
bin Aruba pa di ultimo bes. 


internacional no a logra esaki 
anteriormente. Chris un ar- 
tista excelente y reconoci in- 
ternacionalmente pa e mun- 
do di arte, no solamente ta 
artista pero ta wordo venera 
pa su criticanan di arte! Re- 
cientemente e tin tambe un 
instituto casi igual cu Ateliers 


‘89 Academia Di Bellas Artes 
Aruba, cu yama Alice Yard na 
Trinidad. Unda mescos cu 
Ateliers ‘89 ta purba di yuda e 
artista hoben den su progreso 
y ta ofrece residencia, luga- 
nan pa trabou y lectura na e 
ultimo. 

Pa inscribi pa e tayer aki di 
historia contemporaneo di 
arte por yama na telefonnan 
5885776 o 5654613, tambe 
por haci esaki naelvis@ate- 
liers89.com. Por pasa per- 
sonalmente tambe y insçribi 
na Dominicanessenstr.34. 
Inscribi awor ya cu cuponan 
ta limita. www.ateliers89.com 

Christopher Cozier: 

( naci.1959, Port of Spain, 
Trinidad & Tobago) ta un 
artista, escritor y curator, 
e ta traha y biba na Trini- 
dad. Como artista na 2013 el 
a ricibi e premio Prins Claus. 
E tabata investigado colabora- 
do principal na e Academia 
di Universidad di Trinidad y 
Tobago ( 2006 -10 ). Tambe e 
ta co-director di Alice Yard, 


un localidad pa arte na Port 
of Spain na unda ta organisa 
exposicionnan, curso pa ar- 
tistanan, dialogo y intercam- 
bionan cultural. E tabata 
miembro di e editorial colec- 



tivo di Small Axe: Caribbean 
Journal of Criticism di 1998- 
2010 y e tabata consehero ed- 
itorial pa BOMB Magazine 
pa nan publicacionnan na 
2003, 2004y2005. 

Su video mas recien cu el 
a produci durante un resi- 
dencia na North Western 
University, a keda presenta 
na Gary, Indiana, Monique 
Meloche Galleries, Chicago. 


E video a forma parti di su 
serie “ Entaglements” cu a 
keda presenta recientemente 
na e Eli & Edythe Broad Mu- 
seum, na Lansing Michigan y 
tambe na TEOR/etica in San 
Jose, 2015. 

Cozier a ricibi un premio di 
Pollock-Krasner Foundation 
Grant na 2004 y ta forma par- 
ti di e documentario na 2006 
Uncomfortable: the Art of 
Christopher Cozier, produci 
pa e artista di video y escri- 
tor Canades, Richard Fung. 
Cozier tabata artista invita na 
Cannonball na Miami den 
zomer di 2015 y actualmente 
ta participante na Rising Wa- 
ters II, Rauschenberg Foun- 
dation Residency, na Captiva 
Island Florida. Christopher 
Cozier lo papia di e situacion y 
posicion di e artistanan Cari- 
bense. Potencial y dificultad- 
nan cu artistanan Caribense 
ta confronta. Podernan social 
cu ta compromete, afecta y 
influencia su curpa, persona 
y espacio. E lo elabora riba 
balor di produccionnan Cari- 
bense y nan luga.Q 

Pastoor Marcel Balootje: Romanonan 8 vers 14 


ORANJESTAD- Bon 
dia un feliz dia fiel lesa- 
donan, boso nan ta ben- 
diciona, y cu Dios sigui 
reina den boso bida tur 
dia, y yena boso cu amor 
pa boso prohimo, y asina 
boso ta haya amor pa boso 
mes, y e amor aki ta cubri 
multitud di pica,pasobra 
Amor ta bini di Dios. 

Nos mester sigui recorda bo 
riba E dia Di Alabansa de- 
clara riba henter Aruba, cual 
lo ta diasabra 3 di Septem- 
ber 2016.Riba e diasabra ey 
lo tuma luga algo grandi, no 
solamente di palabra , pero di 
echo tambe. Riba e dia mara- 
viyoso aki nos lo presenta nos 
Gala Breakfast All you can 
Eat den Renaissance Con- 
vention Center, cuminsando 
for di 8am te cu 12or di mer- 
dia, durante e mainta glo- 
rioso aki nos lo presenta di- 
rectamente for di Lakewood 
Church Houston Texas , 
nomina 4 biaha pa Grammy 
Award , Ingrid Rosario, cual 
e mainta aki lo ministra na 
tur esnan presente, tanto cu 
cantica y palabra, bo mester 
ey pa bo tende, comprende , 
siña, aprecia, y mas cu tur cos 
Alaba e nomber precioso di 
nos Dios. 

Lo ta un mainta hopi grandi 
y special den presencia di 
Dios,caminda hopi bida lo 
wordo transforma , pasobra 
Dios ta biba den Alabansa 
di su pueblo, y nos como su 
pueblo mester uni hunto pa 
alaba señor. Esaki no ta un 
noticia inventa esaki ta re- 
alidad, ya e interes di parti 
otro paisnan , y islanan cu ta 
rond di nos ta lantando di un 
forma hopi fuerte, for di Cu- 
raçao Insel air a pone charter 
disponibel, Colombia y Bra- 
zil ta interesa pa bini, y mas 
cu tur cos lo bini un grupo 
grandi for di Houston Texas 
, pe mainta aki tin solamente 
850 stoel disponibel den Re- 
naissance Convention Cen- 
ter, pasobra ta un Gala Break- 
fast ta bay tuma luga, y e me- 
sanan, tambe lo tuma espacio. 

Nos kier bisa bo awe mainta 
cu no ta un joke, nos no kier 
pa abo cu ta local keda afo, 
pasobra mainta bo ta mira e 
presentacion di acerca, paso- 
bra Ingrid lo por drenta den 
e publico, bo chens pa saca 
potret cun’e na mesa hunto 
cu bo famia lo ta algo inolv- 
idabel, ricibi un firma, etc. ta 
algo cu por sosode. E opor- 
tunidad aki no ta presenta 
tur dia, y e prijs cual nos ta 
ofrece e Breakfast aki, ta algo, 



traha mi no tin” esey ta algo 
cu a bira comun den pueblo. 
Hopi ta lubida cu tur locual 
nan tin y nan por haya ta bini 
for di Dios. 

Comportacion 

Mirando un hende su com- 
portacion , bo por , compro- 
nde ken ta guia y goberna su 
bida, esaki no ta discrimi- 
nacion, pero ta un berdad 
amargo. Laga nos amplia riba 
esaki, ora un hende no tin 
cuenta cu nada, tanto den su 
vocabulario, como su actitud, 
su amistadnan,nos ta yega na 
e punto pa sa cu su bida spiri- 



PORTALEZA 
PA FAMIA 


di regalo, p’esey nos ta urgi 
pueblo di Aruba, pa cuminsa 
skirbi nos na horebrhema@ 
gmail.com y reserva bo car- 
chi y mesa, 3 September ta 
mustra leu, pero nos no mes- 
ter laga tur cos pa ultimo ora. 
Pa anochi Ingrid Rosario Lo 
ta ministra cu henter su ban- 
da den Aruba Entertianment 
Center na Dakota. Pa motibo 
cu e prijs di entrada lo ta uno 
popular, ta consehabel pa bo 
cumpra bo carchi tempran y 
warde asina sigura bo entrada. 
Carchinan lo ta riba Mercado 
pa cuminsamento di juni. 
Esaki lo ta un dia inolvida- 
bel pa Aruba , y tur esnan cu 
lo bishita nos for di exterior. 
Pero tambe nos kier recorda 
bo pa bo sigui sostene nos 
ministerio pa tur e trabaonan 
cu nos ta haciendo den co- 
munidad, cual ta e ministerio 
di Iglesia, Famia, Prizon, Re- 
habilitacion y Media. Bo sos- 
ten fmanciero ta hopi impor- 
tante pa nos, bo por haci’e na 
Caribbean Mercantile Bank 
riba nos Sav Acct 101.601.809 
t.a.v. Stichting Mount Horeb 
Ministries, masha danki y cu 
Dios sigui rende pa bo. 
Romano 

Pasobra tur esnan cu ta wor- 
do guia pa e Spirito di Dios , 
esakinan ta e yiunan di Dios. 
Nos bida ta un bida spiritual, 
tanto pa esnan cu no conoce 
Dios, y como pa esnan cu 
conoce Dios. 


Ta masha importante pa bo 
ta na altura ken ta dirigi bo 
bida, kenta doño di bo bida, y 
ken ta esun cu tin control bo 
bida. Pa falta di informacion, 
hopi hende ta cana robes y 
biba robes, sin duna Gloria 
na esun cu ta doño di tur cos. 
Hende ta biba un bida com- 
pletamente material, lanta tur 
dia bay trabao, traha un of 
dos trabao,cobra pa kinsena 
of fin di luna, y asina bira un 
mashin di produccion, cual 
hopi hende ta pensa cu tur 
cos ta bini di nan mes, y bo ta 
scucha esaki e palabranan Sali 
for di nan boca , t5 Si mi no 


tual no ta completo, of e no 
tin relacion of no kier tin rel- 
acion cu Dios. Anto esaki por 
preveni nos di cay den hopi 
trampa, y evita hopi dolor di 
cabes. Pasobra un persona 
asina ey no por stima otro 
hende, si e no ta stima su 
mes prome. Ta masha impor- 
tante pa e amor di Dios yega 
na su bida,pasobra e amor di 
Dios ta siña bo stima otronan. 
Un comportacion aso- 
cial hopi biaha ta bini di un 
fundeshi asocial, e persona 
mes no por yuda si el a wordo 
lanta den un ambiente asocial 
y hostil, caminda tur cos ta 
caba den zundramento, pal- 
abra malo, y violencia. Esun 
cu ta domina su bida ta e 
spirito di engaño, cu ta sigui 
mustra su persona cu ta asina 
ta bida, y cu no tin otro for- 
ma. Y esaki nos ta mira hopi 
den nos hubentud, conducta 
hostil, violento, un boca yena 
cu palabra malo, un compor- 
tacion indecente, e bida di no 
tin cun’e cu nada, ami mester 
ta prome, no ta importa con 
e otro persona keda,ta dem- 
ostra claramente cual spirito 
ta guia bo bida. Y nos tur sa 
ora bo no conoce Dios , dia- 



bel ta abusa di bo bida, paso- 
bra e lo tin un dominio riba 
bo bida, cual ta Dios so por 
duna bo libertad for di e gara 
di e enemigo. Ora bo no sa ta 
yiu di ken bo ta, bo por haya 
bo cu un cu ta pretende cu e 
por yuda bo, pero e caminda 
cu bo ta bay den dje ta esun 
robes. Tur esnan cu ta wordo 
guia pa e Spirito di Dios esey- 
nan ta yiunan di Dios. 

Nos ta mira diariamente, 
manifestacion nan den nos 
comunidad cual nos por 
saca afo cual ta e spirito cu ta 
goberna hende su bida. Si an- 
tes mal conducta tabata scondi 
awor aki, e ta manifesta di dia 
cla. Hopi biaha nos ta puntra 
nos mes con ta posibel,nos 
tin cu corda , cu e ladron ta 
bini, pa horta, mata y destrui, 
esey kiermen cu su plan ta pa 
sembra teror den comunidad, 
cu atraco, robo, crimen, mal- 
dad, bruheria, etc. Y no ta un 
berdad scondi , no ta cu nos 
ta bay inventa wiel awe. Pero 
tur esnan cu no conoce Dios, 
of miho bisa no tin un rela- 
cion cu Dios, ta core e riesgo 
grandi ,di wordo maneha pa 
e enemigo. Pasobra esun cu 
ta controla bo mente, tin do- 
minio riba bo bida. P’esey tin 
hopi hende no ta compronde 
con nan bida ta bay atras, con 
cosnan ta Sali malo, con nan 
por tin tanto pensamento di 
maldad, den nan bida, y esaki 
awor nos tur ta compronde. 
Ningun maldad di ki forma 
cu wordo practica no ta guia 
pa e Spirito di Dios. Pasobra 
Dios no ta complice di mal- 
dad, Dios ta luz y den dje no 
tin scuridad. 

Un oportunidad 

Ta posibel Sali for di scu- 
ridad pa luz, y ta un caminda 
so tin , ta un porta tin y nos 
tur tin cu pasa door di dje , 
y e porta ey tin un nomber e 
nomber ta Hesus Cristo. E 
ta bisa bin cerca Mi tur cu ta 
cansa y carga, y lo mi duna 
boso descanso. Si awe mainta 
bo mester di ayudo , no haci 
bo curason duro, pero sinta 
den bo stoel lesando e corant 
aki, of na unda cu bo ta na e 
momento aki tuma un mo- 
mento pa invita Cristo Hesus 
den bo bida. Reconoce tur bo 
foutnan den su presencia , y 
entrega bo bida na Dje y E lo 
guia bo riba e bon caminda. 
Pa mas informacion , por fa- 
bor skirbi nos na horebrhe- 
ma@gmail.com of manda 
un mensahe pa oracion na tel 
5677234 , y nos lo haci ora- 
cion pa bo. Dios bendiciona 
bo ricamente te otro siman 
cu Dios kier.Q 

PRIJSDI DOLLARINTERNACIONAL 

USDollarA l.OOUSDAT 


Argentine Peso 

14.151501 

Australian Dollar 

1.378033 

Bahraini Dinar 

0.376700 

Botswana Pula 

11.211139 

Brazilian Real 

3.541246 

British Pound 

0.685487 

Bruneian Dollar 

1.378905 

Bulgarian Lev 

1.734100 

Canadian Dollar 

1.297682 

Chilean Peso 

695.923903 

Chinese Yuan Renminbi 

6.534500 

Colombian Peso 

3015.825917 

Croatian Kuna 

6.642565 

Czech Koruna 

23.967960 

Danish Krone 

6.596409 

Emirati Dirham 

3.672870 

Euro 

0.887016 

Hong Kong Dollar 

7.765071 

Hungarian Forint 

280.655640 

Icelandic Krona 

123.934781 

Indian Rupee 

66.955000 

Indonesian Rupiah 

13388.999999 

Iranian Rial 

30174.999997 

Israeli Shekel 

3.836289 

Japanese Yen 

109.531253 

Kazakhstani Tenge 

329.825012 

Kuwaiti Dinar 

0.301809 

Latvian Lat 

0.623395 

Libyan Dinar 

1.300000 

Lithuanian Litas 

3.062690 

Malaysian Ringgit 

4.048600 

Mauritian Rupee 

35.374430 

Mexican Peso 

18.428306 

Nepalese Rupee 

107.167927 

New Zealand Dollar 

1.480504 

Norwegian Krone 

8.251537 

Omani Rial 

0.384700 

Pakistani Rupee 

104.699997 

Philippine Peso 

46.715000 

Polish Zloty 

3.897448 

Qatari Riyal 

3.640900 

Romanian New Leu 

3.989793 

Russian Ruble 

65.335534 

Saudi Arabian Riyal 

3.749550 

Singapore Dollar 

1.378905 

South African Rand 

15.869950 

South Korean Won 

1186.985110 

Sri Lankan Rupee 

145.303430 

Swedish Krona 

8.299868 

Swiss Franc 

0.982006 

Taiwan New Dollar 

32.809998 

Thai Baht 

35.616998 

Trinidadian Dollar 

6.674500 

Turkish Lira 

2.982162 

Dokter na awarda 
Oranjestad 
Dr. Aljaf 
Tel. 582-8337 
San Nicolas 
Dr. Wever 
Tel. 584-5155 


Botica na warda 

Oranjestad: Noord Tel: 586-4606 
San Nicolas: San Lucas Tel: 584-5119 


Dia: 

Fecha: 

Crucero: 

Yegada: 

Salida: 






Diaranson 

4 mei 

M0NARCH 

06.00 

18.00 

Diahuebs 

5 mei 

CARNIVAL 

C0NQUEST 

07.00 

16.00 

Diaranson 

llmei 

M0NARCH 

06.00 

18.00 



MSEXPEDITI0N 

10.30 

22.30 

Diahuebs 

12 mei 

CARNIVAL 

SPLEND0R 

08.00 

16.00 

Diaranson 

18 mei 

M0NARCH 

07.00 

17.00 

Diahuebs 

19 mei 

ADVENTURE 0F 

THESEAS 

07.00 

18.00 

Diaranson 

25 mei 

PACIFIC PRINCESS 

06.00 

16.00 



M0NARCH 

07.00 

17.00 


Por fabor tene na cuenta cu e schedule crucero por cambia 


SERVICO Dl TAXI 


Aruba Transfer Tour & Taxi C.A. 
Pos Abao #41 
RO.Box 723 Aruba 
Tel: 582-2116/582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1928 
E-Mail: tas@setarnet.aw 



EMERGENCIA 


911 


Polis 

Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 

Botica 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 

Ad Patres 

584-2299 

TheOliveTree 

584-8888 


Centrale Bank van Aruba 

Daily Exchange Rates - 05/18/2016 



t"l 3i r K VII I J VAS A Hl It \ 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.35 

1.37 

1.39 

CHF 

181.00 

181.72 

182.52 

GBP 

2.53 

2.58 

2.64 

JPY 

161.35 

162.82 

164.45 

EUR 

199.07 

200.88 

202.90 

DKK 

26.03 

26.75 

27.55 

NOK 

20.64 

21.36 

22.16 

SEK 

20.47 

21.19 

21.99 

For amounts up to Afl. 100,000 

MISERVICIO 



Bo kier duna un puppy un hogar? Yama awo! Aruba Animal 
Shelter 582-1623 Wayaca 128B 

Donacion Aruba Animal Shelter - Bank account RBC Royal 


Bank 7700000032451794 


Animal Care Clinic: 

Cas Animal & 

582-8382 

Ambulance: 


742-8732 

Contreras Veterinary 


Services: 

Veterinaire Kliniek Wayaca: 

587-0917/593-0404 

582-1720/593-0603 

Veterinary Services: 

Serlimar: 

585-0400 (Pick up of 

584-5080 (Pick up dead 

injured animals) 

animals) 


Ideanan pa cuida 
nos medio ambiente 



3L 

FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 
297-583-1016 
297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@ hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 



Bo kier cuida un 
pushi? 

Yama awo! Aruba Ani- 
mal Shelter 582-1623 
Wayaca 128B 
Donacion Aruba Ani- 
mal Shelter - Bank ac- 
count RBC Royal Bank 
7700000032451794 

Sudoku BON DIA, train bo mente 



4 


9 


5 


8 


6 


1 


4 


3 


2 


5 






7 


7 



4 


2 



1 


3 






6 


8 



3 


6 



7 


8 






2 


9 


5 


3 


6 


4 


2 


7 


1 


9 



Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 
cuadra di tal forma cu cada rij 
crusa of bay abou tin e num- 
ber un solo biaha. 


Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 



Macaroni cu webo na forno 



Ingrediente: 

• 1 liber di macaroni 

• 1 bleki di sopi di paddelstoel 

• V 4 copi di lechi 

• 1 copi di keshi raspa 

• V 4 copi di promenton corta chikito 

• 1 siboyo corta chikito 

• 4 webo herbi duro corta di largo 

• 2 cuchara di manteca dirti 

• Un poco paneermeel 

• Salu y peper na smaak 

Preparacion: 

Herbe e macaroni den awa cu salu te ora e ta moli, caba skore 
e awa afo y basha e sopi di paddelstoel den e macaroni, y nos 
ta basha e lechi, e keshi, e promenton i e siboyo. Draai nan 
bon den otro y pone e peper, y e salu tambe acerca. Ta hunta 
un forma bon hunta cu manteca y basha mita dje macaroni 
aden. Caba riba e macaroni ta pone e webonan y riba nan e so- 
bra macaroni. Finalmente ta bruha e paneermeel den e man- 
teca dirti y basha esaki riba e macaroni. E forno mester ta na 
350 grado y e Macaroni cu Webo ta keda 30 minuut aden.Q 

MINISTRO Dl TURISMO 
SITUACION CU NO TA 


Pa keda den e discusion di permisonan, por ehempel, Slijtvergunning (Bar), Restaurantvergunning y 
Hotelvergunning ta un grupo di ley cu ta cay bou di Ministro di Salubridad y ta regula asuntonan di salubridad y 
siguridad. Ley di Vestegingsvergunning ta cay bou Ministro di Asuntonan Economico y ta regla e aspecto 
comercial di e empresa. Ley di Bouwvergunning ta cay bou Ministro di Infrastructura y ta regla e aspectonan di 
estetica y construccion di edificio. 

Awor bon, Ministro Otmar Odubery ATA kier kita e Hotelverguning di tur hotel y duna un permiso nobo caminda 
Ministro lo determina cuanto camber por bende como'AII lnclusive"y pa un periodo limita. Ta mescos cu si e 
Ministro bisa un bar cuanto Rum Palmera e mag bende of bisa un restaurant ta cuanto"aroz con pollo"e mag 
bende. Esaki no ta competencia di Ministro di Turismo pero como un asunto comercial ta cay bou Ministro di 
Asuntonan Economico, ademas, un intervencion drastico asina ta bay direccion di dictadura pasobra tur esaki ta 
e forma cu un negoshi ta ofrece su producto na benta considerando su clientela y competencia den mercado. 

Corda bon cu e ley di Hotelvergunning no ta pa regula asuntonan economico/comercial y e ley no ta 
competencia di Ministro di Turismo! 

Awor Ministro di Turismo kier culpa All Inclusive y ta keda ripiti varios cos cu sea no ta al caso of ta informacion 
incompleto manera e mapa di Caribe publica den un anuncio di ATA algun dia pasa. 

Adhunto por mira e mapa traha pa ATA cu informacion incompleto cu opinion di un agencia di biahe cu yama 
"Expedia"y un mapa cu informacion produci pa SmithTravel Research cu e top 12 Caribbean Destinations cu ta 
demostra cu Aruba a cay te #6 den Caribe mientras cu nos tabata semper na top! 


COMPARACION 



■ IMM $ 


Destinacion _ 

domina pa 

acomodacion 

All-lnclusive 

FUENTE Mapa: Jones Lang LaSalle IP, Inc, - Caribbean Lodging sector at a glance 2013 
FUENTE ‘RevPar’ y ‘Rooms’: STR Report 2015 


Destinacion 
domina pa 
acomodacion 
“European Plan” 


EXPEDIATOP 3 

CARIBBEAN DESTINATION 
2015 

1. PUNTA CANA 

2. PUERTO RICO 

3. ARUBA 


Á 


ARUBAA SIGUITA UN DESTINO TOP DEN CARIBE 

Otro anecdota remarkabel ta resultadonan publica 23 di april 2016 door di Expedia, un di e agen- 
cia di biahe online mas grandi y importante pa e region di Caribe. Expedia a comparti su “Top 
Caribbean Destinations 2015” y akinan a resulta di ta na prome luga (l)Punta Cana (Republica 
Dominicana), #Puerto Rico y sigui pa 3 Aruba. Esaki ta ilustra e forsa di Aruba su posicionamen- 
to y strategia, cu ta diferencia di otro y ta basa riba otro puntonan di consideracion, entre otro un 
oferta di acomodacion balansa. 



&CAICOS 



SMITH TRAVEL 2015 

| REVFAR2015 


1 Turks & Caicos 

$616.62 


2 Saint Lucia 

$271.10 


3 Cayman Island 

$247.58 


4USVI 

$247.42 


5 Barbados 

| $201.12 


6 Aruba 

1 $185.20 


7 Bermuda 

$182.52 


8 Jamaica 

$171.56 


9 Cancun 

$143.89 


10 Puerto Rico 

$143.40 


11 Curacao 

$108.30 


12 Dominican Republic 

• $ 93.04 



ATA 


AHATA 


Y ATA TA PRESENTA UN 
CUADRA CU REALIDAD 


Tambe adhunto tin un grafico cu ta mustra cu GDP di Aruba den ultimo 10 aña a baha mientras cu 
Ministro di Turismo y ATA ta pretende cu turismo a subi. Wel, si turismo ta representa 90% di nos 
economia y ta bayendo asina great, con por ta cu GDP a cay? 

Real GDP per capita (x Afl. 1,000) 



Source: CBA; CBS; Aruba Tourism Authority; Cruise Tourism Authority; Department of Finance; Tax Collector's Office; APFA. 

Ademas tin adhunto un pagina di Political Risk Insurance, prepara pa ACE Insurance, cu banconan ta exigi 
pa financiamento di hotel. E cancelacion di tur Hotelvergunning pa uno nobo cu restriccion comercial y di 
duracion limita lo causa cu e seguro aki lo bira hopi mas halto na Aruba. 


Political Rtsk Insurance can 
protect companies operatmg 
Internationally against the 
negative effects of arbitrary 
government action, 


How can Insurance pmtoct you? 

Polilical Risk Insurancecan pratect companies operating 
inlernatianally againsl the negative effects of arbitrary 
govGrnment action. The important thing to remember is 
Ihat cover js lar mcre widely available and terms lar more 
altraclive tjefore ihe irwestment dimate deteriorales and 
the courrtry of risk rs in the press tor takrng action 
unlriendly 1o inveslors. 

Specific perib Lhat can becovéred inclutfe: 

• ConfiscaUor, Expropriatian and Nationalisalion 

* Sefeclive DiscrrminatFon 


• Forced Divestilure 


Ucense CancellatÉon and Breach of Cantract 

LESA Y PENSA 


B 


Universidad di Antioquia: 

Zonido pa gara sangura cu ta transmiti chikungunya 



ANTIOQUIA- Apara- 
tonan lo duna alerta riba e 
presencia excesivo di san- 
gura den un zona deter- 
mina. Bin cu novedadnan 
di trampa pa termina cu 
e sangura Aedes Aegypti, 
responsabel di e propaga- 
cion di e virus chikungu- 
nya, e mision tin ocupa un 
grupo di investigado di e 
Universidad di Antioquia. 

E proyecto a cuminsa na mita 
di 2014, prome cu ta confir- 
ma e prome casonan di infec- 
cion den e departamento di 
Bolivar. E obhetivo, e tempo 
ey, tabata pa yuda controla e 
problema di salud publica cu 
historicamente a representa 
dengue, transmiti pa e mesun 
vector. Awo, e trampanan aki, 
por ataca ambos virus. 

E analisisnan anterior riba e 


anatomia di Aedes Aegypti a 
determina cu e sanguranan 
ta genera un zonido particu- 
lar, cu e batimento di hala 
di e sangura muhe y macho 
ta zona diferente y cu sola- 
mente mediante un ‘acople 
armonico’ di e zonidonan ey 
ta posibel di e reproduccion. 
Den otro palabra “e macho 


ta namora e muhe tocando 
un cantica y e muhe ta dicidi 
si ta copula of no,” Hoo-ver 
Pantoja ta splica, kende ta un 
di e investigadonan. E idea ta 
gaña e sanguranan unda cu ta 
atrae nan cu su zonido natu- 
ral na un trampa. 

E aparatonan aki lo sirbi pa 


activa e alarmanan ora tin un 
aumento di sangura. E tram- 
panan aki no ta algo nobo. 
Sinembargo, e investiga- 
donan a logra precisa cu aun- 
ke e comportacion di e san- 
gura ta manera den cualkier 
pais, tin variacion lihe den e 
zonido segun cu e zona geo- 
grafico. Di eynan e interes pa 
crea un version Colombiano 
cu ta efectivo y ta costa me- 
nos. 

E procedemento pa logra cu e 
‘cantica’ perfecto ta uno mo- 
lester: pone e sangura drumi 
cu friu y asina cu el a haya 
anestesia, un cabey humano 
ta wordo pega na dje. Ora cu 
el a lanta, e insecto por move, 
pero ta keda mara na un pun- 
to fiho. Esaki ta permiti pe 
cansa y graba su zonido cu un 
microfon. 

Esunnan responsabel di e es- 


tudio ta e grupo di investiga- 
cion Sistema Embebidos e 
Inteligencia Computacional 
(Sistemic), e Programa di Es- 
tudio y Control di Enferme- 
dad Tropical (Pecet) y e Gru- 
po di Entomologia Univer- 
sidad di Antioquia (Geua). E 
fmancia ta bin di recursonan 
di universidad cu estudionan 
halto y di e Universidad di 
Purdue di Merca. 

E pregunta ta cu esaki lo 
yuda pa combati e virusnan 
aki mundialmente, ya cu tin 
hende cu a muri sea di den- 
gue of chikungunya. Na Aru- 
ba tambe nos a topa cu ambos 
virus y hendenan a bira malo 
y tin casonan cu a wordo bisa 
cu tin hende a muri di un di e 
virusnan aki nos no por bisa. 
Rond mundo si tin hende cu 
a muri di dje. 


Rapport di felicidad rond di mundo: 

Paisnan ta birando mas rico, 
pero no mas feliz 


/ 



ORANJESTAD - E di cu- 
atro edicion di e rapport 
di felicidad rond di mun- 
do a sali. Segun e rapport 
aki, paisnan ta birando 
mas rico pero no mas fe- 
liz. Y pa e motibo aki e 
rapport aki ta wordo haci. 
Esaki ta segun un articulo 
di huffingtonpost 

E rapport di felicidad cu 
originalmente a wordo crea 
pa corda gobiernonan, so- 
ciedadnan y comunidadnan 
rond di mundo cu placa so 
no por garantisa un hende su 
felicidad. Felicidad di berdad 
ta depende riba capital social 
y no solamente capital fman- 
ciero. 

Evidencia 

E evidencia ta eynan di mes. 
Rond di mundo Gallup In- 
ternational a puntra hende 
con satisfactorio nan ta haya 
nan bida. “E ta manera ima- 


gina un trapi, e parti ariba di 
e trapi ta representa e miho 
bida cu un hende por imagi- 
na y e parti mas abou ta esun 
di mas pio. Riba cua parti di e 
trapi bo ta wakbo mes?” hen- 
denan a wordo puntra. Pais- 
nan ta diferencia hopi y siste- 
maticamente den averahe. 
Uzando e contestanan aki a 
purba di midi pa medio di es- 


tadistica causa di satisfaccion 
den hende rond di mundo. 

Claro cu locual un hende ta 
gana ta influencia. Special- 
mente si hende ta purbando di 
scapa pobresa extremo. Salud 
tambe ta importante, tanto 
fisico como mental. Esaki no 
ta un sorpresa. Pero locual 
tal bes ta mas importante pa 
un hende ta su bida social. 
Satisfaccion di bida ta de- 
pende di con fuerte e sosten 
social ta rond di hende. Cu- 
anto generosidad nan ta dem- 
ostra y con e confiansa gener- 
alisa ta rond di hende straño 
den sociedad y tambe confi- 
ansa den gobierno. Hende- 
nan cu tabata biba den lugan- 
an caminda e gobierno tabata 
corupto tabata sufri di menos 
satisfaccion cu nan bida. 

Paisnan cu a score halto 

E paisnan cu a score mas hal- 
to den e rapport di felicidad, 
tin hopi menos desigualdad 
cu Merca y miho sistema so- 
cial. E paisnan cu tabata score 
mas halto tabata posee algo cu 
ta wordo yama un “democra- 
cia social”. Esaki ta encera cu 
e sociedad tin cu cuida otro 
specialmente esunnan me- 
nos privilegia. E paisnan cu 
a score halto no ta acepta cu 
nan CEO nan ta cana bay cu 
miyones di dollar mientras 
cu esun cu ta traha den tienda 
no tin placa pa cumpra nada. 
E paisnan cu a score halto no 
ta acepta cu tur e placa ta keda 
den politica. 

Resultado di 2016 
E rapport di e aña aki, a 
mustra cu e algun manera 
di subi satisfaccion social, 
ta si gobiernonan cuminsa 
midi nan escogencianan basa 
riba ki efecto esaki tin riba 
felicidad di hende. Gobierno 
por sigura cu hende tin ac- 



ceso na servicionan medico y 
programanan dedica na desa- 
royo di mucha desde tempo 
nan chikito. Unda nan por 
desaroya y crece trankil. 
Tambe educacion cu ta inclui 
educacion riba moral ta hun- 
ga un rol importante. 

Mundo ta riba un etapa hopi 
trempan pa locual ta trata e 
ciencia tras di felicidad y sat- 
isfaccion. Y ta mucho trem- 
pan pa cuminsa pensa riba 
con haci esakinan un polisa 
publico. Pero mundo tin cu 
sigui dilanti, estudionan haci 
den pasado y estudionan haci 
den presente ta demostra cu 
felicidad mester wordo poni 
den centro ora ta yega na 
problemanan publico. Na 
luga di traha placa, manera 
un di e hopi obhetivo nan. 
Gobiernonan rond di mundo 
ya caba a cuminsa tuma nota 
pa haci felicidad of (satisfac- 
cion di bida) un di nan meta- 
nan di desaroyo mas grandi. 

theboundedspirit.com: 

Estilo di bida ta wordo diseña 



ORANJESTAD - Estilo di 
bida ta wordo diseña pa un 
motibo. Pakico hende tin 
cu traha 40 ora den siman? 
Un articulo di thebound- 
edspirit.com ta splica cu si 
esaki wordo elimina eco- 
nomia lo sak den otro. 

E herment mas poderoso pa e 
corporacion nan grandi man- 
tene e estilo di bida cu tin awo 
ta pa haci e siman cu 40 ora di 
trabou algo normal. 

Bou di e condicionnan aki di 
trabou, hende mester traha 
un bida cu ta depende di at- 
ardinan liber y weekend. Pa- 
sobra esaki ta haci cu natu- 
ralmente hende ta gasta mas 
placa riba diversion y conve- 
niencia pasobra tempo liber 
ta asina scars 

Traha y vakantie 

Ora un hende bin bek di 
vakantie, actividadnan cu ta 
duna nan satisfaccion ta cum- 
insa cay afo di nan sched- 
ule. Actividadnan manera 
sali cana, haci ehercicio, 
lesa, medita tur ta cuminsa 
bira menos. Awo, lo un di 
e tiki cosnan cu tur e ac- 


tividadnan tin den comun ta 
cu nan ta costo poco placa 
pero nan ta costa tempo. 

Diripiente hende tin mas 
placa, pero menos tem- 
po. Mientras hende ta riba 
vakantie, nan no ta pensa 
dos biaha riba lesa un buki 
of bay dal un bon cana. Pero 
ora bida bira druk atrobe e 
cosnan aki ta cuminsa sali di 
cuestion. Haci cualkier di e 
cosnan aki lo tuma tempo di 
e precioso weekend cu tanto 
nos ta warda y anhela. Y lo 
ultimo cu hende kier haci ora 
nan yega cas di trabou ta bay 


haci ehercicio. E solucion pa 
e problema ta mustra simpel 
: “Traha menos pa bo tin mas 
tempo liber”. Pero den may- 
oria di industria esey ta algo 
casi imposibel. 

Traha 8 ora 

E idea di traha 8 ora a nace 
durante e revolucion indus- 
trial na Britania durante siglo 
19 despues cu hende cu ta- 
bata traha den fabrica tabata 
wordo explota trahando 14 
pa 16 ora den un dia. 

Na medida cu tecnologia a 


Dolfijn ta bira ros ora cu e rabia, 
tristo of tin berguensa 



HAPON, TOKIO- Na 
Hapon tin un dolfijn Albi- 
no cu ta biba den e Museo 
di Bayena di Taiji, na e 
parti sur di Hapon, segun 
trahadonan ta bira ros ora 
e ta rabia. 


i 


Sinembargo, e margen di e 
ya peculiar caracteristica di ta 
Albino, loke ta curioso ta cu e 


dolfijn ta capaz di cambia di 
color den funcion di su emo- 
cionnan. 

Den historia solamente a reg- 
istra casonan di dolfijn Albi- 
no, manera esaki, desde e aña 


1962. Debi na su condicion, 
e mamifero aki ta di color 
completamente blanco den 
luga di tin e tono grisaceo (un 
tipo di color shinishi) claro 
cu ta caracterisa e dolfijnnan. 

Sinembargo ora cu e dolfijn 
aki ta rabia of ta bira tristo, e 
ta laga atras su color blanco 
pa cambia esaki pa un tono 
ros cla. Aunke tambe esaki ta 
pasa ora e ta sinti berguensa. 
Desde añanan 60 solamente 
a wordo registra 140 caso di 
dolfijn Albino den henter 
mundo. E ehemplar aki a 
wordo gara, pero na luga di 
mata e dolfijn esunnan cu a 
gar’e a bende e mamifero cu 
e museo. 





pa un motibo 

avansa trahadonan den tur 
industria tabata tin manera 
pa produci hopi mas balor di 
trabou den oranan mas cor- 
tico. Hende lo pensa cu esaki 
lo haci cu nos tin dianan di 
trabou mas cortico. 

Pero pone dianan di trabou 
ta 8 ora, ta crea demasiado 
ganashi pa industria grandi. 
(Den averahe, e trahado di 
oficina ta traha menos 3 ora 
riba trabou di berdad). Pero 
traha 8 ora ta crea un publico 
cu ta bira feliz ora nan cumpra 
cos. Mientras cu hende keda 
cu tiki tempo na nan man. 
Nan no lo tin ningun prob- 
lema cu paga pa convenien- 
cia of cualkier otro sorto di 
alivio cu nan por cumpra. 
Un dia largo di trabou ta 
haci cu hende ta yega cas wak 
television y haci nan poco 
ambicioso fuera di trabou. 

Diseña pa gasta 

E cultura di trabou cu nos 
ta biba aden a wordo diseña 
specificamente pa laga nos 
cansa, hambra pa cos, dis- 
puesto pa paga hopi pa en- 
tretenimento pero mas im- 
portante cu tur cos. E ta un 
estilo di bida cu ta laga nos 
cu asina tiki satisfaccion pro- 
pio cu nos ta keda cu gana 
di tin cosnan cu nos no tin. 
Nos ta cumpra asina hopi 
cos pasobra semper e ta keda 
sinti manera cu falta algo. 
Nos ta cumpra pa celebra, pa 
duna nos mes un treat, pa lu- 
bida, paso nos ta traha y nos 
merece. 

Si nos stop di gasta placa riba 
tur e cosnan “cute” nan ey cu 


no ta agrega nada na nos bida. 

E economia lo cay y nunca 
mas recupera. Tur e prob- 
lemanan cu ta wordo alta- 
mente propaganda manera 
obesidad, depresion, polu- 
cion y corupcion ta locual 
ta sostene un industria di 
triyones di dollar. Pa e eco- 
nomia keda “saludabel” 
hende mester keda biba na 
un manera no saludabel. 
Hende cu ta saludabel y feliz 
no ta sinti cu nan mester mas 
di locual nan tin. Nan no 
mester wordo entreteni cada 
rato, nan no mester keda 
cumpra cos constantemente. 
E cultura di traha 8 ora ta un 
negoshi grandi unda hende 
constantemente ta insatis- 
fecho y solucion pa tur cos 
semper ta cumpra algo. 

Gana mas gasta mas 

Mayoria di hende ta trata 
placa asina aki: mas nan tin 
mas nan ta gasta y no ta pa- 
sobra nan tin cu cumpra 
mas paso nan ta gana mas. 
Pero mas bien pasobra nan 
pues nan ta haci esaki. E ta 
dificil pa hende no subi nan 
standard di bida cada biaha 
cu nan haya un aumento. 

E cliente perfecto ta asina 
aki. Insatisfecho pero yena cu 
speransa, sin interes riba de- 
saroyo propio na un manera 
serio. Seriamente condiciona 
na wak television, traha 8 ora, 
gana un suma decente, gasta 
placa den nan tempo liber y 
simplemente purbando di 
biba. 

M Dios ta amor... y amor ta Dios, 

maske mi no ta na e mundo aki, tur dia lo mi ta 

banda 

di boso Curazon, mi por stens di loke Señor ta hasi M 
Salmo 33 



Alejandrina Gomes 
Thiel 

Mihor conoci como “Ina” 
M3-03-1938 - ^18-05-2016 

Acto di entiero lo wordo anuncia despues 

Despues di un bida tranquil y satisfecho a bai bek ser- 
ca su tata celestial: 



BASILIO MADURO 

★13-10-1941 +13-05-2016 
Tata y mama: 

fKanchón y fVicencia Maduro-Winterdaal 
Su esposa: 

Annie Maduro-Luidens 
Su yui: 

Anthony y Nicole Maduro-Larmonie 
Su nieta(o): 

Leorah Maduro, Aaron Maduro 
Mescos cu su yui: 

Melissa Carrilho y Junel Sanchez 
Mescos cu su nieto: Jadeveon Sanchez 

Suegro y suegra: 

JBenito y f Chón Luidens-Paesch 

Consuegro y consuegra: Edo y Irene Larmonie 

-Wolff (Kórsou) 

Rumannan: Juan Maduro 

Margarita Maduro 
Aureliano y Bridgette Mae Maduro 
Nercicio Maduro 
fjuancho y Blanca Maduro, 
f Felecita Maduro, Bruno 
Maduro, fPangracia Maduro, 
fjuanita Maduro, fMena 
Maduro 

Sobrina: Monica Maduro y Juan Carrasquero 
Brenda Maduro y yuinan 
Natalia Maduro 

Sobrino: Omar Maduro 

Mescos cu su sobrina y sobrinonan di famia: Luidens, 
Gil, Farro, Gomes, Werleman, Loopstok, Smit, De 
Cueninck van Capelle, Brown, Albertsz, Cilié, Rohan 

Swanan y cuñanan: f Kita y Lino Gil-Luidens y famia, 
Carmen Farro-Luidens y famia, Denisia y Egidio 
Gomes-Luidens y famia, fSofia y Wim Werleman- 
Luidens y famia, Jose y Carmen Luidens-Faro y famia, 
Juliana Luidens y famia, Ignasio y Maya Luidens y 
famia, Ines luidens y famia, Roland y Florentina Wolf 
y famia, Luly Luidens y Hemmy Jacob y famia, Imelda 
Luidens y Alfonso Nedd y famia 

Ihanan: Espidito Wever, Reynald Geerman, Junior 
Gonzales 

Tur su famianan, primanan y primonan di Rooimas- 
ter y Brazil di famia: Maduro, Winterdaal, Geerman, 
Wever, Stamper, Hoek, Gonzales, Irausquin, Kock, 
Rafini, Thijsen, Croes, Vos y demás famia 

Di famia y conocirnan y bisiñanan na paradera 
Tur su bon amigonan y amiganan 
Di tur su ex coleganan di Divi Aruba Phoenix Beach 
Resort 

Acto di condolencia : diahuebs 19 di mei 2016 na Au- 
rora Funeral Home di 7 pa 9 pm. 

Despedida lo tuma lugar diabierna 20 di mei na Auro- 
ra Funeral Home di 9’or pa ll’or di mainta y después 
cremacion lo tuma lugar den ceno familiar. 

Na luga di flor of krans lo tin un box disponibel pa 
hasi donashon pa Wilhelmina Kankerfonds. 

Despensa nos si den nos tristesa nos por a lubida di 
mensiona un of mas famia. 


Mi Dios, Mi Señor, Mi Salbador 
Cu Bo amor infmito tenemi den Bo braza 
Ya no tin scuridad 
Unicamente Bo Luz briyando 

Cu inmenso dolor na nos curason nos kier par- 
ticipa fayecimento di: 



Joseph Deschamps 

mihor conoci como “ 

Jo man grandi” of “Chep” 
^28-01-1925 - f18-05-2016 

Na nomber di: 

Su señora : Claudina Deschamps 

Su Yiunan : Mara Deschamps y yiunan 

Henry Deschamps y Dona Deschamps y yiu 
Doris “Jacky” Deschamps y yiunan 
Harold “Locky” Deschamps y yiunan 
Swa y cuñanan: 

Wilfredo “Willy” Maduro y famia 
Natividad “Naty” Maduro y famia 
Eugenio “Genito” Maduro y famia 
Miriam Maduro 

Mihor amiga : Jones y Pearl Williams 

Demas bisiñanan y conocirnan. Tambe tur su 
amigonan di Club di Dam 

Demas famia : Deschamps, Maduro, Ras, 
Malmberg, Williams 

Acto di despedida lo tuma lugar na Aurora Fu- 
neral Home diasabra 21 di mei 2016 di 9’or 
pa ll’or di mainta. Acto di cremacion lo tuma 
lugar den ceno familiar. 

Nos disculpa si den nos tristesa nos por a lubida 
cualkier familiar. 


^Aurora^ 

Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé; 
E ta hibami kantu di awanan ketu. 

E ta restorá mi alma: 

Salmo 23: 1-3 

Cu inmenso tristesa na nos curazon nos kier 
anuncia fayecimento di: 



Doris Maria Alexis 

Mihor conoci como: “Maria” 
^21-05-1951 - fl8-05-2016 
Acto di entiero lo wordo anuncia despues 


*J\uronu, 

“Bou di alanan di Dios mi ta sigur” 

Abo ku ta biba bou di amparo di Altisimo, ta 
hospedá den sombra di Dios Omnipotente, 
bisa Señor: 

“Mi refugio, mi forti, mi Dios, den kende mi 
ta pone mi konfiansa” Salmo 91:1-2 

Margo Margriet Donato Ruiz 

*05-l 1-1961 -fl8-05-2016 
Acto di entiero lo wordo anuncia despues 

The Lord is my Shepherd, I shall not want 
He makes me lie down in green pastures 
He leaded me besides still waters: He restores 
my soul 

And I will dwell in the house of the Lord for- 
ever 

Psalm 23 

With deep sympathy we announce the passing 
away of: 



Agatha Lewis 

*01-04-1936 - fl7-05-2016 
Date of the cremation will be announced later. 

Dios ta mi wardador, pues mi no tin falta di nada. 

Psalmo 23 


A fayece cristianamente na edad di 66 aña 



Sr. Joseph Delfino Ellis 

Mihor conoci como “Johnny” of “Jo” 

“Johnny Bravo”, locutor y productor di e programa “Bek den Tempo” 
★24-12-1949 -t 14-05-2016 

Na nomber di: 

Su estimada señora: Sra. Selvia Ellis-Lumenier 

Yiunan stima: Jo-Anne y José Luis Arango-Ellis 

Marilyn Ellis y Roderick Arends 
Nathaly y Curt Harms Jr.-Ellis 

Ruman: Eduardo y Leni Ellis-van Welzen 

Nieto- y nietanan consenti: Serilyn, Curt, Sienna, Ethan 

Subrinonan y subrina: Edward y Arlene Ellis-Schipper y famia 

Annelotte Ellis y famia 

Antoine y Angela Ellis-Wisseborn y famia 

Jaap Ellis y Nathalie Tsoj y famia 

Suegra: Ida Lumenier-de Mey 

Tanta: Sra. Vda. Magdalena de Kort-de Cuba y famia 

Cuñanan y swa: Elsa y Donny Pieters-Lumenier y famia 

Leticia y Efraim Maduro-Lumenier y famia 
Albert y Emy Lumenier-Richardson y famia 

Amigonan di cas: Armando Bulos, George Hassell, Eugene Dankerlui 

Miembronan di “Koor Mixto Sagrado Curason” 

Amigonan di Mega 88.1 FM di e programa “Bek den Tempo” 

Grupo di amigo di Bright Bakery, House of Cake y Huchada 
Grupo di caminata “From Light to Light” 

Ex-coleganan taxista 

Bisiñanan mas cerca: famianan Arends y famia Peterson 
Primo- y primanan 

Famia Ellis, Lumenier, Arango, Arends, Harms, van Welzen, 

Schipper, Wisseborn, Tsoj, de Mey, de Kort, de Cuba, Chrestiaan, 

Thijzen, Barnes, Geerman, Pieters, Maduro, Richardson, Bruin 
y demas famia na Aruba, Boneiro, Corsou, Canada y Hulanda. 

Acto di entiero lo tuma lugar diahuebs 19 di mei 2016. 

For di 2 or te cu 4 or di atardi e defunto lo ta reposa den Misa Sagrado Curason na 
Savaneta. 

Despues di respons lo sali pa santana catolico na Savaneta. 

Lo tin un box disponibel pa un donacion pa Aruba Heart Foundation. 

Ta deseo di defunto pa bisti color alegre. 

Despues di entiero no ta ricibi bishita di condolencia na cas. 


^Aurora^ 

Lagrima y flornan por seca su recuerdonan y tur loke 
e la hasi y significa pa nos lo keda graba pa semper den 
nos mente y curason. 

“Cerca Dios mi alma ta na paz, ta di dj’E mi salbacion 
ta bini” Salmo 62:1 

Cu inmenso tristesa na nos curason nos kier participa 
fayecimento di: 



Juan Alberto Koolman 

^12-07-1944 -fl8-05-2016 
Acto di entiero lo wordo anuncia despues 



Centrale Bank van Aruba 


Gerencia y personal di Banco Central di Aruba ta cumpli cu e 
tristo deber di anuncia fayecimento inespera di 


sr. CARROL A. CONNOR 


ex-colega (ex-Manager di Departamento di Internal Audit) y 
pensionado di Banco Central di Aruba. 

Nos ta extende nos mas sincero condolencia na su esposa Ruth, 
yiunan Kenny y Daphne, y demas famia. Nos ta desea nan hopi 
forsa den e dianan dificil aki. 

Cu sr. Connor sosega na paz. 



Departamento di Relacionan Exterior 

ta participa fayecimento di 

Sr. Cornelis Davidsena 

edad di 85 aña 

Tata di nos colega Sr. mr. Peter Davidse 
Nos mas sincero palabra di condolencia na Peter y famia. 
Hopi forza den e dianan dificil aki 
y cu su recuerdonan por ta di gran consuelo. 

Acto di entiero lo tuma lugar na Hulanda 
diabierna 20 mei 2016 
Adres pa condolencia: Seisbolwerk 6 
4331 RD Middelburg Nederland 
emaikpdavid se@arubaforeignaffairs.com 

Cu sr. Cornelis sosega na paz. 

Faridi Dorff: 


Un bista riba examen na Colegio Arubano 


ORANJESTAD- Nos ta 
den periodo di examen 
atrobe. Den e cuadra aki 
nos a entrevista tres ho- 
ben di Colegio Arubano 
tocante nan examennan: 
Larysse Saint-Cyr (17) y 
Veronique van Schuilen- 
burg (18) cu ta den VWO, 
y Gabi Solagnier (16) cu ta 
den HAVO. 

Con ta bayendo cu bo exam- 
ennan? 

Larysse: Te awor nan ta hopi 
stressful. E stof ta hopi, Schei- 
kunde ta hopi pa siña y e cal- 
culacionnan ta dificil. Pero 
si bo traha hopi duro bo por 
haya un 7. Nederlands ta di 
mas duro y e ta casi imposibel 
pa haya un 7 door di traha 10 
textonan di examen. E pre- 
guntanan ta hopi specifico. 
Veronique: Mas o menos. 
Hulandes a bay basta bon 
pero Scheikunde a bay malo. 

Bo tawata nervioso? 

Veronique: No. Mi tawata 
bon prepara. 

Larysse: Mi tabata nervioso 
cuatro dia prome cu exam- 
ens a cuminsa. Mi no por 
a drumi. Despues cu mi a 
traha cuatro oefenexamens pa 
Scheikunde mi a calma. Mi a 
keda positivo y sigui traha cu 
balentia. Pero ainda mi no 
por drumi. Awor mi ta cansa. 
Gabi: Pa mi ta honesto, mi no 
ta nervioso. Na comienso ora 
mi ta traha e examen normal, 
ora mi wak cu ora ta pasando 
y mi falta hopi pregunta ain- 
da pa contesta mi ta cuminsa 
bira nervioso. Esey a pasa te 
awo cu Nederlands so. Pa Bi- 
ologie y Scheikunde mi ta un 
tiki nervioso paso mi sa nan 
ta hopi, por lo menos 36 pre- 
gunta. 

Con bo schedule di studia 
ta mustra? 

Gabi: Hmm, mi no tin un 
schedule, pero pa Natu- 
urkunde y Biologie mi a 
cuminsa un siman adelanta. 
Despues e siman cu mi tin 



di e texto a haci’e fout y no 
tur e preguntanan tabata cla. 
Gabi: E examen di Natu- 
urkunde tabata aceptabel. Pa 
Nederlands mi no a spera di 
haya cuater texto. Ami a pen- 
sa tres so. 

Veronique: Nederlands tabata 
di mas largo. Nan a duna nos 
cinco texto en bes di cuatro y 
despues di examen hopi hen- 
de a manda un keho. Nunca 
tawatin asina hopi kehamen- 
to (17 mil keho) despues di 
un examen. 

Con bo ta kere bo examen 
a bay? 


Boso a wordo prepara bon 
pe examen na scol mes? 

Gabi: Si, mi docente a pre- 
para nos bon. 

Veronique: Mi ta haya cu e 
scol por a haci mas pa prepara 
nos miho. Pero tambe mi ta 
haya cu si bo mes ta haci sufi- 
ciente bo por logra di prepara 
bo mes bon. Si bo kier slaag 
no tin niun hende cu por stop 
bo! 

Kico bo ta bay haci ora bo 
a haal bo diploma? 

Veronique: Mi ta bay studia 
bioinformatica na Leiden. 


ÉU 



break di 15 minuut. 


examen ma cuminsa cu Ned- 
erlands pasobra eigenlijk no 
tin cos pa siña. Ta djis com- 
pronde e textonan y e pre- 
guntanan pues locual nan 
ke fei bo. Manera pensam- 
ento principal y e siman ki 
mi lo sigui riba Biologie y 
Wiskunde despues den week- 
end Scheikunde y Wiskunde. 
Basicamente tur cos ta un si- 
man prome. 

Veronique: Mi a cuminsa 
un par di siman pasa. Mi 
a bay Hulanda pa sigui un 



curso special pa cuatro di mi 
vaknan. Tawatin dos vak cu 
mi tabatin dos dia y dos vak 
cu mi tabatin tres dia. Du- 
rante e training bo ta bay scol 
pa 8 ora cada dia anto bo ta 
studia 1 ora y 45 min cada 
biaha y despues bo ta tuma 
un break di 15 minuut. Pa 
mi otro vaknan mi ta studia 
segun e schema ey na cas. 1 
ora y 45 minuut despues un 


Larysse: Mi schedule no ta- 
bata streng. Mi tabatin meta- 
nan. Pero ora tawata tempo 
pa examentraining na scol, 
mi a traha tres examens den 
total so. Despues di examen- 
training mi a realmente haci 
mi best pa Scheikunde. Y pa 
Wiskunde un poco. Pa Ned- 
erlands mi a traha seis texto 
di examenan bieu. Y pa En- 
gels dos. 

Kico bo ta haya di e examen- 
nan cu bo a traha te awo? 
Larysse: Nan no a bay hopi 
bon. Mi ta haya cu en bes 
di hisa e normering nan por 
haci e nivel di e examennan 
mas adecua. Specialmente pa 
Hulandes, paso hasta e autor 


Larysse: Mi ta kere cu e 
normering aki mi tin un 5.5 
minimo Y e dos examens aki 
tabata esunnan mas dificil pa 
mi, pues pa mi awo e ta un 
alivio. 

Veronique: Scheikunde a bin 
den estilo nobo pa prome bi- 
aha. Dus tur hende a wordo 
sorprendi. E tawata hopi mas 
dificil cu e examen cu nan 
a traha como ehempel. Mi 
ta sinti cu Nederlands a bay 
basta bon pero Scheikunde a 
bay malo. 

Gabi: Natuurkunde a bay 
miho cu mi a spera, pero 
Nederlands si no a bay dje 
bon ey. 


Gabi: Mi tin pensa di bay 
Universidad di Aruba pe 
Academic Foundation Year 
pero biaha pasa na e dia pu- 
blico ma bin compronde no 
tin hopi luga. Si esey no traha 
porta mi ta bay VWO. 
Larysse: Mi tin ningun idea 
over di mi futuro pues mi 
a planea cu mi ta bay keda 
un aña na Aruba. Mi lo bay 
Universidad di Aruba y di- 
cidi mi estudio. Asina mi no 
lo gasta placa riba un estudio 
robes. Mi kier mehora mi 
idiomanan tambe y banda di 
esey mi ta bay busca un tra- 
bou. Mi sa si cu mi ta bay 
studia na Merca. □ 

